'പോകല്ലേ പോകല്ലേ'; നാട്ടുകാർ പറഞ്ഞതു കേൾക്കാതെ ഗൂഗിൾ മാപ്പ് നോക്കിപ്പോയ കാർ അമ്പലനടയിലൂടെ ഇറങ്ങി | Car which followed Google Map takes steps of temple – News18 Malayalam\nനടകൾ കണ്ടപ്പോൾ പെട്ടെന്നു തന്നെ വാഹനം നിർത്താൻ നോക്കിയെങ്കിലും കാർ നടയിലൂടെ നിരങ്ങി നീങ്ങുകയായിരുന്നു. കാറിനും യാത്രക്കാർക്കും പ്രശ്നങ്ങളില്ല.\nനടയിലൂടെ നിരങ്ങി നീങ്ങിയ കാർ\nLast Updated : January 07, 2021, 09:29 IST\nകോട്ടയം: ഒരു വഴിക്ക് ഇറങ്ങുമ്പോൾ ഗൂഗിൾ മാപ്പ് നോക്കി പോകുന്നതാണ് ഇപ്പോഴത്തെ ശീലം. അതാകുമ്പോൾ വഴിയിൽ ഇടയ്ക്കിടയ്ക്ക് വണ്ടി നിർത്തി ആളുകളോട് വഴി ചോദിക്കേണ്ട. നാട്ടുകാരോട് വഴി ചോദിച്ചു ചോദിച്ചു പോകാനുള്ള ബുദ്ധിമുട്ട് ഒഴിവാക്കാൻ ഗൂഗിൾ മാപ്പിനെ മാത്രം ആശ്രയിക്കുന്നവർ പലപ്പോഴും അബദ്ധത്തിൽ ചെന്നുപെടാറുമുണ്ട്. അങ്ങനെ ഗൂഗിൾ മാപ്പ് കൊടുക്കുന്ന എട്ടിന്റെ പണി ഏറ്റു വാങ്ങിയവർ നിരവധിയുണ്ട്. അവരുടെ പട്ടികയിലേക്ക് കോട്ടയത്ത് നിന്ന് രണ്ടു ചെറുപ്പക്കാർ കൂടി എത്തിയിരിക്കുകയാണ്.\nYou may also like:Junk Food and Brain | ഒരാഴ്ച തുടർച്ചയായി ജങ്ക് ഫുഡ് കഴിച്ചാൽ അത് നിങ്ങളുടെ തലച്ചോറിനെ തകരാറിലാക്കിയേക്കാം [NEWS]ഹിന്ദു ദൈവങ്ങളെ അപമാനിച്ചു; കൊമേഡിയൻ മുനവർ ഫാറുഖിക്ക് ജാമ്യം നിഷേധിച്ച് കോടതി [NEWS] 'വിദ്യാർത്ഥികളെ പശുക്കളെക്കുറിച്ച് ബോധവാൻമാരാക്കാൻ'; ദേശീയ പശുശാസ്ത്ര പരീക്ഷ ഫെബ്രുവരി 25ന് [NEWS]എറണാകുളം ഭാഗത്തേക്ക് പോകുന്നതിനായി ഉപ്പൂട്ടിൽക്കവല - തളിയിൽക്കോട്ട റോഡിലൂടെ എത്തിയതായിരുന്നു യുവാക്കൾ. വഴി തെറ്റിയെന്ന് സംശയം തോന്നിയപ്പോൾ ഗുഗിൾ മാപ്പിന്റെ സഹായം തേടുകയായിരുന്നു. തുടർന്നുള്ള യാത്ര പൂർണമായും ഗൂഗിൾ മാപ്പ് പറഞ്ഞ വഴിയിലൂടെ ആയിരുന്നു.\nFirst published: January 07, 2021, 09:29 IST\ngoogle mapGoogle Map Routekottayam


Emalayalee.com - ഡോക്ടറുടെ കുറിപ്പടി ഉണ്ടെങ്കില് മദ്യം നല്‍കാമെന്ന് എക്സൈസ് കമ്മീഷണര്, തീരുമാനം പിന്‍വലിക്കണമെന്ന് സര്‍ക്കാര് ഡോക്ടര്‍മാരുടെ സംഘടന\nതിരുവനന്തപുരം: ഡോക്ടര് പറഞ്ഞാല് മദ്യം നല്‍കാമെന്ന എക്സെെസ് കമ്മിഷണറുടെ കരട് രേഖപുറത്ത്. സര്‍ക്കാര് ഡോക്ടറുടെ കുറിപ്പടി നല്‍കിയാല് മദ്യം നല്‍കാമെന്നാണ് റിപ്പോര്‍ട്ടില് പറയുന്നത്.\nഡോക്ടറുടെ കുറിപ്പടി അടുത്തുള്ള എക്സെെസ് ഓഫീസില് നല്‍കണം. അതേസമയം, ചികിത്സാ പ്രോട്ടോകോളിന് എതിരാണിതെന്നും വിമര്‍ശനം ഉയരുന്നുണ്ട്. അശാസ്ത്രീയവും അധാര്‍മികവുമായ തീരുമാനമാണിതെന്നും സര്‍ക്കാര് ഡോക്ടര്‍മാരുടെ സംഘടനയായ കെ.ജി.എം.ഒ.എ പ്രതികരിച്ചു.\nമദ്യാസക്തിയുള്ളവര്‍ക്കു മദ്യം നല്‍കാനുള്ള തീരുമാനം അധാര്‍മികമാണ്. അത് ഉടന് പിന്‍വലിക്കണം. മദ്യാസക്തിക്കു മരുന്ന് മദ്യമല്ലെന്നും കെ.ജി.എം.ഒ.എ അഭിപ്രായപ്പെട്ടു.\nഅമിത മദ്യാസക്‌തിയുള്ളവര് മദ്യം ലഭിക്കാത്തതിനെ തുടര്‍ന്ന് കടുത്ത നിരാശയിലേക്ക് പോകുന്നതായി റിപ്പോര്‍ട്ടുകള് ഉണ്ട്.\nഅമിത മദ്യാസക്‌തിയുള്ളവര് മദ്യം ലഭിക്കാത്തതിനെ തുടര്‍ന്ന് കടുത്ത നിരാശയിലേക്ക് പോകുന്നതായി റിപ്പോര്‍ട്ടുകള് ഉണ്ട്. മദ്യം ലഭിക്കാത്തതിനെ തുടര്‍ന്ന് സംസ്ഥാനത്ത് ആറ് പേരാണ് ആത്മഹത്യ ചെയ്‌തത്.\nഇത്തരത്തിലുള്ള പ്രതിസന്ധി ശ്രദ്ധയില്‍പ്പെട്ടിട്ടുണ്ടെന്നും ഉചിതമായ നടപടി സ്വീകരിക്കുമെന്നും മുഖ്യമന്ത്രി പിണറായി വിജയന് കഴിഞ്ഞ ദിവസം വ്യക്തമാക്കിയിരുന്നു.\nഅമിത മദ്യാസക്‌തിയുള്ളവര്‍ക്ക് മാനസികമായ പ്രശ്‌നങ്ങള് ഉള്ളതായി കാണുന്നുണ്ട്. അങ്ങനെയുള്ളവര് ആരോഗ്യവിദഗ്‌ദ്ധരെ കാണണമെന്ന് കഴിഞ്ഞ ദിവസം നിര്‍ദേശം നല്‍കിയിരുന്നു.\nഇത്തരത്തില് വലിയ പ്രതിസന്ധി നേരിടുന്നവര്‍ക്ക് ഡോക്‌ടര്‍മാരുടെ നിര്‍ദേശപ്രകാരം മദ്യം നല്‍കാനുള്ള നടപടികള് സ്വീകരിക്കാന് എക്‌സെെസ് വകുപ്പിനു നിര്‍ദേശം നല്‍കുമെന്ന് മുഖ്യമന്ത്രി കഴിഞ്ഞ ദിവസം വാര്‍ത്താസമ്മേളനത്തില് പറഞ്ഞു.\nഡോക്‌ടര്‍മാരുടെ നിര്‍ദേശമുള്ളവര്‍ക്ക് മാത്രമാണ് ഇങ്ങനെ മദ്യം നല്‍കുകയെന്ന് മുഖ്യമന്ത്രി വ്യക്‌തമാക്കി.\nThere was time when opium was banned,those addicted opium were allowed to by opium with doctors prescription.Alcohol should be stopped gradually not all ofasudden.


Emalayalee.com - ചിക്കാഗോ സേക്രട്ട് ഹാര്‍ട്ട് ഇടവകയില് ബൈബിള് റീഡിംഗ് പ്രോഗ്രാം\nചിക്കാഗോ സേക്രട്ട് ഹാര്‍ട്ട് ഇടവകയില് ബൈബിള് റീഡിംഗ് പ്രോഗ്രാം\nAMERICA 14-Oct-2011 ജോസ് കണിയാലി\nചിക്കാഗോ : സേക്രട്ട് ഹാര്‍ട്ട് ക്‌നാനായ കാത്തലിക് ഇടവകയില് പ്രവര്‍ത്തിക്കുന്ന മതബോധനസ്‌കൂളില് ഏഴുവയസുമുതല് പത്തുവയസുവരെയുള്ള കുട്ടികള്‍ക്കായി ബൈബിള് റീഡിംഗ് പ്രോഗ്രാം ആരംഭിച്ചു. 52 ആഴ്‌ച നീണ്ടുനില്‍ക്കുന്ന ബൈബിള് പാരായണ പ്രോഗ്രാമില് പങ്കെടുക്കുന്ന എല്ലാ കുട്ടികളും 10 മുതല് 12 മിനുട്ടുവരെ എല്ലാ ദിവസവും ബൈബിള് വായനക്കായി മാറ്റിവെയ്‌ക്കും. ആഴ്‌ചയില് അഞ്ചു ദിവസം മുടക്കം കൂടാതെ തങ്ങള്‍ക്ക് നിര്‍ദ്ദേശിക്കുന്ന ബൈബിളിലെ വായനാ ഭാഗങ്ങള് കുട്ടികള് പൂര്‍ത്തീകരിക്കണം. 2011 സെപ്‌റ്റംബര് 25 ന് ആരംഭിച്ച ഈ പ്രോഗ്രാം 2012 സെപ്‌റ്റംബര് 23 ന് സമാപിക്കും.\nസെപ്‌റ്റംബര് 25 ന് സേക്രട്ട് ഹാര്‍ട്ട് ഇടവക അസിസ്റ്റന്റ് വികാരി ഫാ. സജി പിണര്‍ക്കയില് കുട്ടികള്‍ക്കായി പ്രത്യേക ദിവ്യബലി അര്‍പ്പിക്കുകയും, തുടര്‍ന്ന് കുട്ടികളെ ആശീര്‍വദിക്കുകയും അവര്‍ക്ക് `My First Catholic Bible' എന്ന പേരില് അറിയപ്പെടുന്ന ബൈബിളുകള് വിതരണം ചെയ്യുകയും ചെയ്‌തു. സാബു മുത്തോലത്ത്, ജോജോ പെരുമനത്തേട്ട്, ജോബി ഇത്തിത്തറ, റെജീന മടയനകാവില്, ആന്‍സി ചേലക്കല്, മന്‍ജു ചകിരിയാംതടത്തില്, ലെയ്‌സണ് ചെങ്ങന്‍മൂലയില് തുടങ്ങിയവര് പ്രോഗ്രാമിന് നേതൃത്വം നല്‍കും. പുതിയ തലമുറയെ കത്തോലിക്കാ വിശ്വാസത്തില് വളര്‍ത്തുവാനും സഭയ്‌ക്കും സമുദായത്തിനും ഗുണകരമായ രീതിയില് അവരെ പരിശീലിപ്പിക്കുവാനും ഈ പ്രോഗ്രാം സഹായിക്കുമെന്ന് വികാരി മോണ്. എബ്രഹാം മുത്തോലത്ത് പറഞ്ഞു.


Less than six hours of sleep in the night may lead to dehydration: Study;ആറ് മണിക്കൂറിൽ താഴെയുള്ള ഉറക്കം നിർജ്ജലീകരണത്തിന് കാരണമാകുമെന്ന് പഠനങ്ങൾ\nLesser Sleep Leads To Dehydration\n'സ്ലീപ്പ്' ജേണലിലാണ് ആറ് മണിക്കുറിൽ താഴെയുള്ള ഉറക്കം ശരീരത്തിലെ നിർജ്ജലീകരണം തടയുമെന്ന പഠനം പ്രസിദ്ധീകരിച്ചത്\nNovember 08, 2018 03:43:06 pm\nനല്ല തണുപ്പുള്ള കാലാവസ്ഥയിൽ പുതപ്പിന്റെ കീഴിൽ ചുരുണ്ടു കൂടാൻ ഇഷ്ടപ്പെടാത്തവരായി ആരുണ്ട്. തണുപ്പ് കാലത്ത് ഉച്ചിയിൽ സൂര്യൻഉദിക്കുന്നത് വരെ കിടന്നുറങ്ങാൻ ഇഷ്ടപ്പെടുന്നവരാണ് പലരും. എന്നാൽ അധിക നേരമുള്ള ഈ ഉറക്കം ആരോഗ്യപരമായി നേട്ടങ്ങളുണ്ടാക്കുമെന്നാണ് പഠനങ്ങൾ പറയുന്നത്. ആറു മണിക്കൂറിൽ കുറവുള്ള ഉറക്കം നിർജ്ജലീകരണത്തിന് കാരണമാകുമെന്നാണ് പഠനങ്ങൾ പറയുന്നത്. ‘സ്ലീപ്പ്’ ജേണലിലാണ് ആറ് മണിക്കൂറിൽ താഴെയുള്ള ഉറക്കം ശരീരത്തിലെ നിർജ്ജലീകരണം തടയുമെന്ന പഠനം പ്രസിദ്ധീകരിച്ചത്.\nചെറുതു , ദൈർഘ്യമേറിയതുമായ ഉറക്കം വൃക്കയുടെ പ്രവർത്തനത്തെ കുറയ്ക്കും. എന്നാൽ ഉറക്കം ശരീരത്തിലെ ജലാംശം നിലനിർത്തുന്നതിൽ പ്രധാന പങ്ക് വഹിക്കുന്നെന്നും പഠനത്തിൽ പറയുന്നുണ്ട്. ചൈന, അമേരിക്ക എന്നിവിടങ്ങളിലെ 25,000 മുതിർന്ന വ്യക്തികളുടെ ഉറക്കത്തിന്റെ സമയക്രമവും മൂത്രത്തിന്റെ സാംപിളും ശേഖരിച്ചാണ് പഠനം നടത്തിയത്. ഇത്തരത്തിൽ ഉറക്കവും മൂത്രത്തിന്റെ അളവിലുണ്ടാകുന്ന മാറ്റവും പഠനത്തിന് വിധേയമാക്കിയാണ് ഫലം നിർണ്ണയിച്ചത്.\nആറ് മണിക്കൂർ ഉറങ്ങിയ ആളുകൾക്ക് എട്ട് മണിക്കൂർ ഉറങ്ങിയവരിൽ നിന്നും നിർജ്ജലീകരണം വരാനുള്ള സാധ്യത 16-59 ശതമാനം വരെ കൂടുതലാണ്. നിർജ്ജലീകരണം സ്വഭാവം, ചിന്ത എന്നിവയെ ബാധിക്കും. കൂടാതെ തലവേദന, വൃക്കയുടെ പ്രവർത്തനം എന്നിവയേയും ബാധിക്കും.\nശരീരത്തിലെ ജലാംശം നിയന്ത്രിക്കുന്നതിൽ വാസോപ്രെസിൻ ഹോർമോൺ പ്രധാന വഹിക്കുന്നുണ്ട്. ഉറക്കത്തിൽ വാസോപ്രെസിൻ കൂടുതലായും എളുപ്പത്തിലും പുറപ്പെടുവിക്കുന്നുണ്ട്. അതിനാൽ പെട്ടെന്ന് ഉറക്കത്തിൽ നിന്നും ഉണരുന്നത് വാസോപ്രസിന്റെ അളവിനെ കുറയ്ക്കുന്നു. ഇത് ശരീരത്തിലെ ജലാംശം നിലനിർത്തുന്നത് കുറയ്ക്കുമെന്ന് പെൻസിൽവാനിയ സ്റ്റേറ്റ് സർവ്വകലാശാലയിലെ അഷ്ഗർ റോസിങ്ങർ പറഞ്ഞു.\nഒരു ദിവസം നന്നായി ഉറക്കം ലഭിക്കാതെ പിറ്റേ ദിവസം അമിതമായി ക്ഷീണം തോന്നുകയാണെങ്കിൽ കൂടൂതൽ വെള്ളം കുടിക്കണമെന്നും റോസിങ്ങർ പറഞ്ഞു.\nമത്സ്യത്തൊഴിലാളികൾക്ക് മുന്നറിയിപ്പ്; ബംഗാൾ ഉൾക്കടലിലും ആൻഡമാൻ കടലിലും പോകരുത്


കളിചിരിയുമായി ജൂനിയർ ചീരു, മകനെ പരിചയപ്പെടുത്തി മേഘ്ന; വൈറലായി വിഡിയോ - Samakalika Malayalam\nകളിചിരിയുമായി ജൂനിയർ ചീരു, മകനെ പരിചയപ്പെടുത്തി മേഘ്ന; വൈറലായി വിഡിയോ\nBy സമകാലിക മലയാളം ഡെസ്‌ക് | Published: 14th February 2021 12:36 PM |\nLast Updated: 14th February 2021 12:36 PM | A+A A- |\nജൂനിയർ ചീരു, മേഘ്നയും കുഞ്ഞും ചിരഞ്ജീവി സർജയുടെ ചിത്രത്തിന് സമീപം/ വിഡിയോ ദൃശ്യം\nതന്റെ പ്രിയതമന്റെ ഏറ്റവും വലിയ പ്രണയസമ്മാനം ആരാധകർക്ക് പരിചയപ്പെടുത്തി നടി മേഘ്ന രാജ്. മകൻ ജൂനിയർ ചീരുവിന്റെ മുഖമാണ് താരം പുറത്തുവിട്ടത്. മനോഹരമായ വിഡിയോയിലൂടെയായിരുന്നു താരം കുഞ്ഞിനെ പരിചയപ്പെടുത്തിയത്. ആരാധകരുടെ സ്നേഹത്തിന് നന്ദി പറഞ്ഞുകൊണ്ടുള്ള ഒരു കത്തും മേഘ്ന ഉൾപ്പെടുത്തിയിട്ടുണ്ട്.\n'ഞാന് ജനിക്കുന്നതിന് മുമ്പ് തന്നെ നിങ്ങള് എന്നെ സ്‌നേഹിച്ചിരുന്നു. ഇപ്പോള് നമ്മള് ആദ്യമായി കാണുമ്പോള് അമ്മയ്ക്കും അപ്പയ്ക്കും നല്‍കിയ സ്‌നേഹത്തിനും പിന്തുണയ്ക്കും എന്റെ ഹൃദയത്തില് നിന്നും നന്ദി പറയാന് ഞാന് ആഗ്രഹിക്കുകയാണ്. നിങ്ങള് കുടുംബമാണ്.. നിരുപാധികം സ്‌നേഹിക്കുന്ന കുടുംബം'- മേഘ്ന കുറിച്ചു. ജൂനിയർ ചീരുവിന്റെ ചിരിയും കളിയും ഉൾപ്പെടുത്തിക്കൊണ്ടുള്ളതാണ് വിഡിയോ. കൂടാതെ ചിരഞ്ജീവി സർജയുടെ ചിത്രത്തിന് അരികെ നിൽക്കുന്ന മേഘ്നയുടേയും കുഞ്ഞിന്റേയും ചിത്രവും കാണാം. വിഡിയോ ആരാധകരുടെ മനം കവരുകയാണ്.\nകഴിഞ്ഞ വര്‍ഷം ജൂണിലായിരുന്നു മേഘ്‌നയുടെ ഭര്‍ത്താവും നടനുമായ ചിരഞ്ജീവി സര്‍ജയുടെ അപ്രതീക്ഷിതമായി വിടപറയുന്നത്. ആ സമയം നാലു മാസം ഗർഭിണിയായിരുന്നു മേഘ്ന. പ്രിയതമന്റെ വേർപാടിൽ തളരാതെ പിടിച്ചു നിന്ന മേഘ്ന ആരാധകരുടെ ഹൃദയത്തിൽ ഇടംനേടിയിരുന്നു. 2020 ഒക്ടോബറിലാണ് താരത്തിന് ആൺകുഞ്ഞ് പിറക്കുന്നത്.\nജൂനിയർ ചീരു മേഘ്ന രാജ് Chiranjeevi Sarja video fans


യുഎപിഎ: വസ്തുതകളും മിഥ്യയും തിരിച്ചറിയണം - Janayugom Online\nHome / Opinion / Editorial / യുഎപിഎ: വസ്തുതകളും മിഥ്യയും തിരിച്ചറിയണം\nയുഎപിഎ: വസ്തുതകളും മിഥ്യയും തിരിച്ചറിയണം\nPosted on November 06, 2019, 10:49 pm\nനിയമവിരുദ്ധ പ്രവര്‍ത്തന നിരോധന നിയമത്തിനെതിരെ സിപിഐ അടക്കം ഇടതുപക്ഷ പാര്‍ട്ടികളും ജനാധിപത്യ ശക്തികളും വിമര്‍ശനം ഉന്നയിക്കുന്നതും ശബ്ദം ഉയര്‍ത്തുന്നതും അത് പൗരന്മാരുടെ അടിസ്ഥാന മനുഷ്യാവകാശങ്ങളെ ലംഘിക്കുന്ന കിരാത നിയമം ആയതുകൊണ്ടാണ്. 1967 ലെ യുഎപിഎ നിയമം 2019 ലെ ഭേദഗതിയോടെ ഭരണകൂടത്തെ വിമര്‍ശിക്കുന്നവര്‍ക്കും മനുഷ്യാവകാശ പ്രവര്‍ത്തകര്‍ക്കും എതിരായി കേന്ദ്ര സര്‍ക്കാരിന്റെ കയ്യിലെ വജ്രായുധമായി മാറുകയായിരുന്നു. ഭേദഗതിക്ക് മുമ്പ് പ്രഖ്യാപിത ഭീകര സംഘടനകള്‍ക്കും അതിലെ അംഗങ്ങള്‍ക്കും അവയെ പിന്തുണക്കുന്നവര്‍ക്കും എതിരായി മാത്രമെ നിയമം പ്രയോഗിക്കാനാവുമായിരുന്നുള്ളു. എന്നാല് പുതിയ ഭേഗദതിയോടെ വ്യക്തികള് ഏതെങ്കിലും ഭീകര സംഘടനയില് അംഗങ്ങളാണോ എന്ന പരിഗണന കൂടാതെ അവരെ ഭീകരവാദികളായി കുറ്റം ചുമത്തി തുറുങ്കലിലടയ്ക്കാമെന്ന വ്യവസ്ഥ വന്നു. കേന്ദ്ര സര്‍ക്കാരിന്റെ നിയന്ത്രണത്തിലുള്ള ദേശീയ അന്വേഷണ ഏജന്‍സിക്ക് (എന്‍ഐഎ) അമിതാധികാരം നല്‍കുന്നതാണ് ഭേദഗതി ചെയ്ത നിയമം.\nനാളിതുവരെ ഡപ്യൂട്ടി പൊലീസ് സൂപ്രണ്ടിനും അതിനു മുകളിലുമുള്ള ഉദ്യോഗസ്ഥര്‍ക്കും മാത്രമെ അന്വേഷണാധികാരം ഉണ്ടായിരുന്നുള്ളു. പുതുക്കിയ നിയമം അനുസരിച്ച് ഇന്‍സ്പെക്ടര് പദവിയിലുള്ള ഉദ്യോഗസ്ഥര്‍ക്ക് അന്വേഷണം നടത്താമെന്ന നിലവന്നു. ഗവണ്‍മെന്റുകള്‍ക്കും ഉദ്യോഗസ്ഥര്‍ക്കും യഥേഷ്ടം നിയമം ഉപയോഗിക്കാനും ദുരുപയോഗം ചെയ്യാനുമുള്ള അവസരമാണ് പുതുക്കിയ നിയമം നല്‍കുന്നത്. കുറ്റം ചുമത്താതെ പൗരന്മാരെ തടങ്കലില്‍വയ്ക്കാനും മതിയായ തെളിവുകള് കൂടാതെ പ്രഥമദൃഷ്ട്യാ കുറ്റക്കാരനെന്ന് ആരോപിക്കപ്പെടുന്ന ആര്‍ക്കും ജാമ്യം നിഷേധിക്കാനും ഇതുവഴി കഴിയും. നിരപരാധിത്വം തെളിയിക്കാനുള്ള ബാധ്യത തെളിവുകളുടെ അഭാവത്തില് പോലും കുറ്റാരോപിതന്റെ ഉത്തരവാദിത്വമാക്കി മാറ്റുന്ന നിയമം ഭരണഘടന വ്യവസ്ഥകളുടെ നിഷേധമാണെന്ന് നിയമ പണ്ഡിതര് ചൂണ്ടിക്കാട്ടുന്നു. യുഎപിഎ അനുസരിച്ച് വിചാരണ പൂര്‍ത്തിയായ കേസുകളില് മൂന്നില് രണ്ട് ഭാഗത്തിലും പ്രതികള് നിരപരാധികളാണെന്നു കണ്ടെത്തി വെറുതെ വിടുകയാണ് ഉണ്ടായതെന്ന് 2016ല് ദേശീയ ക്രൈം റെക്കോഡ്സ് ബ്യൂറോ പുറത്തുവിട്ട കണക്കുകള് വ്യക്തമാക്കുന്നു. 33 കേസുകളില് 22 എണ്ണത്തിലാണ് പ്രതികള് നിരപരാധികളാണെന്ന് കണ്ടെത്തിയത്. ഇത് അക്കൊല്ലത്തെ മൊത്തം കേസുകളുടെ 67 ശതമാനമാണ്.\n2015 ല് സമാനമായ രീതിയില് 76 ല് 65 കേസുകളാണ്  (75 ശതമാനം) അത്തരത്തില് വെറുതെ വിട്ടത്. ഭീമാ കൊറെഗാവ് സംഭവത്തെ തുടര്‍ന്ന് മാവോവാദികള് എന്ന് ആരോപിച്ച് അറസ്റ്റിലായ പത്തുപേര് കഴിഞ്ഞ രണ്ടുവര്‍ഷങ്ങളായി കാരാഗൃഹവാസം അനുഷ്ഠിക്കുന്നു. സാധാരണ നിലയില് അറസ്റ്റ് ചെയ്യപ്പെട്ട് 90 ദിവസങ്ങള്‍ക്കുള്ളില് കുറ്റപത്രം സമര്‍പ്പിക്കപ്പെട്ടില്ലെങ്കില് കുറ്റാരോപിതര്‍ക്ക് സംശയത്തിന്റെ ആനുകൂല്യം നല്‍കി ജാമ്യം നല്‍കാവുന്നതാണ്. ഭരണഘടന പൗരന് ഉറപ്പുനല്‍കുന്ന മനുഷ്യാവകാശങ്ങള് നിഷേധിക്കപ്പെടുന്നു എന്നതുകൊണ്ടാണ് യുഎപിഎ കിരാത കരിനിയമമാണെന്ന് പറയാന് പൗരബോധമുള്ള, ഭരണഘടനയില് വിശ്വസിക്കുന്നവര് നിര്‍ബന്ധിതരാവുന്നത്. യുഎപിഎ നിയമം ആസൂത്രിതമായി ചില വിഭാഗങ്ങള്‍ക്ക് എതിരെ ഭരണകൂടം പ്രയോഗിക്കുന്നുവെന്ന് വിശ്വസിക്കാന് മതിയായ കാരണങ്ങള് നമുക്ക് മുന്നിലുണ്ട്. യുഎപിഎ നിയമം മാവോവാദികളെന്നും ഇസ്ലാമിക തീവ്രവാദികളെന്നും ആരോപിക്കപ്പെടുന്നവര്‍ക്കുനേരെയാണ് പ്രയോഗിക്കപ്പെടുന്നതായി കണ്ടുവരുന്നത്. പശുവിന്റെയും മതവിശ്വാസങ്ങളുടെയും പേരില് സംഘടിതമായ അതിക്രമങ്ങള് അഴിച്ചുവിടുന്നവര്‍ക്കും ആള്‍ക്കൂട്ട കൊലപാതകികള്‍ക്കും എതിരെ എപ്പോഴെങ്കിലും എവിടെയെങ്കിലും അത് പ്രയോഗിച്ചതായി കേട്ടിട്ടില്ല. അപ്പോള്, നിക്ഷിപ്ത താല്‍പര്യങ്ങള്‍ക്കുവേണ്ടി ഭരണഘടനാ തത്വങ്ങള്‍ക്കുവിരുദ്ധമായ ഒരു കിരാത നിയമം ഭരണകൂടം പ്രയോഗിക്കുന്നുവെന്നുവേണം കരുതാന്. അത്തരം വിമര്‍ശനം ഉന്നയിക്കുന്നവരെ രാജ്യദ്രോഹികളും ദേശവിരുദ്ധരുമായി ചിത്രീകരിക്കുന്നത് ഫാസിസ്റ്റ് കാലത്തെ രാഷ്ട്രീയത്തിന്റെ ദുര്യോഗമാണ്.\nസിപിഐയും സിപിഐ(എം)ഉം അടക്കം ഇടതുപക്ഷ പാര്‍ട്ടികള് 2019ലെ യുഎപിഎ നിയമഭേദഗതിയെ പരസ്യമായി എതിര്‍ക്കുകയുണ്ടായി. ഭരണഘടനാനുസൃതം പ്രവര്‍ത്തിക്കുന്ന സംസ്ഥാന ഭരണകൂടം എന്ന നിലയില് ഈ നിയമത്തെ സൂക്ഷ്മതയോടും വിവേചന ബുദ്ധിയോടും പ്രയോഗിക്കാന് കേരളത്തിലെ ഇടതുപക്ഷ ജനാധിപത്യ മുന്നണി ഗവണ്‍മെന്റിന് ബാധ്യതയുണ്ട്. യുഎപിഎ കേസുകള് പുനഃപരിശോധന നടത്താന് വിരമിച്ച ജഡ്ജിന്റെ അധ്യക്ഷതയില് പ്രവര്‍ത്തിക്കുന്ന ഒരു സമിതി സംസ്ഥാനത്ത് നിലവിലുണ്ട്. തീര്‍ച്ചയായും ഇപ്പോള് വിവാദമായിരിക്കുന്ന വിഷയത്തില് ആ സമിതി പരിശോധന നടത്തുമെന്നും നീതിപൂര്‍വമായ തീരുമാനത്തില് എത്തിച്ചേരുമെന്നും നമുക്ക് പ്രതീക്ഷിക്കാം. യുഎപിഎക്ക് എതിരായി ഉയരുന്ന വിമര്‍ശനങ്ങള് എല്ലാം തീവ്രവാദത്തെ സംരക്ഷിക്കുന്നവരുടെ ശബ്മാണെന്ന് വരുത്തിതീര്‍ക്കാന് സംഘടിതശ്രമം നടക്കുന്നുണ്ട്. തീവ്രദേശീയതയുടെയും ഹിന്ദുത്വ ഫാസിസത്തിന്റെയും വ്യാഖ്യാനങ്ങളാണ് അവ. തീവ്രവാദവും ഭീകരതയും മാവോവാദത്തില് മാത്രം ഒതുങ്ങുന്നില്ല. ഹിന്ദുത്വമടക്കം മതത്തിന്റെയും വിശ്വാസങ്ങളുടെയും പേരില് അരങ്ങുതകര്‍ക്കുന്ന ഭീകരവാദത്തെ ആരും കണ്ടില്ലെന്ന് നടിച്ചുകൂട.\nമാനവസമുദായത്തെ മുന്നോട്ടു നയിച്ച വിപ്ലവം\nഅനില് രാധാകൃഷ്ണമേനോന് സുകുമാരന് നായരെ തോല്‍പ്പിക്കരുത്\nഗുജറാത്ത്, ഹിമാചല് തെരഞ്ഞെടുപ്പ് ഫലങ്ങളും ഇന്ത്യയുടെ രാഷ്ട്രീയഭാവിയും\nMenon / Dec 18\nഇന്ത്യ — റഷ്യ കരാര് അമേരിക്കയ്ക്ക് തിരിച്ചടി\nHidayath / Oct 8


ഉപ്പുംമുളകും പരമ്പരയില് ബാലുവിന്റെ യഥാര്‍ത്ഥ സഹോദരനും ഉണ്ടായിരുന്നു! ആരെങ്കിലും ശ്രദ്ധിച്ചിരുന്നോ? | Rishi S.Kumar coming back to Uppum Mulakum serial - Malayalam Filmibeat\n» ഉപ്പുംമുളകും പരമ്പരയില് ബാലുവിന്റെ യഥാര്‍ത്ഥ സഹോദരനും ഉണ്ടായിരുന്നു! ആരെങ്കിലും ശ്രദ്ധിച്ചിരുന്നോ?\nUpdated: Monday, September 11, 2017, 17:04 [IST]\nലാലേട്ടന്റെ ബിഗ് ബോസ് എത്താന് ഇനി രണ്ട് നാളുകള്! മലയാളി ഹൗസ് പോലെയാവുമോ ഇതും?\nമലയാളി ടെലിവിഷന് പ്രേക്ഷകരെ ടിവിയുടെ മുന്നില് പിടിച്ചിരുത്തിയ സീരിയല് അത് ഒരു പക്ഷെ ഫഌവേഴ്‌സ് ചാനലിലെ ഉപ്പും മുളകും എന്ന സീരിലായിരുന്നു. ജനപ്രീതി നേടി മുന്നോട്ട് പോവുന്ന പരമ്പര കുടുംബ ജീവിതത്തിലെ സൂവര്‍ണ നിമിഷങ്ങളെ പലപ്പോഴും പ്രേക്ഷകരുടെ ഹൃദയത്തിലേക്ക് കോരിയിടുന്നത് പതിവാണ്.\nഅടുത്തിടെ പ്രേക്ഷകരെ നിരാശപ്പെടുത്തി സീരിയലിലെ മൂത്തമകനായി അഭിനയിക്കുന്ന മുടിയനായ പുത്രന് പിന്മാറിയെന്ന വാര്‍ത്തകള് വന്നിരുന്നു. എന്നാല് മുടിയന്റെ വേഷം അഭിനയിക്കുന്ന ഋഷി എസ് കുമാര് ഡാന്‍സ് പരിപാടികളുമായി യാത്രയിലാണെന്നും ഉടനെ തന്നെ തിരിച്ചെത്തുമെന്നും വാര്‍ത്തകള് വന്നിരിക്കുകയാണ്. അതിനൊപ്പം സീരിയലിലെ കേന്ദ്ര കഥാപാത്രങ്ങള് യഥാര്‍ത്ഥ ജീവിതത്തിലും സഹോദരന്മാരാണെന്നുള്ള കാര്യം കുടി ഇപ്പോള് വ്യക്തമാക്കിയിരിക്കുകയാണ്.\nഫഌവേഴ്‌സ് ചാനലില് സംപ്രേക്ഷണം ചെയ്യുന്ന ജനപ്രിയ സീരിയലാണ് ഉപ്പും മുളകും. കുടുംബ പ്രേക്ഷകരുടെ വൈകുന്നേരങ്ങളെ പിടിച്ചിരുത്താന് സീരിയലിന്റെ അവതരണത്തിന് കഴിഞ്ഞിരുന്നു.\nപരമ്പരയിലെ നായകനായി അഭിനയിക്കുന്ന ബാലുവും സുരേന്ദ്രനും യഥാര്‍ത്ഥ ജീവിതത്തിലും സഹോദരന്മാരണെന്നാണ് ഇപ്പോള് പുറത്ത് വരുന്ന റിപ്പോര്‍ട്ടുകളില് പറയുന്നത്.\nകുടുംബ പരമ്പരയായി സംപ്രേക്ഷണം ചെയ്തിരുന്ന ഉപ്പുംമുളകില് ഉള്ളതില് പകുതിയില് പേരും കുടുംബക്കാരണ്. ബാലുവിന്റെ മകളും ഏതാനും എപ്പിസോഡുകളില് പങ്കെടുത്തിരുന്നു. പഠനത്തിന് മുന്‍തൂക്കം നല്‍കുന്നതിനാല് സീരിയലില് നിന്നും മാറി നില്‍ക്കുകയായിരുന്നു.\nപരമ്പരയിലെ മുടിയനായ പുത്രന് എന്നറിയപ്പെടുന്ന വിഷ്ണു എന്ന കഥാപാത്രത്തെ അവതരിപ്പിക്കുന്ന ഋഷി എസ് കുമാര് പരിപാടിയില് നിന്നും പിന്മാറിയെന്ന റിപ്പോര്‍ട്ടുകള് വന്നിരുന്നു. ഇത് പ്രേക്ഷകരെ ഏറെ നിരാശയിലാക്കിയിരുന്നു.\nമുടിയന് വേഗം വരും\nപ്രചരിച്ച വാര്‍ത്തകള് തെറ്റാണെന്നും ഋഷി ഡാന്‍സ് പരിപാടികളുമായി യാത്രയിലാണെന്നും ഉടനെ തന്നെ തിരിച്ചെത്തുമെന്നും വാര്‍ത്തകള് വന്നിരിക്കുകയാണ്.\nRishi S.Kumar coming back to Uppum Mulakum serial


ജീവനക്കാരുടെ യൂണിഫോമില് പരസ്യം, പെട്രോള് പമ്പ്; വരുമാനത്തിന് പലവഴി തേടി കെ.എസ്.ആര്.ടി.സി | KSRTC Implement More Plans To Increase Income\nജീവനക്കാരുടെ യൂണിഫോമില് പരസ്യം, പെട്രോള് പമ്പ്; വരുമാനത്തിന് പലവഴി തേടി കെ.എസ്.ആര്.ടി.സി\nMar 10, 2021, 12:54 PM IST\nനിലവിലെ ബസുകള് സി.എന്.ജി., എല്.എന്.ജിയിലേക്ക് മാറ്റുമ്പോള് ഇന്ധനച്ചെലവില് 17.37 കോടി രൂപ മാസം ലാഭിക്കാമെന്നാണ് പ്രതീക്ഷ.\nജീവനക്കാരുടെ യൂണിഫോമില് പരസ്യം, സ്‌പെയര്‍പാര്‍ട്‌സ് വില്‍പ്പന, ഇന്ധനക്കച്ചവടം, റീട്ടെയില് മാര്‍ട്ടുകള് തുടങ്ങി വരുമാനമുണ്ടാക്കാന് പലവഴി തേടുകയാണ് കെ.എസ്.ആര്.ടി.സി. പെന്‍ഷന് നല്‍കാന് 60 കോടി രൂപ സര്‍ക്കാര് നല്‍കിയിട്ടും മാസവരവും ചെലവും തമ്മില് 45-60 കോടി രൂപയുടെ അന്തരമാണുള്ളത്. ഇതു മറികടക്കാന് ചെലവ് ചുരുക്കല് മുതല് സ്വകാര്യപങ്കാളിത്തത്തോടെയുള്ള വാണിജ്യസമുച്ചയങ്ങള് വരെ അണിയറയില് ഒരുങ്ങുന്നുണ്ട്.\nമാസം 42.5 കോടി രൂപ അധികവരുമാനം കണ്ടെത്താനുള്ള പദ്ധതി മാനേജ്മെന്റ് സര്‍ക്കാരിന് സമര്‍പ്പിച്ചു. നിലവിലെ ബസുകള് സി.എന്.ജി., എല്.എന്.ജിയിലേക്ക് മാറ്റുമ്പോള് ഇന്ധനച്ചെലവില് 17.37 കോടി രൂപ മാസം ലാഭിക്കാമെന്നാണ് പ്രതീക്ഷ. നിലവിലെ ഷോപ്പിങ് കോംപ്ലക്‌സുകള് സജ്ജമാകുമ്പോള് അഞ്ചുകോടി രൂപയും പ്രതീക്ഷിക്കുന്നു. സ്‌പെയര്‍പാര്‍ട്സ് ചില്ലറ വില്‍പ്പനയാണ് കൈവെക്കുന്ന മറ്റൊരു മേഖല. മറ്റു വാഹനങ്ങളുടെ സ്‌പെയര്‍പാര്‍ട്ടുകള്‍കൂടി വിറ്റാല് ലാഭകരമാകുമെന്നാണ് നിഗമനം. ഇതിനായി സ്റ്റോര്‍വിഭാഗം അടിമുടി മാറ്റും.\n70 പമ്പുകള് തുടങ്ങാനും ധാരണയായി. 3.15 കോടി രൂപയാണ് മാസവാടക. കൊറിയര് സര്‍വീസിലൂടെ മാസം ഒരുകോടി രൂപയും ലക്ഷ്യമിടുന്നു. നിലവിലെ വര്‍ക്ഷോപ്പുകള് ക്രമീകരിച്ചാല് മാത്രം ആറുകോടി രൂപ കിട്ടുമെന്നാണ് പ്രതീക്ഷ. മറ്റുവാഹനങ്ങളുടെ അറ്റകുറ്റപ്പണി ഏറ്റെടുക്കുന്നതിലൂടെ 28 ലക്ഷം രൂപയും കിട്ടും. ശമ്പളവിതരണം സ്പാര്‍ക്കിലേക്ക് മാറ്റുമ്പോള് 2.28 കോടി രൂപയും ലഭിക്കും. റീട്ടെയില് മാര്‍ട്ടിലും കൈവെക്കുന്നുണ്ട്. ഇതിനായി ഉപയോഗശൂന്യമായ 150 ബസുകള് വാടകയ്ക്ക് നല്‍കും.\nഒരു ബസില് നിന്നും 20,000 രൂപ വാടകയാണ് പ്രതീക്ഷിക്കുന്നത്. പരീക്ഷണാടിസ്ഥാനത്തില് തുടങ്ങിയ പദ്ധതി വ്യാപിപ്പിക്കും. ജീവനക്കാര്‍ക്ക് താത്കാലിക സഹായനിധി രൂപവത്കരിക്കാനും നിര്‍ദേശമുണ്ട്. ഇതിനായി 100-200 രൂപ വീതം ജീവനക്കാരില് നിന്നും ഈടാക്കും. അടിയന്തര ചികിത്സാ ചെലവുകള്‍ക്ക് ഈ ഫണ്ടില്‍നിന്ന് തുക അനുവദിക്കും. സി.എം.ഡിയുടെ നേതൃത്വത്തില് അംഗീകൃത യൂണിയന് ഭാരവാഹികള് അംഗങ്ങളായ ട്രസ്റ്റിനായിരിക്കും ഭരണച്ചുമതല.\nContent Highlights: KSRTC Implement More Plans To Increase Income\nവാഹനമോടിക്കുന്നവരുടെ നിയമലംഘനങ്ങള് ഇനി പോലീസ് കാത്തുനിന്ന് പിടിക്കില്ല. വിവിധ ..\nകെ.എസ്.ആര്.ടി.സി. കണ്ടക്ടര് മരിച്ച നിലയില്\nകെ.എസ്.ആർ.ടിസിയുടെ ഈ മാസത്തെ പെൻഷനും മുടങ്ങി


എല്ലാവരെയും തൃപ്തിപ്പെടുത്താൻ എനിക്കാവില്ല, ഞാൻ അതിന് ശ്രമിക്കാറുമില്ല, തുറന്നുപറഞ്ഞ് തപ്‌സി പന്നു\nബുധന്, 26 ഫെബ്രുവരി 2020 (18:07 IST)\nവ്യത്യസ്തമായ കഥാപാത്രങ്ങളിലൂടെ ബോളിവുഡിലും തെന്നിന്ത്യയിലും സ്വയം ഇടം കണ്ടെത്തിയ അഭിനയത്രിയാണ് തപ്സി പന്നു. സാമൂഹിക പ്രതിബദ്ധതയുള്ള കഥാപാത്രങ്ങൾ തിരഞ്ഞെടുക്കുന്ന അഭിനയത്രി കൂടിയാണ് തപസി. താരത്തിന്റെ പിങ്ക്, മുൽക് തുടങ്ങിയ സിനിമകൾ അത്തരത്തിൽ ഉള്ളവയായിരുന്നു. തപ്സിയുടെ റിലീസിന് ഒരുങ്ങുന്ന തപ്പട് എന്ന സിനിമ ഇപ്പോൾ വലിയ ചർച്ചാ വിഷയമാണ്\nസ്ത്രികൾ നേരിടുന്ന ഗാർഹിക പീഡനത്തെ കുറിച്ചുള്ളതാണ് സിനിമ. ഭര്‍ത്താവ് മുഖത്തടിച്ചതിനെതിരെ കോടതി പരാതിയുമായി എത്തുന്ന കഥാപാത്രമായാണ് തപ്‌സി എത്തുന്നത്. ബന്ധങ്ങൾ, അത് ഏതുതരത്തിൽ ഉള്ളവയാണെങ്കിലും ശാരീരിക ആക്രമണങ്ങള് അനുവദിച്ചുകൂടാ എന്ന സന്ദേശമാണ് തപ്പട് മുന്നോട്ടുവക്കുന്നത്.\nതപ്പട് പോലുള്ള സിനിമയിൽ അഭിനയിക്കുന്നതിനെ കുറിച്ച് തുറന്നു പറയുകയാണ് തപ്സി. 'എല്ലാത്തരം പ്രേക്ഷകരേയും തൃപ്തിപ്പെടുത്താനാവില്ല, അതിനു ഞാന് ശ്രമിക്കുന്നുമില്ല' എന്നാണ് തപ്സി പറയുന്നത്. നായികയെ സ്നേഹം കൊണ്ട് മര്‍ദ്ദിക്കുന്ന അര്‍ജ്ജുന് റെഡ്ഡി എന്ന ചിത്രത്തിലെ കഥാപാത്രത്തിനെതിരെ തപ്സി വിമർശനം ഉന്നയിച്ചത് നേരത്തെ വിവാദമായിരുന്നു.\nഅടുത്ത ലേഖനം രൺബീറിനൊപ്പമെത്താൻ തനിക്ക് നാല് കസേരകളുടെ പൊക്കം വേണമെന്ന് അമിതാഭ് ബച്ഛൻ !


എല്ലാം മൊബൈലിലാക്കി പാനസോണിക് എസി | Panasonic AC\nഎല്ലാം മൊബൈലിലാക്കി പാനസോണിക് എസി\nമനോരമ ലേഖകൻ June 06, 2020 09:04 AM IST\nഉറങ്ങാൻ കിടക്കുമ്പോൾ നല്ല തുണുപ്പുവേണം. അത് എസിയിൽ സെറ്റാക്കാം. പക്ഷേ കുറെക്കഴിയുമ്പോഴേക്കു തണുപ്പു കൂടിക്കൂടി ഉറങ്ങാനാകാത്ത നിലയാകും. എസി ഓഫാക്കാനോ തണുപ്പുകുറയ്ക്കാനോ ആര് ഉണരും? ഭാര്യയോ ഭർത്താവോ... ‘എനിക്കുവയ്യ’ എന്നാകും രണ്ടാളുടെയും ഉത്തരം. ഇനി നേരം വെളുത്താൽ ഓഫാക്കാനും ഇതേ തർക്കം. രാത്രി ഓരോ മണിക്കൂറിലെയും ആവശ്യമനുസരിച്ച് താപനില നേരത്തേതന്നെ എസിയിൽ സെറ്റ് ചെയ്തുവച്ചിട്ടു കിടക്കാനായാൽ എത്ര സൗകര്യം. ഇത് എസിയുടെ റിമോട്ട് എടുത്ത് എസിയിലേക്കു നീട്ടിക്കാണിച്ച് ചെയ്യുന്ന പ്രയാസവുമില്ല, മൊബൈൽ ഫോണിലെ ആപ് വഴി എപ്പോഴെങ്കിലും സൗകര്യം പോലെ ചെയ്താൽ മതി. പിന്നെയോ, ഗൂഗിൾ അസിസ്റ്റന്റോ ആമസോൺ അലക്സയോ വഴി വോയ്സ് കമാൻഡ് കൊടുത്തും എസി നിയന്ത്രിക്കാം.ഇങ്ങനെ ഇപ്പോഴത്ത സമൂഹത്തിന്റെ ആവശ്യമറിഞ്ഞുണ്ടാക്കിയ എസിയാണ് പാനസോണിക്കിന്റെ മിറെയ് ശ്രേണി ഇൻവെർട്ടർ എയർകണ്ടിഷനറുകൾ.\nജപ്പാനിലെ നമ്പർ 1 എസി ബ്രാൻഡ് ആയ പാനസോണിക് ഇന്ത്യയിൽ ആർട്ടിഫിഷ്യൽ ഇന്റലിജൻസ്– കണക്ടിവിറ്റി സംവിധാനങ്ങളോടെ അവതരിപ്പിക്കുന്ന പുതിയ എസി ജീവിതം സുന്ദരമാക്കുന്ന ഒട്ടേറെ സവിശേഷതകളുള്ളതാണ്. മിറെയ് (mirAIe) എന്ന ഐഒടി പ്ലാറ്റ്ഫോമിൽ, മൊബൈൽ ആപ് വഴി ലോകത്തെവിടെയിരുന്നും നിയന്ത്രിക്കാവുന്ന എല്ലാ ഇലക്ട്രോണിക് ഗൃഹോപകരണങ്ങളും ഉടൻ അവതരിപ്പിച്ച് പൂർണ കണക്ടഡ് ഹോം സാധ്യമാക്കാനാണ് കമ്പനി ലക്ഷ്യമിടുന്നത്. മിറെയ് എന്ന വാക്കിന് ജാപ്പനീസ് ഭാഷയിൽ ഭാവിയിലെ വീട് എന്നും അർഥമുണ്ട്.\n∙മിറെയ് ആപ്: എസിയുടെ എല്ലാ പ്രവർത്തനങ്ങളും ലോകത്തെവിടെയിരുന്നും ഫോണിൽ നിയന്ത്രിക്കാവുന്ന സംവിധാനം. മുറിയിലെത്തുമ്പോൾ തന്നെ സുഖകരമായ തണുപ്പു വേണമെങ്കിൽ ഓഫിസിലിരുന്നുതന്നെ എസി ഓൺ ചെയ്യാം. നേരത്തേ പറഞ്ഞതുപോലെ മുറിയിലെ താമസക്കാരുടെ ‘സ്ലീപ് പ്രൊഫൈൽ’ പ്രോഗ്രാം ചെയ്യുന്നതുൾപ്പെടെ. വാറന്റി സേവനങ്ങളം സർവീസും ബുക് ചെയ്യാനും എന്തെങ്കിലും സാങ്കേതിക തകരാറുണ്ടായാൽ അതറിയാനുമൊക്കെ മിറെയ്ക്കു കഴിയും.\n∙തണുപ്പിന്റെ ഉസ്താദ്: 45 അടി വരെ ദൂരത്തിലേക്ക് തണുപ്പ് പ്രവഹിപ്പിക്കുന്ന ജെറ്റ് സ്ട്രീം സംവിധാനവും വലിയ എയർ ഇൻടേക്കും ഫാനും4രീതിയിൽ സ്വിങ് ചെയ്യുന്ന എയ്റോവിങ്സ് ഫ്ലാപ്പുകളും മുറിയുടെ എല്ലാ മൂലയിലും തണുപ്പെത്തിക്കും. സൗമ്യമായി തണുപ്പു പരത്തുന്ന ഷവർ കൂളിങ്, സ്വിച്ച് ഓൺ ചെയ്യുന്നയുടൻ താപനില2ഡിഗ്രി കുറയ്ക്കുന്ന അതിവേഗ പ്രവർത്തനം, ഊർജക്ഷമതയുടെ പര്യായമായ ഇൻവെർട്ടർ വിദ്യ എന്നിവയുമുണ്ട്.\n∙ നാനോ ഇ: വായുവിലെ ദോഷകരമായ സൂക്ഷ്മകണങ്ങളെ നിർവീര്യമാക്കുന്ന നാനോ–ഇ ശുദ്ധീകരണസംവിധാനം മിറെയ് എസിയിലും പാനസോണിക് ഉൾപ്പെടുത്തിയിട്ടുണ്ട്. ബാക്ടീരിയ, വൈറസ്, പൂപ്പൽ എന്നിവയെഒക്കെ വലിയൊരളവു തടയാമെന്നു കമ്പനി പറയുന്നു. എസി ഉപയോഗം പൊതുവെ കുറയുന്ന മഴക്കാലത്തും നാനോ–ഇ പ്രവർത്തിപ്പിച്ച് വായുവിലെ രോഗാണുക്കളെ അകറ്റാമെന്നത് വലിയ സൗകര്യമാകും.\n∙ ഭംഗി, കരുത്ത്: ആകർഷകമായ രൂപകൽപനയും പൂർണ ചെമ്പ് ട്യൂബുകളും കഠിനമായ കാലാവസ്ഥാ വ്യതിയാനങ്ങൾ താങ്ങാനാകുന്ന എക്സ്റ്റീരിയർ യൂണിറ്റുമാണ് മിറെയ് കണക്ട‍ഡ് എസികൾക്ക്. 145 വോൾട്ട് മുതൽ 285 വോൾട്ട് വരെയുള്ള വോൾട്ടേജിൽ പ്രവർത്തിക്കാനാകും. സ്റ്റെബിലൈസറും ആവശ്യമില്ല.5വർഷം ജനറൽ വാറന്റിയും 10 വർഷം കംപ്രസർ വാറന്റിയുമുള്ള മിറെയ് എസി ശ്രേണിയുടെ വില 36,000 രൂപ മുതൽ.


sily-kins-statement in koodathai serial murder case | ഷാജുവിന്റെ വിവാഹത്തിന് കുടുംബാംഗങ്ങൾ ആരും പങ്കെടുത്തില്ലെന്ന് ആദ്യഭാര്യയുടെ സഹോദരങ്ങൾ; സിലിയും ഭർത്താവും തമ്മിൽ അസ്വാരസ്യങ്ങൾ ഉണ്ടായിരുന്നു; ഷാജുവിന്റെ വാദങ്ങളെ തള്ളി സിജോയുടെയും സ്മിതയുടെയും മൊഴി - MarunadanMalayali.com\nഷാജുവിന്റെ വിവാഹത്തിന് കുടുംബാംഗങ്ങൾ ആരും പങ്കെടുത്തില്ലെന്ന് ആദ്യഭാര്യയുടെ സഹോദരങ്ങൾ; സിലിയും ഭർത്താവും തമ്മിൽ അസ്വാരസ്യങ്ങൾ ഉണ്ടായിരുന്നു; ഷാജുവിന്റെ വാദങ്ങളെ തള്ളി സിജോയുടെയും സ്മിതയുടെയും മൊഴി\nOctober 08, 2019 | 04:15 PM IST | Permalink\nകോഴിക്കോട്: ജോളിയുടെ ഭർത്താവ് ഷാജുവിന്റെ വാദങ്ങൾ തള്ളി ആദ്യഭാര്യ സിലിയുടെ സഹോദരങ്ങൾ. ഷാജുവും സിലിയും തമ്മിൽ അസ്വാരസ്യങ്ങൾ ഉണ്ടായിരുന്നുവെന്ന് സഹോദരങ്ങളായ സിജോയും സ്മിതയും മൊഴി നൽകി. രണ്ടാം വിവാഹത്തിൽ സിലിയുടെ കുടുംബാംഗങ്ങൾ ആരും പങ്കെടുത്തിട്ടില്ല. ഇരുവരുടെയും മൊഴിയെടുക്കൽ പയ്യോളിയിൽ തുടരുകയാണ്.\nഅതേസമയം, മരണപ്പെട്ട ആറുപേരും ചികിൽസ തേടിയിരുന്നതായി ഓമശേരി ശാന്തി ആശുപത്രി അധികൃതർ വ്യക്തമാക്കി. അന്നത്തെ പരിശോധനകളുടെ രേഖകളും പൊലീസിന് കൈമാറി. സിലിയുടെ മരണത്തിൽ ദുരൂഹത തോന്നിയിരുന്നില്ല. സിലി സമാനലക്ഷണങ്ങളോടെ മുമ്പും ചികിൽസ തേടിയിരുന്നു. എന്നാൽ സിലിയുടെ മകൾ ആൾഫൈനെ എത്തിച്ചത് അതീവഗുരുതരാവസ്ഥയിലാണ്.\nഷാജുവിന്റെ കുഞ്ഞിന്റെ മരണത്തിൽ അസ്വാഭാവികതയുണ്ടായിരുന്നെന്ന് ഡോ. അഗസ്റ്റിൻ പറഞ്ഞു. ഭക്ഷണം കുടുങ്ങിയതിന്റെ അസ്വസ്ഥത ആയിരുന്നില്ല. ശ്വാസതടസമുണ്ടായിരുന്നില്ല, ഹൃദയമിടിപ്പ് താണുപോയി. കുഞ്ഞിന്റെ വായിൽ നിന്ന് നുരയും പതയും വന്നിരുന്നു. വിദഗ്ധചികിൽസ നിർദ്ദേശിച്ചാണ് സ്വകാര്യ ആശുപത്രിയിലേക്ക് വിട്ടതെന്നും ഡോക്ടർ വ്യക്തമാക്കി. മനോരമ ന്യൂസിനോടായിരുന്നു ഡോക്ടറുടെ വെളിപ്പെടുത്തൽ. കുഞ്ഞിനെ ആദ്യം എത്തിച്ചത് ഡോ. അഗസ്റ്റിന്റെ അടുത്താണ്. സിലിയുടെ കുഞ്ഞിന്റെ മരണത്തിൽ ഷാജുവിന്റേയും അച്ഛന്റേയും വാദം പൊളിക്കുന്നതാണ് ഡോക്ടറുടെ വാക്കുകൾ.\nകൂടത്തായി കൊലപാതക കേസ് വെല്ലുവിളി നിറഞ്ഞതെന്നു ഡിജിപി ലോക്‌നാഥ് ബെഹ്‌റ പറഞ്ഞു. കേരളത്തിലെ ഏറ്റവും മികച്ച ഉദ്യോഗസ്ഥരെ ഉൾപ്പെടുത്തി അന്വേഷണ സംഘം വിപുലീകരിക്കും. എസ്‌പി സൈമൺ മികച്ച രീതിയിലാണ് കേസ് അന്വേഷിക്കുന്നത്. ഫൊറൻസിക് തെളിവുകൾ കണ്ടെത്താൻ വേണ്ടിവന്നാൽ വിദേശത്തേക്ക് പരിശോധനയ്ക്കയക്കും. കാലപ്പഴക്കവും സാക്ഷികളില്ലാത്തതും ഉയർത്തുന്ന വെല്ലുവിളി മറികടക്കാൻ ശാസ്ത്രീയമായി തെളിവുകൾ ശേഖരിക്കേണ്ടതുണ്ട് എന്നും ബെഹ്‌റ മാധ്യമങ്ങളോട് പറഞ്ഞു.


News desk ChanneliamMay 22, 2020\nറവന്യൂ ഇല്ല, ഓപ്പറേഷന്‍സ് ആന്റ് സപ്ലൈ ചെയിന് തകര്‍ന്നു തരിപ്പണമായിരിക്കുന്നു, വളരെ കരുതലോടെ മാത്രം ഇന്‍വെസ്റ്റേഴ്‌സ് നിക്ഷേപത്തെക്കുറിച്ച് ആലോചിക്കുന്നു.. ഇന്ത്യന് സ്റ്റാര്‍ട്ടപ്പുകളില് 70% കേവലം ആഴ്ചകള്‍ക്കുള്ളില് ഫ്രീസാകുെമന്ന് നാസ്‌കോം സര്‍വ്വേ പറയുന്നു. കണ്‍സ്യൂമെര് സെഗ്മന്റെില് നില്‍ക്കുന്ന ഏര്‍ളി, മിഡ് സ്റ്റേജ് ബിസിനസ്സുകള്‍ക്കാണ് ഏറ്റവും മാരകമായ ഹിറ്റ് കിട്ടിയിരിക്കുന്നത്. രാജ്യമാകമാനമുള്ള സ്റ്റാര്‍ട്ടപ്പുകളെ ഉള്‍പ്പെടുത്തി നടത്തിയ സര്‍വ്വേയില് 40% സ്റ്റാര്‍ട്ടപ്പുകളും അവരുടെ ഓപ്പറേഷന് പൂര്‍ണ്മമായോ ഭാഗികമായോ നിര്‍ത്തിയതായി വ്യക്തമാക്കുന്നു. 70 ശതമാനത്തിനാകട്ടെ ആഴ്ചകള്‍കൂടി പിടിച്ച് നില്‍ക്കാനുള്ള ക്യാഷ് റിസര്‍വ്വ് മാത്രമേ കൈയ്യിലുള്ളൂ.\nകോവിഡ് നല്‍കിയ പ്രഹരം\nഇന്ത്യ സ്റ്റാര്‍ട്ടപ് വസന്തത്തിന്റെ കൊടുമുടി കയറുമ്പോഴാണ് അപശകുനം പോലെ കൊറോണ താണ്ടവം ആടിയത്. ബിടുബി സ്റ്റാര്‍ട്ടപ്പുകളില് 60% ക്ലോഷറിന്റെ വക്കില് നില്‍ക്കുന്നു എന്ന് പറയുമ്പോള് തന്നെ കോവിഡും രണ്ടുമാസത്തെ ലോക്ഡൗണും സ്റ്റാര്‍ട്ടപ്പുകളിലേല്‍പ്പിച്ച് പ്രഹരത്തിന്റെ ആഘാതം വ്യക്തമാകും. എങ്ങനെയാണ് ഈ കഠിനകാലം കടന്നുപോവുക. ബിസിനസ് പിവൊറ്റിംഗ് മാത്രമാണോ ഉയര്‍പ്പിനുള്ള ഏക വഴി.\nസ്റ്റേക്ക് ഹോളള്‍ഡേഴ്‌സ്, കേന്ദ്ര സംസ്ഥാന സര്‍ക്കാരുകള് എക്കോസിസ്റ്റം എനേബിളേഴ്‌സ്, ഇന്‍വെസ്റ്റേഴ്‌സ് തുടങ്ങിയവരുടെ അടിയന്തര ഇടപെടല് ഉണ്ടായാലേ ഇന്ത്യന് സ്റ്റാര്‍ട്ടപ് മൂവ്‌മെന്റ് നിശ്ചലമാകാതിരിക്കൂ എന്ന് വ്യക്തമാക്കുകയാണ് Nasscom president, Debjani Ghosh. വര്‍ക്കിംഗ് ക്യാപിറ്റല് അക്‌സസ്, ഫണ്ടിംഗ് സപ്പോര്‍ട്ട്, കമ്പനികാര്യങ്ങളില് ഇളവുകള് തുടങ്ങി അടിയന്തിര സഹായം സ്റ്റാര്‍ട്ടപ്പുകള്‍ക്ക് എന്‍ഷ്വര് ചെയ്യണം.\nവളര്‍ച്ച രേഖപ്പെടുത്തി എഡ്‌ടെക്കുകള്\nട്രാവല് ആന്റ് ടൂറിസം സ്‌പേസിലെ 70% സ്റ്റാര്‍ട്ടപ്പുകളുടേയും ബിസിനസ് പുകുതിയായി കുറഞ്ഞു. 50% ത്തോളം ഫിന്‍ടെക്, ലോജിസ്റ്റിക്‌സ് സ്റ്റാര്‍ട്ടപ്പുകളും റവന്യൂ നിലച്ച അവസ്ഥയിലാണ്. എന്നാല് ഈ മഹാമാരിയുടെ കാലത്ത് എഡ്‌ടെക്ക് സ്റ്റാര്‍ട്ടപ്പുകള് വളര്‍ച്ച രേഖപ്പെടുത്തുകയും ചെയ്തു.4ലക്ഷം എംപ്ലോയ്‌മെന്റ് സൃഷ്ടിക്കുന്ന 9300 ഓളം ടെക്‌നോളജി സ്റ്റാര്‍ട്ടപ്പുകള് രാജ്യത്തുണ്ട്. കഴിഞ്ഞ ഫിസ്‌ക്കലില് 15 % വളര്‍ച്ച രേഖപ്പെടുത്തിയ ഈ സ്റ്റാര്‍ട്ടപ്പുകളാണ് ഇപ്പോള് ഊര്‍ദ്ധ്വശ്വാസം വലിക്കുന്നത്.\nCorona Covid-19 Investment MOST VIEWED business innovation investors lockdown money flow nasscom revenue startup ecosystem startups\nRBI to ensure financial security - Governor Shaktikanta Das


ചർമ്മം വെളുപ്പിക്കാൻ ചില പ്രകൃതിദത്തമാർഗ്ഗങ്ങൾ -\nഎല്ലാവരും സ്വന്തം മുഖം വെളുക്കാനും തിളങ്ങാനും ആഗ്രഹിക്കുന്നവരാണ്. വെളുത്ത ചർമ്മത്തോടുള്ള നമ്മുടെ അഭിനിവേശമാണ് ക്രീമുകൾ നിർമ്മിക്കുന്ന കുത്തകകമ്പനികൾ മുതലാക്കാൻ ശ്രമിക്കുന്നത്. എന്തുകൊണ്ടാണ് നിങ്ങൾ ചർമ്മം വെളുക്കാനും തിളങ്ങാനും മോഹിക്കുന്നത്? നമ്മളിൽ പലർക്കും ഇക്കാര്യത്തിൽ ഒരു കൃത്യമായ ഉത്തരം പറയാനാവില്ല. ഈ ചോദ്യം ഗൗരവപ്പെട്ട ഒരു ആത്മപരിശോധന ആവശ്യപ്പെടുന്നു. പക്ഷെ എല്ലാവരും ചിന്തിക്കുന്നവരല്ലല്ലോ. ഒരു മൂല്യവുമില്ലാത്ത പരസ്യപ്രചാരണം നടത്തുന്ന കുത്തകക്കമ്പനികളുടെ വെളുക്കാനുള്ള ഉൽപന്നങ്ങൾക്ക് ഇരയാകുന്ന ആളുകളെ അതിനുള്ള പ്രകൃതിദത്ത മാർഗ്ഗങ്ങൾ പറഞ്ഞുകൊടുക്കുന്നതു വഴി രക്ഷപ്പെടുത്തുന്നതാണ് ഇക്കാര്യത്തിൽ ഏറ്റവും നല്ല മാർഗ്ഗം. ഇത്തരത്തിലുള്ള അഞ്ച് പ്രകൃതിദത്ത വഴികൾ ചൂണ്ടിക്കാട്ടുകയാണ് ഈ ലേഖനത്തിൽ.\nപാലിന്റെ ഉപോൽപന്നമാണ് യോഗർട്ട് . ലാക്ടിക് ആസിഡിന്റെ നല്ലൊരു ഉറവിടമാണ് പാൽ. പരമ്പരാഗത ആഹാരപദാർത്ഥങ്ങൾ ഉണ്ടാക്കുന്നതിനും വിവിധ തരങ്ങളായ മധുരപലഹാരങ്ങൾ ഉണ്ടാക്കുന്നതിനും ഭാരതീയർ പാൽ ഉപയോഗിക്കുന്നു . അതിലെ ബ്ലീച്ചിംഗ് ഗുണങ്ങളാണ് ചർമ്മം വൃത്തിയാക്കാൻ സഹായിക്കുന്നത്.യോഗർട്ട് മുഖത്ത് പുരട്ടുക. 15 മുതൽ 20 മിനിറ്റിന് ശേഷം സാധാരണവെള്ളം ഉപയോഗിച്ച് കഴുകിക്കളയുക. ഇതിൽ നാരങ്ങനീര് കൂടി ഉപയോഗിച്ചതാൽ നല്ല ഫലം കിട്ടും.\nസിട്രസ് ഫലങ്ങളിൽ രാജാവാണ് ഓറഞ്ച്. ഇത് ശരീരത്തിന് മാത്രമല്ല, ചർമ്മത്തിനും നല്ലതാണ്. പ്രത്യേകിച്ചും മുഖചർമ്മത്തിന്. വൈറ്റമിൻ സിയുടെ സമ്പന്നമായ ഉറവിടമാണിത്. ഇത് ജ്യൂസായോ അതല്ലെങ്കിൽ അരച്ച് മുഖത്തിൽ മാസ്‌കായോ ഉപയോഗിക്കാം. ജ്യൂസാണെങ്കിൽ ദിവസവും ഒരു ഗ്ലാസ് കഴിക്കണം. അതല്ലെങ്കിൽ ഓറഞ്ച് പേസ്റ്റ് മുഖത്ത് പുരട്ടി 10 മുതൽ 20 മിനിറ്റ് വരെ വിടുക. ഓറഞ്ച് ഒരു നല്ല ബ്ലീച്ചിംഗ് ഏജന്റാണ് .\nചെറുപയർപൊടി പോലെ ചർമ്മത്തിന് ഗുണം ചെയ്യുന്ന മറ്റൊന്നില്ല. വിവിധ പോഷകങ്ങൾ സമൃദ്ധമായി അടങ്ങിയിരിക്കുവെന്നതാണ് ഇതിന്റെ പ്രത്യേകത. അത് മുഖത്തെ അമിതമായ എണ്ണമയം നീക്കുന്നുവെന്നുള്ളതാണ് . അതേ സമയം ആവശ്യമായ അളവിൽ ഈർപ്പം നിലനിർത്തുകയും ചെയ്യുന്നു . ചെറുപയർ പൊടി പേസ്റ്റാക്കി മുഖത്ത് പുരട്ടി ഉണങ്ങിയതിന് ശേഷം തണുത്തവെള്ളത്തിൽ കഴുകിക്കളയുക . വെള്ളമോ പനിനീരോചേർത്ത് ഈ പേസ്റ്റ് ഉണ്ടാക്കാം .ഇതിന്റെ ഫലം ഏതാനും ആഴ്ചകൾക്കുള്ളിൽ അറിയാം.\nതേൻ മികച്ച ബ്ലീച്ചിംഗ് ഏജന്റ് എന്നത് മാത്രമല്ല നല്ലൊരു മോയ്‌സ്ചറൈസരുംകൂടിയാണ് . ആന്റിബാക്ടീരിയൽ ഗുണങ്ങളും ഇതിനുണ്ട്. ഇതിന് മുഖത്തെ കറുത്തപാടുകളും നീക്കാനുള്ള ശേഷിയുണ്ട്. തേൻ മുഖത്ത് പുരട്ടി 20 മുതൽ 30 മിനിറ്റ് വരെ കഴിഞ്ഞ ശേഷം കഴുകിക്കളയുക. ദിവസേന ചെയ്യുക. കൂടുതൽ മികച്ച ഫലം കിട്ടാൻ അൽപം ചെറുനാരങ്ങനീരും ഉപയോഗിക്കുന്നത് നല്ലതാണ് .\nഏറ്റവും ചെലവ് കുറഞ്ഞ പ്രകൃതിദത്തമായ ബ്ലീച്ചാണ് നാരങ്ങ . വൈറ്റമിൻ സിയുടെ കലവറയാണ് ചെറുനാരങ്ങ. അതിൽ ധാരാളം പോഷകങ്ങളും ഉണ്ട്. ഒരു പാത്രത്തിൽ നാരങ്ങനീരെടുത്ത് അതിൽ പഞ്ഞി മുക്കി മുഖത്ത് നാരങ്ങാനീര് തേച്ച് പിടിപ്പിക്കുക. അൽപനേരത്തിന് ശേഷം കഴുകിക്കളയുക. മികച്ച ഫലം കിട്ടുന്നതിന് ആഴ്ചയിൽ മൂന്ന് തവണയെങ്കിലും ചെയ്യുക.\nഈ നുറുങ്ങുകൾക്കർത്ഥം കറുത്ത ചർമ്മം മോശമാണെല്ല. വാസ്തവത്തിൽ കറുത്ത ചർമ്മമാണ് വെളുത്ത ചർമ്മത്തേക്കാൾ മികച്ചത്. മെലനിൻ പിഗ് മെന്റിന്റെ നല്ലൊരു സഞ്ചയം വെളുത്ത ചർമ്മത്തേക്കാൾ കറുത്ത ചർമ്മത്തിലാണ് ഉള്ളത്. പിഗ്മെന്റ് കൂടുംന്തോറും ചർമ്മത്തിന്റെ കരുത്ത് കൂടുതലായിരിക്കും. വിവരമുള്ള ആരും നിറം നോക്കി ചർമ്മത്തിന്റെ ആരോഗ്യം നിർവ്വചിക്കാൻ ശ്രമിക്കില്ല. ദൈവം സൃഷ്ടിച്ച എന്തിനും തനതായ സൗന്ദര്യമുണ്ട്. പക്ഷെ അത് അറിവുള്ളവർക്ക് മാത്രമേ തിരിച്ചറിയാൻ സാധിക്കൂ.\nPrevious Postഏത്തപ്പഴം :പോഷകങ്ങളുടെ അക്ഷയഖനി


നിങ്ങള് ഇലകളില് മനുഷ്യരക്തം ചിന്തിയിരിക്കുന്നു.\nഇനി ഭയങ്ങളില് ജനികേസരങ്ങള് പ്രണയിക്കുകയില്ല.. അതുകൊണ്ട് പിന്നീട് മരങ്ങൾ ഉണ്ടാകുകയേയില്ല..\nനിയോഗം അറിയാതെ ശലഭച്ചിറകുകള് നിറംകെട്ട് വീഴുകയും വസന്തം ഓര്‍മയാവുകയും ചെയ്യും.\nനാണയങ്ങളുടെ അർത്ഥമറിയാത്ത മൂര്‍ത്തികൾ പൂക്കളെവിടെ എന്ന് തിരഞ്ഞ് അമ്പലങ്ങളില് നിന്നിറങ്ങി നടക്കും.\nനിങ്ങളെക്കൊണ്ട് തിരുത്താനാകാത്ത തെറ്റ് നിങ്ങൾ ചെയ്തതെന്തിന്.. !\nPosted by Ganga Nakulan at 21:33 No comments:\nരാവിലെ തന്നെ വീടിനുമുന്‍പിലും പുറത്തുമെല്ലാം ഊതക്കുപ്പായക്കാരുണ്ടായിരുന്നു.\nപത്തുമണിയോടുകൂടി നഗരം ഒരു പൂച്ചെടി പോലെയായി.\nഅന്തേവാസികളൊന്നും വീടിനുള്ളില് ഉണ്ടായിരുന്നില്ല.\nഭയന്നുവിറച്ച് ചലനമില്ലാതെ കൂടി നില്‍ക്കുകയായിരുന്നു.\nശ്വാസം കഴിക്കുന്നതുപോലും ശബ്ദമില്ലാതെയായിരുന്നു.\nഎങ്കിലും കാറ്റിനെ പിടിച്ചുകെട്ടാന് ഒരുത്തനും കഴിഞ്ഞിരുന്നില്ല.\nചുറ്റും നിന്നവരുടെ വിയര്‍പ്പുമണം കൊണ്ട് അവരൊന്നും മരിച്ചിട്ടില്ല എന്നു ഓരോരുത്തരും തിരിച്ചറിഞ്ഞു.\nനഗരം ഫര്‍ദീനെ വിചാരണ ചെയ്യുകയായിരുന്നു.\nഊതക്കുപ്പായക്കാരന് ചൂണ്ടിയ തോക്കിന്‍കുഴലിന്‍റെ മുന്‍പില്, നിലത്തു വെറും മണ്ണിലേയ്ക്ക് കണ്ണു നട്ടിരുന്ന ഫര്‍ദീനെ കാണാന് വിഷാദരോഗം ബാധിച്ചവനെപ്പോലെയിരുന്നു.\nഅവന്‍റെ മുന്‍പില്‍ത്തന്നെ കടലാസുകഷണങ്ങള്‍ക്കൊപ്പം അവന്‍റെ കൈപ്പട തീപ്പെട്ടു.\nഎങ്കിലും അതു പുണര്‍ന്ന കാറ്റിന് വസന്തം മണത്തു.\nകുഞ്ഞുസലീമിനെ എന്‍റെ കയ്യിലേല്‍പ്പിച്ച് യാസ്മിന് അവന്‍റെയടുത്തേയ്ക്ക് നടന്നു.\nപ്രത്യേകിച്ച് ഒന്നും ചോദിക്കാനും പറയാനും ഉണ്ടായിരുന്നില്ല.\nഎന്‍റെ മട്ടും മാതിരിയും കണ്ടാല് വല്ലാതെ ഒച്ച വച്ച് നിലവിളിക്കുമായിരുന്ന സലീം എന്‍റെ കയ്യിലേയ്ക്ക് മടി കൂടാതെ വന്നു. കുഞ്ഞുകൈകള് രണ്ടും എന്‍റെ കഴുത്തിലൂടെയിട്ട് ഒച്ചവയ്ക്കാതെ നെഞ്ചില് പറ്റിച്ചേര്‍ന്നിരുന്നു.\nഇനി പ്രത്യേകിച്ചു അദ്ഭുതങ്ങളൊന്നും സംഭവിക്കാനില്ല.\nയാസ്മിനു നേര്‍ക്ക് ഒരു ഊതക്കുപ്പായക്കാരന് നിറയൊഴിച്ചു. നിസ്സഹായനായ ഫര്‍ദീന് മരണം തൊട്ട ഭാര്യയെ കണ്ടു മുന്നോട്ടാഞ്ഞു.\nഫര്‍ദീന്‍റെ കുപ്പായം ചുവന്നു.\nഅവസാനരഹസ്യം കൈമാറാന് മാത്രം അടുപ്പത്തിലെത്താനൊന്നുമായില്ല അവര്‍ക്ക്.\nമരണം കാറ്റില് തന്നെയുണ്ടായിരുന്നു.\nഅത് അവരെ രണ്ടാളെയും രതിയിലെന്നപോലെ മൂര്‍ച്ഛിപ്പിച്ചു.\nഎന്നെ നോക്കാന് കൂടി ഭയന്നിരുന്ന കുഞ്ഞുസലീം അങ്ങനെയാണ് എന്നോട് പറ്റിച്ചേര്‍ന്ന് എന്‍റെ ശരീരത്തിന്‍റെയും ആത്മാവിന്‍റെയുമൊക്കെ ഭാഗമായത്.\nഉപ്പാ എന്നെന്നെ വിളിക്കും!\nചായപ്പെന്‍സില് കൊണ്ട് അവന് വരയ്ക്കുന്ന ചിത്രങ്ങളൊക്കെ നോക്കാന് എനിക്കിന്നു കട്ടിക്കണ്ണട വേണം!\nചിലര്‍ക്കൊക്കെ ഇങ്ങനെ നിയോഗമുണ്ടാകാം. വസന്തമുല്ലയുടെ മണമുള്ള കാറ്റിനു കാവലിരിക്കുക എന്നത്!\nPosted by Ganga Nakulan at 01:239comments:\nഉപേക്ഷിക്കപ്പെട്ട നിറങ്ങള് !\nസന്ധ്യ മടങ്ങാന് ഒരുങ്ങുന്നു. പൊട്ട് തൊട്ട കടല്‍നീലയിലേയ്ക്ക് അബലനായി താഴ്ന്നു പോകുന്നു സൂര്യപ്രഭ.\nഎവിടെ തിരക്കിട്ട് പോവുകയാണ് കടുത്ത ആ ചുവപ്പ്?\nപാതയോരത്തു നിരങ്ങുന്ന സന്ധ്യയൊന്നു മറയുമ്പോള് നിറങ്ങളെ കൊള്ള ചെയ്യുന്നവര് വരും പോലും!\nഅപ്പോള് നിറങ്ങളെയൊക്കെ ചിറകില് ഒതുക്കി വയ്ക്കുന്ന ഇരുട്ട് നിറങ്ങളുടെ അമ്മയാണ് പോലും!\nനാടകക്കമ്പനിയുടെയും സര്‍ക്കസ്സുകമ്പനിയുടെയും ബലൂണുകച്ചവടക്കാരന്‍റെയും ചവിട്ടുനാടകസംഘത്തിന്‍റെയുമൊക്കെ നിറങ്ങളെ അമ്മ തന്നെ തിന്നുതീര്‍ത്തിരിക്കാനെ തരമുള്ളൂ!\nശൂന്യതയെ നോക്കി പകലുകളില്‍പ്പോലും അവരൊക്കെ നിറംകെട്ടിരിക്കുകയാണ്.\nബാക്കിയുള്ള ഭൂരിഭാഗം നിറങ്ങളെയാണ് രാവില് അമ്മയിരുട്ട് ചിറകിലൊതുക്കി വയ്ക്കുന്നത്.\nമതങ്ങളോടോ കൊടികളോടൊ ഇണങ്ങിയ നിറങ്ങള്!\nകൊടിമരങ്ങള്‍ക്ക് കീഴിലും ദേവാലയമുറ്റത്തുമായി ചിതറിക്കിടക്കുന്ന നിറങ്ങള്!\nസ്വന്തം വിശ്വാസങ്ങളുടെ പേരില് അപരനെ വെട്ടിത്തുണ്ടമാക്കിയാലും അമ്മ ഉപേക്ഷിക്കില്ല! അതൊന്നും ഒരു അഭിമാനക്ഷതമല്ല!\nഅത്തരമൊരു വര്‍ണശൂന്യതയിലൂടെ തിരിച്ചുനടക്കുമ്പോള് അമ്മയില്ലാത്ത ചില നിറങ്ങള് വഴിയിലിങ്ങനെ മുല്ലപ്പൂക്കളും ചൂടി നിന്ന് വിളിക്കും.\nമിക്കതും അമ്മയില് നിന്നു കൊള്ള ചെയ്യപ്പെട്ടവ.\nഅഭിമാനത്തിന്‍റെ പേരും പറഞ്ഞ് അമ്മയുപേക്ഷിച്ചവ!\nമഞ്ഞച്ച, വിളറിയ കത്തല് വിറ്റു പണമുണ്ടാക്കേണ്ടിവരുന്ന ഗതികെട്ട നിറങ്ങള് !\nഉപേക്ഷിക്കപ്പെട്ട നിറങ്ങള്‍ക്ക് ഭിക്ഷയും എച്ചിലും കൊടുക്കേണമെന്ന് മുറവിളി കൂട്ടുന്നു അമ്മയ്ക്കുള്ളിലിരുന്നു ചില കടുത്ത നിറങ്ങള്!\nഅവരിങ്ങനെ ഗതികെട്ടവരായി തുടരട്ടെ! എങ്കിലും തിരിച്ചുവിളിച്ചുകൂടാ നമ്മളെപ്പോലെ തിരിച്ചാവണ്ടാ എന്നത്രേ!\nഅവരും എപ്പോഴും അമ്മയെത്തന്നെയാണ് വിളിക്കുന്നത്. നിത്യസ്വര്‍ഗങ്ങളെ കാത്തിരിക്കുന്ന വിഫലതയെ വന്നു പുല്‍കി പൊതിയുവാന് വിളിക്കയാണ്!\nഅമ്മയുപേക്ഷിച്ച അവസ്ഥ എപ്പോഴും സ്വാതന്ത്ര്യമല്ല എന്നത് ഉപേക്ഷിക്കപ്പെട്ടവര്‍ക്ക് മാത്രം തിരിയാതെ തിരിയുന്ന സത്യമാണ്!\nവെളിച്ചങ്ങളൊക്കെ ദുഃഖമാണെന്നു പറഞ്ഞ കവി സത്യമാണ്. ഉപേക്ഷിക്കപ്പെട്ട സഹോദരങ്ങളെ കാണേണ്ടി വരുന്ന ദുഃഖം!\nഉള്ള സുരക്ഷിതത്വത്തിലിരുന്ന് മറ്റ് ചിലവ അങ്ങോട്ടുമിങ്ങോട്ടും വെട്ടിത്തുലയുന്നത് കാണുന്ന ദുഃഖം!\nഅപ്പോഴൊക്കെ പിന്നിലേയ്ക്ക് തിരിഞ്ഞു നോക്കും! പെറ്റ ഇരുട്ട് കൈനീട്ടി അവിടെയുണ്ടെന്നുറപ്പ് വരുത്തും. ഉപേക്ഷിക്കപ്പെട്ടവരെ രണ്ടാം കണ്ണുകൊണ്ടു വീണ്ടും ഉപേക്ഷിക്കും. മരിച്ച നിറങ്ങളെ മാലയിട്ടു വയ്ക്കും. ആത്മനിന്ദ തോന്നുമെങ്കിലും പ്രകാശത്തിലേയ്ക്ക് കൈനീട്ടി സ്വന്തം ആവൃത്തിയെ പ്രതിഫലിപ്പിച്ചു കത്തും!\nഅതു കണ്ടു മോഹിച്ചു അത്തറു പൂശിയടുക്കുന്ന നിറവുമായിണ ചേരും! അതേ പകലുകള്! അതേ രാത്രികള്!\nസഹോദരങ്ങളില് നിന്നടര്‍ത്തിമാറ്റപ്പെട്ട അപൂര്‍ണമായ നിറക്കൂട്ടുകള്!\nPosted by Ganga Nakulan at 08:19 No comments:\nഅത്യുഷ്ണമഴക്കാലത്തിന്‍റെ അവസാനമടുത്ത ഒരു സന്ധ്യയ്ക്ക് നിന്‍റെ ചുവന്ന നിറമുള്ള സ്മാര്‍ട്ട്ഫോണിലെ ഇന്‍റര്‍നെറ്റ് സിഗ്നലുകള് അപ്രത്യക്ഷമാകും.!അസ്വസ്ഥനായി കൈകള് കൂട്ടിത്തിരുമ്മി, നിന്‍റെ അതിരുകളായ വെളുത്ത ചുവരുകളിലേയ്ക്ക് നോക്കി, ലക്ഷ്യം നഷ്ടപ്പെട്ടവനെപ്പോലെ എത്രയോ നേരം നീയിരിക്കും!.\nപെട്ടെന്ന് പൂന്തോട്ടത്തില് പണിയെടുത്തുകൊണ്ടിരുന്ന വൃദ്ധന് മണ്ണ് കുഴഞ്ഞ കാലുകളുമായി അകത്തേയ്ക്ക് ഓടിക്കയറി വന്ന് പറയും: ഈ വീടിരിക്കുന്നിടമൊഴികെ ബാക്കിയൊക്കെ പ്രളയത്തില് നശിച്ചിരിക്കുന്നു എന്ന്!\nഏതോ കഥയില് നിന്നിറങ്ങി വന്ന ദൂതനെപ്പോലെ അയാള് ഭയചകിതനായിരിക്കും.\nനീ പുറത്തിറങ്ങി നോക്കാതെയിരിക്കില്ല. ആധാരത്തില് ഭദ്രമായി കുറിച്ചിടപ്പെട്ട അതിരുകള്‍ക്കുള്ളില് നിന്‍റെ വീടുള്ള പതിനാറു സെന്‍റ് ഒരു ദ്വീപായി മാറിയിരിക്കുന്നത് കാണും!\nനീയും നിന്‍റെ കറുത്ത ചെവികളുള്ള വെളുത്ത നായയും പുറംപണിക്കാരന് വൃദ്ധനുമൊഴിച്ച് യാതൊരു ജന്തുവും അവശേഷിക്കുന്നില്ല എന്നും!\nആകാശപ്പരപ്പോളം പാല്‍ച്ചായയുടെ നിറമുള്ള ജലം ! ജീവന്‍റെ ആദ്യത്തെ മൈക്രോസ്ഫിയറുകള് ജന്മമെടുത്ത അതേ വിശുദ്ധജലം!\nനീ നിന്‍റെ പണിക്കാരനെ നോക്കും!\nചുക്കിച്ചുളിഞ്ഞ അയാളുടെ കഴുത്തും ചെളിപിടിച്ച കൈകാലുകളെയും വിരണ്ട കണ്ണുകളെയും നീ നോക്കും!\nനീ നിന്‍റെ ഷണ്ഡനായ നായയെ നോക്കും!\nതീന്‍മേശപ്പുറത്തുനിന്നു രണ്ടാപ്പിളെടുത്ത് വൃദ്ധനും രണ്ടു ബിസ്ക്കറ്റ്കഷണം നായയ്ക്കും കൊടുക്കും.\nഅപ്പോഴാണ് നീ വൃദ്ധന് നട്ടുനനച്ചുവളര്‍ത്തിയ പല നിറങ്ങളിലുള്ള പൂക്കളെ കാണാനിറങ്ങുക. കാറ്റില് അയല്‍പ്പക്കത്തെ പൂക്കളുടെ മണമില്ല എന്ന് അതിനകം തിരിച്ചറിഞ്ഞു ഭയന്ന് വിളറി നില്ക്കുകയാവും അവ.\nഒരിക്കല്‍പ്പോലും സംസാരിച്ചിട്ടില്ലാത്ത മേരി എന്ന സ്ത്രീയും അവളുടെ തയ്യല്‍ക്കടയും അതിനപ്പുറം അവളെ ഒന്നുമല്ലാതാക്കിക്കൊണ്ട് വളര്‍ന്ന് വന്ന ടെക്സ്റ്റയില് ഷോപ്പും ശ്രീകൃഷ്ണസ്വാമിയുടെ കൊടിമരവും തടിമില്ലും തമന്നയുടെ ഫോട്ടോ വച്ച സ്റ്റുഡിയോയും സര്‍വ്വതും എല്ലും കല്ലും കട്ടയുമായി ഒഴുകി നടക്കുകയാവും.\nശൂന്യതയല്ല നിറവാണിത് എന്ന് നിനക്കു തോന്നിത്തുടങ്ങുകയാവാം.\nഅനാദിയും അനന്തവുമായ ഊര്‍ജ്ജം പ്രസരിക്കുന്ന ആകാശം മേലെ!\nഉരുണ്ട ഭൂമിയെ പുതച്ച് ഒരൊറ്റ കടല് കീഴെ!\nഅതിരുകളിലേയ്ക്ക് നടന്ന് പ്രളയജലത്തിനുമേലെ ഇരുണ്ടുചുവന്ന ചക്രവാളത്തിലേയ്ക്ക് നീ നിന്നെയെടുത്തെറിയും..!\nPosted by Ganga Nakulan at 01:093comments:\nനിങ്ങള് ഇലകളില് മനുഷ്യരക്തം ചിന്തിയിരിക്കുന്നു. ...


Marunadan Prayan: അജന്താ ഗുഹകളിലൂടെ.....\nതിങ്കളാഴ്‌ച, മാർച്ച് 26, 2012\nപണ്ട് അതായത് ഏകദേശം ഇരുനൂറുവര്‍ഷങ്ങള്‍ക്കു മുന്‍പ് കൃത്യമായ് പറഞ്ഞാല് 1819ല് കടുവയെ വേട്ടയാടാന് പോയ ഒരു ഇംഗ്ലീഷുപട്ടാളക്കാരനാണ് കാലങ്ങളായി നമുക്കജ്ഞാതമായി മറഞ്ഞു കിടന്നിരുന്ന ഒരുകാലത്തെ ഭാരതസംസ്കാരത്തിന്റെ നിര്‍ഭരതയിലേക്ക് വെളിച്ചം വീശിയ അജന്താഗുഹയിലേക്കുള്ള വഴികാട്ടിയത്. ജോണ്സ്മിത്ത് എന്ന മദ്രാസ് ആര്‍മി ക്യാപ്റ്റന് തന്റെ പേര് അവിടത്തെ ഒരു തൂണില് കോറിവരച്ചത് ഇപ്പോഴും മായാതെ നിലനില്‍ക്കുന്നു.\nബോംബെയില് നിന്നും മുന്നൂറു കിലോമീറ്ററും ഔറംഗാബാദില് നിന്നും നൂറുകിലോമീറ്ററും ദൂരെയായി ഡക്കാണ് പീഠഭൂമിയുടെ ഉയരങ്ങളില് ദുര്‍ഘടമായിത്തന്നെയാണ് അജന്താഗുഹകള് സ്ഥിതി ചെയ്യുന്നത്. ഗുഹയുടെ താഴെവരെ വാഹന സൌകര്യമുണ്ടെന്നത് യാത്ര എളുപ്പമാക്കുന്നു. അവിടെനിന്നും കുത്തനെയുള്ള കയറ്റമാണ്. കയറാന് വിഷമമുള്ളവരുണ്ടെങ്കില് അതിന്നും വഴിയുണ്ട്. നിങ്ങളെ ചുമലിലേറ്റി മുകളിലെത്തിക്കാന് തെയ്യാറായി പല്ലക്കുകള് നിരന്നു നില്‍ക്കു ന്നുണ്ട്.\nകയറ്റത്തിന്റെ തുടക്കത്തില് എങ്ങിനെയാണെന്നോ എവിടെയാണെന്നോ ഒരുസൂചനപോലും തരാതെ ഒളിച്ചിരിക്കുന്ന ഗുഹകള് പകുതി മലകയറിയെത്തുമ്പോള് നമ്മെ സ്തബ്ധരാക്കി പൊടുന്നനെ പ്രത്യക്ഷമാവുന്നു. അതുകൊണ്ടുതന്നെ പെട്ടന്നുള്ള ഈ പുറക്കാഴ്ച്ചയില് നമ്മള് എന്തെന്നറിയാത്ത ഒരു ആത്മഹര്‍ഷത്തില് പെട്ടുപോകുന്നു. വളരെ ഉയരത്തില് കുതിരലാടത്തിന്റെ ആകൃതിയില് കുത്തനെ തലയുയര്‍ത്തിനില്‍ക്കുന്ന പാറകളില് മുപ്പത് ഗുഹകള് . അവയെ തമ്മില് ബന്ധിപ്പിച്ചുകൊണ്ട് നീങ്ങുന്ന നടവഴിയില് കയറ്റങ്ങളിലും\nഇറക്കങ്ങളിലും പാറക്കല്ലുകള് വെട്ടിയൊരുക്കി പടികളായി രൂപപ്പെടുത്തിയിരിക്കുന്നു. അവിടെനിന്നും എത്രയോ താഴെ, നോക്കുമ്പോള് കാലുകളെ ഇക്കിളിപ്പെടുത്തുന്ന ആഴങ്ങളില് പി.ടി. അബ്ദുറഹ്മാന്റെ ‘ഇവിടെയൊരു പുഴയുണ്ടായിരുന്നു’ എന്ന കവിതയെ ഓര്‍മ്മിപ്പിച്ച് ഒരു വരള്‍ച. ഇത്രയും കോരിത്തരിപ്പിച്ച വെറും പുറംകാഴ്ച്ച. ഒന്നാമത്തെ ഗുഹയില്‍ന്നിന്നു നോക്കുമ്പോള് മുപ്പതാമത്തെ ഗുഹയിലേക്ക് പലനിറങ്ങളിലുള്ള കുഞ്ഞനുറുമ്പുകള് കയറിയിറങ്ങിക്കൊണ്ടേയിരിക്കുന്നു. ഞങ്ങളും ആ ഒരു പരിണാമത്തിന്റെ പാതയിലൂടെ.....\nബി.സി. രണ്ടാംശതകത്തില് ഭരണത്തിലിരുന്ന സത്വാഹന രാജവംശത്തിന്റെ അവശിഷ്ടങ്ങളെന്ന് കുഴിച്ചെടുത്തിട്ടുള്ള മണ്‍പാത്രങ്ങളില്‍നിന്നാണ് ഈ താഴവാരത്തിലെ വാഘോര നദിയുടെ കരയില് പരന്നുകിടന്നിരുന്ന ഈ കലാഗ്രാമത്തിന്റെ പേര് ‘അജന്ത ‘ എന്നായിരുന്നെന്ന് മനസ്സിലാക്കിയത്. ‘വാഘോര’യെന്നാല് മറാഠിയില് കടുവയെന്നാണ് അര്‍ത്ഥം . അവിടങ്ങളില് ധാരാളമായുണ്ടായിരുന്ന കടുവകളില്‍നിന്നും രക്ഷപ്പെടാനാവണം വളരെ ബുദ്ധിമുട്ടുകള് സഹിച്ചു ഇത്രയും ഉയരങ്ങളില് ഈ ഗുഹകള് കൊത്തിയെടുത്തത്. കര്‍ണ്ണാടക ഭരിച്ചിരുന്ന ‘കൃഷ്ണദേവരായര് ’ അടക്കം പല രാജാക്കന്മാരുടേയും സാമ്പത്തിക സഹായത്തോടെയാണ് ഇവിടെ ഈ കലാഗ്രാമം നിലനിന്നിരുന്നത്.\nകൊത്തിയെടുത്തത് എന്നുപറഞ്ഞതുകൊണ്ട്തന്നെ ഗുഹകള് പ്രകൃതീദത്തമായിരുന്നില്ല്ലെന്നു മനസ്സിലായിരിക്കുമല്ലോ. ചെങ്കുത്തായ പാറകളുടെ മുകളില് നിന്നും കയറില് തൂങ്ങിയിറങ്ങി\nഅന്ന് ലഭ്യമായിരുന്ന തുച്ഛമായ ആയുധങ്ങളുപയോഗിച്ചാണ് പാറകളെ രൂപപ്പെടുത്തിയെടുത്തിരിക്കുന്നത്. മുകളില്‍നി്ന്ന് താഴേക്കും, മുന്നില്‍നിന്ന് ഉള്ളിലേക്കും തുരന്ന് വിസ്താരമേറിയ തൂണുകളും വിശാലമായ സഭാമണ്ഡപവും നടുവില് ഗര്‍ഭഗൃഹവും ചുറ്റിലുമായി പ്രാര്‍ത്ഥനാമുറികളുമുള്ള മുപ്പത് ഗുഹകളും അതിലെ ബുദ്ധമത സ്വാധീനത്തിലുള്ള ചിത്രങ്ങളും ശില്പങ്ങളും തീര്‍ത്തെടുക്കുതിനുള്ള അദ്ധ്വാനത്തെപ്പറ്റി സങ്കല്‍പ്പിക്കാവുന്നതിലുമപ്പുറമാണ്. അതുകൊണ്ടുതന്നെയാവണം വളരെഗംഭീരമെന്ന് പ്രകീര്‍ത്തിക്കപ്പെടുന്ന ഡല്‍ഹിയിലെ അക്ഷര് ധാം സന്ദര്‍ശിക്കാന് ഇതുവരെ തോന്നാത്തത്തിന്റെ ഒരു കാരണം. അന്നത്തെ ആ കലാകാരന്മാരുടെ അതിനിപുണതയും സൌന്ദര്യബോധവും അജന്ത ഗുഹകളിലെ ചുമര്‍ചിത്രങ്ങളിലും ശില്പങ്ങളിലും അംഗപ്രത്യഗം തെളിയുന്നുണ്ട്.\nഇനി ഗുഹകളെപ്പറ്റി ചെറുതായൊന്ന് പറയാന് ശ്രമിക്കാം.200 ബി.സി. മുതല് 650 ഏ.ഡി വരെയാണ് ഇതിന്റെ നിര്‍മ്മാണ കാലം. ഇതില് എല്ലാ ഗുഹകളും മുഴുവനാക്കപ്പെട്ടിട്ടില്ല. ഏറ്റവും സുന്ദരമായ ചുമര്‍ചിത്രങ്ങള് 1,2,16,17,19എന്നീ ഗുഹകളില് കാണാവുന്നതാണ്. അതുപോലെ 1,4,17,19,24,26 എന്നീ ഗുഹകളില് മനോഹരമായ ശില്പങ്ങളും കാണാം. ബുദ്ധമതത്തില് രണ്ടു വിഭാഗങ്ങളാണുള്ളത്. ബുദ്ധന്റെ ബിംബാരാധനയില് വിശ്വസിക്കുന്ന മഹായാനയും വടവൃക്ഷം, കാല്‍പ്പാദം,ഭൌതികാവശിഷ്ടങ്ങള് തുടങ്ങിയവയെ ആരാധിക്കുന്ന ഹീനായാനയും.\n1-ആദ്യത്തെ ഗുഹ ബുദ്ധമതത്തിലെ ‘മഹായാന’ വിഭാഗത്തിന്റെ ‘വിഹാര’മാണ് .ആയിരത്തോളം വിദ്ധ്യാര്‍ത്ഥികള് ജ്ഞാനികളായ ഗുരുക്കാന്മാ’രില്‍നിന്നും ശിക്ഷ അഭ്യസിച്ചിരുന്ന സ്ഥലമാണ് വിഹാരങ്ങള് . കൊച്ചു സിദ്ധാര്‍ത്ഥന് ഭൂമിയിലെ നൊമ്പരങ്ങളെ തിരിച്ചറിഞ്ഞു\nബോധിസത്വനാവുന്നത് മനോഹരമായ ചുമര്‍ചിത്രങ്ങളിലൂടെ പറയുന്നു ഇവിടെ. കാലപ്പഴക്കവും ആദ്യകാലങ്ങളില് നിര്‍ലോഭം ഉപയോഗിച്ചിരുന്ന വെളിച്ചം തട്ടി നരച്ചും അധികവും നശിച്ചുപോയിരിക്കുന്നു. ഇപ്പോള് ചെറിയ ടോര്‍ച്ച് വെളിച്ചം മാത്രമേ അകത്തു ഉപയോഗിക്കാന് പാടുള്ളൂ. ക്യാമറയുടെ ഫ്ളാഷുകള്‍പോലും നിഷിദ്ധമാണ്. ഗര്‍ഭ ഗൃഹത്തില് ധര്‍മ ചാരകമുദ്രയുമായി പദ്മാസനത്തിലിരുന്ന് മാനുകളെ അഭിസംബോധനചെയ്യുന്ന ബുദ്ധവിഗ്രഹമാണ് മറ്റൊരു പ്രധാനകാഴ്ച.ജാതക കഥകളിലെ ശിബിരാജാവും ചുമര്‍ച്ചിത്രങ്ങളിലെ ഒരു കഥാപാത്രമാണ്. ലോകപ്രശസ്ത ബുദ്ധചിത്രങ്ങളായ പദ്മപാണിയും വജ്രപാണിയും ഇവിടെയാണ്.\n2- ഇതും മഹായാന വിഭാഗത്തിന്റേതുതന്നെ. ഇവിടെ ബുദ്ധന്റെ ജനനത്തെപ്പറ്റിയുള്ള കഥയാണ് ചിത്രീകരിച്ചിട്ടുള്ളത്. സഭാമണ്ഡപത്തിന്റെ മുകള്‍ത്തട്ട് സുന്ദരമായ ചിത്രങ്ങളാല് അലംകൃതമാണ്. അകത്തേക്ക് വെളിച്ചം കടക്കാതിരുന്നനാല് വെള്ളം നിറച്ചപാത്രങ്ങള് വെച്ച് സൂര്യരശ്മികളെ വ്യതിചലിപ്പിച്ചിട്ടായിരുന്നു വെളിച്ചം എത്തിച്ചിരുന്നത്.. ഗര്‍ഭ ഗൃഹത്തിലെ ബുദ്ധപ്രതിമയും ഇരുവശങ്ങളിലുമുള്ള ഹരിതി പഞ്ചിക് ,നാഗരാജ റാണി മൂര്‍ത്തികളും വളരെ സുന്ദരമാണ്. പഴയ രീതിയിലുള്ള ആഭരണങ്ങളുടെ വൈവിധ്യങ്ങള് നമുക്കിവിടെ ചുമര്‍ചിത്രങ്ങളിലൂടെ പരിചയപ്പെടാം.\nധര്‍മചക്ര പ്രവര്‍ത്തന മുദ്ര\n4-ഇതാണ് ഇവിടത്തെ ഏറ്റവും വലിയ ഗുഹ. 28 തൂണുകളുള്ള ഇതിന്റെ സഭാമണ്ഡപം പണിതീരാത്ത അവസ്ഥയിലാണ്. ഗര്‍ഭഗൃഹത്തിലെ ധര്‍മചക്ര പ്രവര്‍ത്തന മുദ്രയില് ബുദ്ധപ്രതിമയും വരാന്തയില് വലതുവശത്തെ ലോകപ്രസിദ്ധ അവലോകിതേശ്വരപ്രതിമയും പ്രാധാന്യമര്‍ഹിക്കുന്നു.\n5- മുഴുമിപ്പിക്കാത്ത ഈ ഗുഹ മിഥുനങ്ങളെയും സുന്ദരികളായ സാലഭഞ്ജികകളേയും സാലവൃക്ഷങ്ങളേയും കൊണ്ടു സുന്ദരമായിരിക്കുന്നു.\n6-നാലുവരിയിലായി പതിനാറ് ഒക്ടോഗണല് തൂണുകളില് രണ്ടുനിലകളുള്ള ഒരേയൊരു മഹായാന വിഹാരമാണിത്. സംഗീതം പൊഴിക്കുന്ന തൂണുകളാണിവ.\n9-ഈ പ്രാര്‍ത്ഥനാഗൃഹം ബുദ്ധമതത്തിലെ മറ്റൊരു വിഭാഗമായ ഹീനയാന യുടേതാണ്. ഒരുപോലെയുള്ള 23 തൂണുകളും നടുവില് പ്രാര്‍ത്ഥനക്കായുള്ള സ്തൂപവുമാണ് ഈ പ്രാര്‍ത്ഥനാമുറി (ചൈത്യമന്ദിരം)യിലുള്ളത്. മുന്നിലെ കുതിരലാടത്തിന്റെ ആകൃതിയിലുള്ള ജനല് പ്രത്യേകം ശ്രദ്ധിക്കപ്പെടും. ബുദ്ധരൂപത്തിന്നു പ്രാധാന്യമില്ലാത്ത ഈ ചൈത്യമന്ദിരത്തിന്നു മുന്നിലെ ബുദ്ധപ്രതിമ കൌതുകം ജനിപ്പിക്കുന്നതാണ്.\n10- 39 ഒക്ടോഗണല് തൂണൂകളും നടുവില് വലിയ\nനിറം ചാലിച്ചിരുന്ന പാലറ്റ്\nസ്തൂപവുമുള്ള ഈ ആദ്യകാല ഹീനയാന\nപ്രാര്‍ത്ഥനാഗൃഹത്തിന്റെ ഉയരം 45അടി ആണ്.\nമേല്‍ത്തട്ടില് മരവും ഉപയോഗിച്ചിരുന്നു..\n16-A.D 475-500 കാലഘട്ടത്തില് ജീവിച്ചിരുന്ന ‘വകടക ‘ രാജാവായ ‘ഹരിസേന ‘ബുദ്ധസാന്യാസികള്‍ക്ക് ഈ ഗുഹ സമര്‍പ്പിച്ചതായി ഗുഹയുടെ വരാന്തയിലെ ചുവരില്\nകൊത്തിവെക്കപ്പെട്ടിരിക്കുന്നു. മുകള്‍ത്തട്ടില് നിറയെ കുറിയമനുഷ്യരുടെയും ഗന്ധര്‍വ്വന്മാരുടെയും അപ്സരസുകളുടേയും ശില്പങ്ങളാല് അലംകൃതമാണ്. ഈ ഗുഹയിലുള്ള ‘ഡിയിങ് പ്രിന്‍സെ‍സ്’ എന്ന ചിത്രം വിശ്വപ്രസിദ്ധമാണ്. പ്രസംഗീഭാവത്തിലുള്ള ബുദ്ധന്റെ വ ളരെ വലിയൊരു ശില്പവും ഈ ഗുഹയിലുണ്ട്. ഹീനജാതിയില് ജനിച്ച സുജാത ബുദ്ധന് ഭക്ഷണം നല്‍കുന്നതായ കഥാചിത്രമാണ് മറ്റൊന്ന്. ബുദ്ധദേവന്റെ വിദ്യാഭ്യാസകാലവും ഇവിടത്തെ ചുമര്‍ചിത്രങ്ങളിലുണ്ട്.\n17- അജന്ത ഗുഹകളില് ഏറ്റവും വലുത് എന്നത്കൊണ്ടുതന്നെ ദൂരെനിന്നും ജോണ്‍സ്മിത്തിന്റെ കണ്ണില് ആദ്യം പെട്ടതും നടുവിലുള്ള ഈ ഗുഹ തന്നെ. വളരെ സുന്ദരങ്ങളായ കൂടുതല് കേടുപാടുകള് പാറ്റാത്ത ധാരാളം ചുമര്‍ചിത്രങ്ങളാല് വിശേഷപ്പെട്ടതാണ് ഈ ഗുഹ. കവാടത്തിന്റെ മുകളിലെ ഏഴു ബുദ്ധപ്രതിമകളും താഴെയുള്ള എട്ട് മിഥുനങ്ങളുടെ പ്രതിമകളും ഈ ഗുഹയുടെ പ്രത്യേകതയാണ്. ‘\nവീല് ഓഫ് ലൈഫ്’ എന്ന ചിത്രം മനുഷ്യജീവിതത്തിന്റെ വിവിധദശകളെ സൂചിപ്പിക്കുന്നു. ബുദ്ധനെ വണങ്ങാനെത്തുന്ന ഇന്ദ്രനും അപ്സരസ്സുകളും വൈന് കുടിക്കുന്ന രാജദമ്പതികള് സിംഹളരാജകുമാരന്റെ ശ്രീലങ്കയാത്ര ജാതക കഥകള് കണ്ണാടിനോക്കുന്ന രാജസുന്ദരി തുടങ്ങി ബഹുവിധചിത്രങ്ങളും ഇവിടെ കാണാം. മേല്‍ത്തട്ടിലെ കാറ്റടിച്ചിളകുന്നുണ്ടോയെന്ന് സംശയം ജനിപ്പിക്കുന്ന ഷാമിയാനയുടെ മനോഹരമായ ചിത്രാവിഷ്ക്കാരം പറയാതിരിക്കാന് പറ്റില്ല.\n19- ഈ ചൈത്യമന്ദിരവും റോമാന് ശൈലിയെ അനുസ്മരിപ്പിക്കുന്ന ആര്‍ച്ച് രൂപത്തിലാണ് നിര്‍മ്മിച്ചിരിക്കുന്നത്. പുറം ചുമരുകള് നിറയെ വിവിധങ്ങളായ ബുദ്ധപ്രതിമകള് കൊണ്ട് അലങ്കരിച്ചിരിക്കുന്നു. ഉള്ളിലെ ചിത്രങ്ങളും ശില്പങ്ങളും അലങ്കാരങ്ങള് നിറഞ്ഞ സ്തൂപവും സുന്ദരം തന്നെ.\n24- അജന്താഗുഹകളില് രണ്ടാമത്തെ വലിയ ഗുഹയാണ് ഇത്. മുഴുവനാക്കപ്പെട്ടിട്ടില്ല.\n26-ഈ ചൈത്യ മന്ദിരത്തിലെ സ്തൂപം കാലുതാഴ്ത്തിയിരിക്കുന്ന ബുദ്ധപ്രതിമയാല് അലംങ്കൃതമാണ്. ഇവിടെ നമ്മളെത്തുന്നത് മോക്ഷപ്രാപ്തനാവാന് തെയ്യാറെടുക്കുന്ന ബുദ്ധന്റെ മുന്നിലാണ്. ഒരു ദിവസം മുഴുവന് ബോധിസത്വന്മാരുടെ കൂടെ ചിലവഴിച്ച് അവരിലൊരാളായിമാറി അവസാനം നിര്‍വ്വാണപ്രായനായ ഈ ബുദ്ധദേവന്റെ (റിക്ലൈനിങ്ങ്ബുദ്ധ) മുന്നില് എത്തിനില്‍ക്കുമ്പോള് മനസ്സ് ചെറുതായൊന്ന് പിടക്കും. ഏഴു മീറ്റര് നീളത്തിലുള്ള ഈ ശില്പവും നമ്മുടെ മനസ്സറിഞ്ഞു കൊത്തിയെടുത്തതുതന്നെ. ചാഞ്ഞുകിടക്കുന്ന ബുദ്ധന്റെ താഴെയായി ഭൂമിയിലെ സകാലചാരാചരങ്ങളും ദു:ഖിതരായി കാണപ്പെടുന്നു. മുകളില് ഒരു മഹാപുരുഷന്റെ ദേവലോകത്തിലേക്കുള്ള വരവ് ദേവലോകം ആഹ്ളാദചിത്തരായി ആഘോഷിക്കുന്നു.\nഇത്രയും അനുഭവിച്ചുകഴിയുമ്പോഴേക്കും നമ്മള് ചെറുതായി അഹങ്കാരികളായി മാറിയിട്ടുണ്ടാവും. വിലമതിക്കാനാവാത്ത നമ്മുടെ സംസ്കാരത്തെ ഓര്‍ത്ത്.....കൂട്ടത്തില് കൈവിട്ടുപോയ കാലത്തെയോര്‍ത്ത് ഇത്തിരി സങ്കടവും ബാക്കിയാവും.\nമുപ്പാതാമത്തെ ഗുഹയില്‍നി്ന്നും നോക്കുമ്പോള് ഒന്നാമത്തെ ഗുഹയിലേക്ക് വരിവരിയായി കയറിപ്പോകുന്നുണ്ട് പലനിറത്തിലുള്ള കുഞ്ഞനുറുമ്പുകള് . ഇനിയൊരു മഴക്കാലത്ത് താഴെ വാഘോരനദിയുടെ നിറവിലേക്ക് മുകളിലെ പാറക്കൂട്ടം ഉരുകിയൊലിച്ചിറങ്ങുന്നതു കാണാന് തിരിച്ചുവരണമെന്ന മോഹം മാത്രം ഇനി ബാക്കി വെക്കുന്നു.\nPosted by പ്രയാണ് at 3/26/2012 05:50:00 PM\n2012, മാർച്ച് 26 5:53 PM\nഅഹങ്കാരികളായി മാറിയിട്ടുണ്ടാവും. വിലമതിക്കാനാവാത്ത നമ്മുടെ സംസ്കാരത്തെ ഓര്‍ത്ത്.. കൂട്ടത്തില് കൈവിട്ടുപോയ കാലത്തെയോര്‍ത്ത് ഇത്തിരി സങ്കടവും ബാക്കിയാവും.\nതീര്‍ത്തും ശരിയാണ്, മുമ്പ് താജ് മഹല് കണ്ടപ്പോള് തൊന്നിയിരുന്നു ഇതേ വികാരം..\nനമുക്ക് തലയുയര്‍ത്തി നില്‍ക്കാന് ഒരുപാടൊരുപാട്..\nയാത്രാ വിശേഷത്തിന് നീളം കുറവാണ് ട്ടാ.. അജന്തയെപ്പറ്റി ആദ്യമായാണ് ഇത്രയെങ്കിലും വായിക്കുന്നത്, പറ്റിയാല് പോകാം അല്ലെ..? മ്..\n2012, മാർച്ച് 26 6:17 PM\nഅജന്താ ഗുഹകളിലേക്ക് വെള്ളിച്ചം വീശുന്ന ഈ യാത്ര വിവരണം ഒരുപാട് പുതിയ അറിവിനെ പ്രദാനം ചെയുന്നു ..\nപിന്നെ ആ കവിത "ഇവടെ ഒരു പുഴ ഉണ്ടായിരുന്നു " ഇത് വരെ വായിച്ചില്ല ....അത് ഇവടെ ചേര്‍ത്താല് വലിയ ഉപകാരമായിരിക്കും\n2012, മാർച്ച് 26 6:23 PM\nവളരെച്ചെറിയ ഒരു വിവരണം എഴുതീട്ട് ഒരു നെടുനീളൻന്ന് പറഞ്ഞ് പേടിപ്പിയ്ക്കുന്നോ?\nകുറച്ചും കൂടി വിശദമായി എഴുതുക.\n2012, മാർച്ച് 26 6:45 PM\nഅഷ്‌റഫ് സല്‍വ പറഞ്ഞു...\nnalla vivaranam.. thanks\n2012, മാർച്ച് 26 7:39 PM\nനെടു നീളന് എന്ന് കേട്ടിട്ട് നാളെ വായിക്കാമെന്ന് കരുതിയതാണ് .എന്നാലും വെറുതെ ഒന്ന് നോക്കി പ്പോകാമെന്ന് വച്ചു കേറി ദേ....മുപ്പതു ഗുഹയിലും കയറിയിറങ്ങി ഞാനിതാ ആത്മ ഹര്‍ഷത്തോടെ പോകുന്നു ....നന്ദി പ്രസന്ന....\n2012, മാർച്ച് 26 9:12 PM\nഅജന്താ വിശേഷങ്ങള്‍ക്കു വളരെ നന്ദി...\n2012, മാർച്ച് 26 9:36 PM\nഒരല്പം അഹങ്കരിക്കാന് അവസരം തന്നല്ലോ\nനന്ദി പ്രയാണ്   ...\nസ്വന്തം നാടിനെപ്പറ്റി ഓര്‍ത്തു പല സ്ഥലത്തും\nതല കുനിക്കേണ്ട ഗതി കേടുള്ളപ്പോള് പ്രത്യേകിച്ചും...\n2012, മാർച്ച് 26 9:45 PM\nചിത്രങ്ങളോടും ശിൽപ്പങ്ങളോടും സ്നേഹമുള്ള, അവ ആസ്വദിക്കാൻ കഴിവുള്ള ഒരു സഞ്ചാരിയുടെ വളരെ നല്ലൊരു കുറിപ്പായി ഇത്. നന്ദി. ഇനിയും കുറച്ചുകൂടി ആകാം എന്നു തോന്നി.( ചെറിയ കവിതകൾ എഴുതിയുള്ള ശീലം കൊണ്ടാണ് ഇതൊക്കെ വലുതാണ് എന്നു തോന്നുന്നത്)\n2012, മാർച്ച് 27 5:32 AM\nആദ്യമായിട്ടാണ് അജന്താ ഗുഹകളെ പറ്റിയുള്ള ഒരു വിവരണം ഇത്ര ഭംഗിയായി വായിയ്ക്കാന് കഴിയുന്നത്.\n2012, മാർച്ച് 27 9:56 AM\nഅജന്ത എല്ലോറ ഗുഹകളെ പറ്റിയൊക്കെ പണ്ട് സാമൂഹ്യപാഠത്തില് പഠിച്ചിട്ടുണ്ട്. അവയൊക്കെ കാണാന് കഴിയുന്നത് വല്ലാത്ത ഭാഗ്യവുമാണ്. അസൂയയോടെ വായിച്ചു.\n2012, മാർച്ച് 27 10:51 AM\nഅജന്തയെ കുറിച്ച് പരിമിതമായ പരിമിതമായ അറിവേ എനിയ്ക്കുണ്ടായിരുന്നുള്ളു. ഈ യാത്രാവിവരണം വായിച്ചപ്പോള് ,അത് പോയി കണ്ടനുഭവിച്ച പ്രതീതി.\n2012, മാർച്ച് 27 12:34 PM\n“ഇത്രയും അനുഭവിച്ചുകഴിയുമ്പോഴേക്കും നമ്മള് ചെറുതായി അഹങ്കാരികളായി മാറിയിട്ടുണ്ടാവും. വിലമതിക്കാനാവാത്ത നമ്മുടെ സംസ്കാരത്തെ ഓര്‍ത്ത്... “ പരമമായ സത്യം.\nപലരായി ഇതിങ്ങനെ അജന്തയെക്കാണിച്ച് കൊതിപ്പിച്ചുകൊണ്ടിരിക്കുന്നു. അവസാനകാലത്ത് പല്ലക്കുകളെത്തന്നെ ആശ്രയിക്കേണ്ടിവരുമെന്നാണ് തോന്നുന്നത്.\n2012, മാർച്ച് 27 6:36 PM\nനമ്മുടെ സംസ്കാരത്തിന്റെ ചെറുബിംബങ്ങള് പോലും അതിശയിപ്പിക്കുന്നതാണ്. അതിന്റെ മനോഹാരിതയെയും ഗാംഭീര്യതയെയും എത്ര പ്രകീര്‍ത്തിച്ചാലും മതിയാവില്ല. നൂറ്റാണ്ടുകളോളം നിരവധി അധിനിവേശങ്ങളേയും വെല്ലുവിളികളേയും അതിജീവിച്ചാണിതെല്ലാം നിലനിന്നതെന്നാലോചിക്കുമ്പോള് അത്ഭുതം തോന്നുന്നു. അല്ലെങ്കില് നശിപ്പിക്കപ്പെട്ടവയില് അതിജീവിക്കപ്പെട്ടവ മാത്രമാണിവ. അനന്തസാഗരം പോലെ ഇതിന്റെ വിശേഷങ്ങള് പറയാന് നാവുകളായിരം വേണം.. അജന്ത കലാഗ്രാമത്തിന്റെ വിശേഷങ്ങള് പറഞ്ഞ, ബുദ്ധമതത്തിലെ വിശേഷങ്ങള് പറഞ്ഞ പോസ്റ്റ് വളരെ പ്രശംസയര്‍ഹിക്കുന്നു.\n2012, മാർച്ച് 27 8:39 PM\nഇവിടെപോകാൻ അടുത്തുള്ള റെയില്വേ സ്റ്റേഷനേതാണ്.പോകാൻ പറ്റുന്ന സമയം.കുറെ കേട്ടിട്ടുണ്ടന്നല്ലാതെ ഇതുപോലൊന്നു വായിക്കുന്നത് ആദ്യം.\n2012, മാർച്ച് 28 4:21 PM\nവളരെയധികം മനസ്സിലാക്കാന് കഴിഞ്ഞു.\n2012, മാർച്ച് 29 5:38 PM\n2012, മാർച്ച് 30 3:02 PM


'ഡ്യൂട്ടിയടക്കാതെ ടി.വി കടത്താന് ശ്രമിച്ച മമ്മൂട്ടി പിടിയില്' വ്യാജപ്രചരണം പൊളിച്ചടുക്കി മമ്മൂട്ടിയുടെ സോഷ്യല് മീഡിയ മാനേജര്\n‘ഡ്യൂട്ടിയടക്കാതെ ടി.വി കടത്താന് ശ്രമിച്ച മമ്മൂട്ടി പിടിയില്’ വ്യാജപ്രചരണം പൊളിച്ചടുക്കി മമ്മൂട്ടിയുടെ സോഷ്യല് മീഡിയ മാനേജര്\neditor Sunday, July 23rd, 2017 9:22 am 23 July, 2017\nകൊച്ചി: ‘ഡ്യൂട്ടിയടക്കാതെ ടി.വി കടത്താന് ശ്രമിച്ച നടന് മമ്മൂട്ടി വിമാനത്താവളത്തില് പിടിയില്’ എന്ന തരത്തില് സോഷ്യല് മീഡിയകളില് പ്രചരിച്ച വ്യാജവാര്‍ത്തയ്‌ക്കെതിരെ മമ്മൂട്ടിയുടെ സോഷ്യല് മീഡിയ മാനേജര് അബ്ദുല് മനാഫ്. മമ്മൂട്ടി ഇപ്പോള് സിംഗപ്പൂരിലാണുള്ളതെന്നു കാട്ടി അവിടെ നിന്നുള്ള ചിത്രങ്ങളുള്‍പ്പെടെ ഫേസ്ബുക്കില് പോസ്റ്റു ചെയ്തുകൊണ്ടാണ് അബ്ദുല് മനാഫ് വ്യാജവാര്‍ത്തയ്‌ക്കെതിരെ രംഗത്തുവന്നത്.\n‘കഴിഞ്ഞ ഒരാഴ്ചയായി മമ്മൂക്ക സിംഗപ്പൂരിലാണ്. ഇന്ന് വൈകീട്ടത്തെ ഫ്‌ളൈറ്റില് അവിടെ നിന്ന് കയറുന്നേയുള്ളൂ. പിന്നെ എങ്ങനെയാ ദാസപ്പാ ഇന്നലെ വൈകീട്ട് മമ്മൂക്ക കൊച്ചി എയര്‍പോര്‍ട്ടില് എത്തുന്നേ. ഫേക്ക് വാര്‍ത്തകള് ഉണ്ടാക്കുമ്പോ ടൈമിംഗ് കൂടി ശ്രദ്ധിക്കണമെന്ന് ചെറിയ ഒരു അപേക്ഷ’ എന്നാണ് മമ്മൂട്ടിയുടെ സിംഗപ്പൂരില് നിന്നുള്ള ചിത്രങ്ങളടക്കം മനാഫ് ഫേസ്ബുക്കില് കുറിച്ചു.\nമമ്മൂട്ടിയുടെ ചിത്രമുള്ള പത്രക്കട്ടിങ് ഉള്‍പ്പെടെ നല്‍കിയാണ് വ്യാജ വാര്‍ത്ത പ്രചരിച്ചത്. ടി.വിയുമായി ദുബൈയില് നിന്ന് എമിറേറ്റ് വിമാനത്തില് വന്നിറങ്ങിയ മമ്മൂട്ടിയേയും ഭാര്യയേയും കസ്റ്റംസ് ഉദ്യോഗസ്ഥര് പിടികൂടിയെന്ന തരത്തിലായിരുന്നു വാര്‍ത്ത. പെട്ടി തുറന്നു പരിശോധിച്ചശേഷം അരലക്ഷം രൂപ ഡ്യൂട്ടി അടക്കാന് മമ്മൂട്ടിയോട് ആവശ്യപ്പെട്ടെന്നും വാര്‍ത്തയില് പറഞ്ഞിരുന്നു.\nDon’t Miss:റിയാദില് മലപ്പുറം സ്വദേശി വെട്ടേറ്റു കൊല്ലപ്പെട്ട നിലയില്\n2004 മെയ് 16ന് നടന്ന സംഭവം കഴിഞ്ഞദിവസം നടന്നതെന്ന തരത്തില് സോഷ്യല് മീഡിയകളില് പ്രചരിപ്പിക്കുകയായിരുന്നു. 2004 മെയില് ഇത്തരമൊരു സംഭവം നടന്നതായി ഹിന്ദു പത്രത്തിന്റെ ഓണ്‍ലൈനില് വന്ന റിപ്പോര്‍ട്ടുകള് വ്യക്തമാക്കുന്നു. ടെലിവിഷന് ചാര്‍ജിന്റെ 40% ഡ്യൂട്ടിയടക്കാനായി മമ്മൂട്ടിയോട് ആവശ്യപ്പെട്ടെന്നും എന്നാല് ഈ തുക കൈവശമില്ലാത്തതിനാല് അദ്ദേഹത്തിന് കുറച്ചുസമയം എയര്‍പോര്‍ട്ടില് നില്‍ക്കേണ്ടി വന്നു എന്നുമാണ് ഹിന്ദു റിപ്പോര്‍ട്ടില് പറയുന്നത്. മമ്മൂട്ടിയ്‌ക്കെതിരെ കേസ് ഒന്നും രജിസ്റ്റര് ചെയ്തിട്ടില്ലെന്നും റിപ്പോര്‍ട്ടില് വ്യക്തമാക്കിയിട്ടുണ്ട്.\nഈ റിപ്പോര്‍ട്ടിന്റെ ചുവടുപിടിച്ചാണ് കഴിഞ്ഞദിവസം മമ്മൂട്ടിയെ കസ്റ്റംസ് പിടികൂടിയെന്ന തരത്തില് ചില ഓണ്‍ലൈന് മാധ്യമങ്ങളും സോഷ്യല് മീഡിയകളും വലിയ തോതില് പ്രചരണം നടത്തിയത്.


വാഹന നികുതിയിൽ മാറ്റം, ആഡംബര ബൈക്കുകൾക്ക് വിലകൂടും\nവാഹന നികുതിയിൽ മാറ്റം,...\n7 Feb 2020 6:29 AM GMT\nവാഹന നികുതിയിൽ ക്രമാനുഗതമായ മാറ്റങ്ങൾ പഖ്യാപിച്ച് പിണറായി സർക്കാറിന്റെ അവസാന സമ്പൂർണ ബജറ്റ്.2ലക്ഷത്തിന് മുകളിലുള്ള ഇരു ചക്ര വാഹനങ്ങൾക്ക്2ശതമാനം നികുതി. 15 ലക്ഷത്തിന് മേൽ വിലയുള്ള കാറുകൾക്ക്2ശതമാനം നികുതി കൂട്ടുന്നതിന് ഒപ്പം ഇലക്ട്രിക്ക് ഓട്ടോറിക്ഷകളുടെ ആദ്യത്തെ അഞ്ച് വര്‍ഷത്തെ നികുതി പൂര്‍ണമായും എടുത്തു കള‍ഞ്ഞയാനും ധനമന്ത്രി ബജറ്റിൽ തയ്യാറായി.\nപുതുതായി വാങ്ങുന്ന ഡീസല്-പെട്രോള് ഓട്ടോറിക്ഷകളുടെ ആദ്യ അ‍ഞ്ച് വര്‍ഷത്തെ ഒറ്റത്തവണനികുതി 2500 രൂപയാക്കിയാണ് നിജപ്പെടുത്തി. കൂടാതെ പുതുതായി വാങ്ങുന്ന ഇലക്ട്രിക് വാഹനങ്ങളുടെ ഒറ്റത്തവണനികുതി അ‍ഞ്ച് ശതമാനമായി കുറയ്ക്കാനും ബജറ്റ് തയ്യാറായി. എന്നാൽ സ്വകാര്യ ആവശ്യങ്ങള്‍ക്കായി ഉപയോഗിക്കുന്ന മുചക്രവാഹനങ്ങളുടെ നികുതി രണ്ട് ശതമാനമായി ഉയര്‍ത്തി. സ്റ്റേജ് കാരിയറുകളുടെ നികുതി പത്ത് ശതമാനം കുറച്ചു.\nവാഹനപുക പരിശോധന കേന്ദ്രങ്ങളുടെ രജിസ്ട്രേഷന് 25000 ആയി ഉയര്‍ത്തി. 2003 ന് ശേഷം ഇതാദ്യമായാണ് ഈ വിഭാഗത്തിൽ നികുതി വർദ്ധിപ്പിക്കുന്നത്. കൂടാതെ സ്വകാര്യ വിദ്യാഭ്യാസസ്ഥാപനങ്ങളുടെ വാഹനനികുതി വര്‍ധിപ്പിച്ചു. ട്രാന്‍സ്‍പോര്‍ട്ട് വാഹനങ്ങളുടെ പരസ്യത്തിന് 20 രൂപയും ഡിജറ്റല് പരസ്യങ്ങള്‍ക്ക് 40 രൂപയും നികുതി ഈടാക്കും. കൂടാതെ 75 ശതമാനം ഉദ്യോഗസ്ഥരേയും നികുതി പിരിവിനായി രംഗത്തിറക്കുമെന്നും മന്ത്രി വ്യക്തമാക്കി.\n#Budget2020 KeralaBudget2020 TMThomasIssac


മോദി സര്‍ക്കാരിന്‍റെ നയങ്ങള് കര്‍ഷകരെ കഷ്ടപ്പെടുത്തുന്നതെന്ന് രാഹുല് ഗാന്ധി – Jaihind TV\nമോദി സര്‍ക്കാരിന്‍റെ നയങ്ങള് കര്‍ഷകരെ കഷ്ടപ്പെടുത്തുന്നതെന്ന് രാഹുല് ഗാന്ധി\nപ്രധാനമന്ത്രി നരേന്ദ്രമോദിയുടെയും കേന്ദ്രസർക്കാരിന്‍റെയും നയങ്ങൾ കാരണം കർഷകരും ചെറുകിട വ്യാപാരികളും കഷ്ടപ്പെടുന്നുവെന്ന് കോൺഗ്രസ് അധ്യക്ഷൻ രാഹുൽ ഗാന്ധി.\nകർഷകരും ചെറുകിട വ്യാപാരികളും കഷ്ടപ്പെടുമ്പോൾ പ്രധാനമന്ത്രി ചില വൻവ്യവസായികൾക്കൊപ്പമാണെന്നും രാഹുൽ ഗാന്ധി ആരോപിച്ചു. അമേത്തിയിൽ ദ്വിദിന സന്ദർശനത്തിനിടെയാണ് പ്രധാനമന്ത്രിക്കെതിരെ രൂക്ഷ വിമർശനവുമായി രാഹുൽ രംഗത്തെത്തിയത്.\nഓരോ ദിവസം കഴിയും തോറും രാജ്യത്ത് പ്രശനങ്ങൾ കൂടി വരികയാണ്. ചെറുകിടവ്യവസായികളുടെ അടിത്തറ നശിപ്പിച്ചു. കർഷകർക്ക് വേണ്ടി ഒന്നും ചെയ്യുന്നില്ല, എന്നാൽ സമ്പന്നരായ ബിസിനസ്സുകാരുടെ രണ്ട് ലക്ഷം കോടി രൂപയോളം വരുന്ന വായ്പയാണ് സർക്കാർ എഴുതി തള്ളിയതെന്നും രാഹുൽ ആരോപിച്ചു.\nജനങ്ങളുടെ പണം തട്ടിയെടുത്ത് നീരവ് മോദിയും വിജയ് മല്യയും പോലുള്ള സാമ്പ ത്തിക കുറ്റവാളികൾക്ക് നൽകുകയാണ് പ്രധാനമന്ത്രി ചെയ്തതെന്നും രാഹുൽ പറഞ്ഞു. ചൈനീസ് പ്രസിഡന്‍റിനെ ഗുജറാത്തിൽ സ്വീകരിക്കുമ്പോൾ ചൈനീസ് സൈന്യം ദോക്ലാമിൽ അതിക്രമിച്ചു കയറിയെന്നും രാഹുൽ ആരോപിച്ചു.


ആത്മഹത്യ ചെയ്ത ദമ്പതികളുടെ കുടുംബത്തിന് യൂത്ത് കോൺഗ്രസ് വീട് വെച്ചു നല്‍കും. – NavaKerala News\nHome/Crime/ആത്മഹത്യ ചെയ്ത ദമ്പതികളുടെ കുടുംബത്തിന് യൂത്ത് കോൺഗ്രസ് വീട് വെച്ചു നല്‍കും.\nആത്മഹത്യ ചെയ്ത ദമ്പതികളുടെ കുടുംബത്തിന് യൂത്ത് കോൺഗ്രസ് വീട് വെച്ചു നല്‍കും.\nതിരുവനന്തപുരം / നെയ്യാറ്റിൻകരയില് ആത്മഹത്യ ചെയ്ത ദമ്പതികളുടെ കുടുംബത്തിന് വീട് വെച്ചു നല്‍കുമെന്ന് യൂത്ത് കോണ്‍ഗ്രസിന്റെ പ്രഖ്യാപനം. യൂത്ത് കോൺഗ്രസ് സംസ്ഥാന പ്രസിഡന്റ് ഷാഫി പറമ്പില് എം.എല്.എയാണ് ഇതു സംബന്ധിച്ച് ഫേസ്ബുക്ക് പേജിലൂടെ യൂത്ത് കോൺഗ്രസിന്റെ പ്രഖ്യാപനം അറിയിച്ചിരിക്കുന്നത്. ”അവന്‍റെ ഉറ്റവർ ജീവനോടെയിരിക്കുമ്പോൾ അവരെ സഹായിക്കാൻ നമ്മുക്ക് ആർക്കും സാധിച്ചില്ല. ആ കുറ്റബോധത്തോടെ തന്നെ ഇവർക്കൊരു സ്ഥലവും വീടും ഒരു ഉത്തരവാദിത്തം എന്ന നിലക്ക് യൂത്ത് കോൺഗ്രസ്സ് ഏറ്റെടുക്കുന്നു”. ഷാഫി പറമ്പില് ഫേസ്ബുക്കില് കുറിച്ചു.\nകർണാടക നിയമസഭ കൗൺസിൽ ഉപാധ്യക്ഷൻ എസ്.എൽ ധർമഗൗഡയുടെ മൃതദേഹം റെയിൽവേ പാളത്തിൽ\nആത്മഹത്യ ചെയ്ത ദമ്പതികളുടെ കുടുംബത്തിന് വീട് വെച്ചു നല്‍കുമെന്ന് ഫിറോസ് കുന്നുംപറമ്പിൽ, അച്ഛനും അമ്മയും ഉറങ്ങുന്ന മണ്ണിൽ എന്റെ സഹോദരങ്ങൾക്ക് ഒരു വീടൊരുക്കാൻ ഈ ചേട്ടൻ മുന്നിലുണ്ടാവും,ഞാൻ പണിഞ്ഞു തരും. നിങ്ങൾക്കൊരു വീട് ..


Muktha | മൂന്ന് തവണ വേണ്ടെന്ന് വെച്ചതാണ് കൂടത്തായി സീരിയൽ; പിന്നീട് ആലോചിച്ചപ്പോഴാണ് അത്തരമൊരു കഥാപാത്രം താൻ ചെയ്യേണ്ടതുണ്ടെന്ന് തോന്നിയത്: മുക്ത - MarunadanMalayalee.com\nNovember 22, 202009:33 PM IST Permalink\nകോഴിക്കോട്: കൂടത്തായി കൊലപാതക പരമ്പരയെ ആസ്പദമാക്കി ഫ്ളവേഴ്സ് ടി.വി സംപ്രേഷണം ചെയ്യുന്ന കൂടത്തായി പരമ്പര താൻ മൂന്ന് തവണ നിരസിച്ചിരുന്നുവെന്ന് സീരിയലിലെ മുഖ്യകഥാപാത്രത്തെ അഭിനയിച്ച നടി മുക്ത. ടൈംസ് ഓഫ് ഇന്ത്യയ്ക്ക് നൽകിയ അഭിമുഖത്തിലായിരുന്നു മുക്തയുടെ പ്രതികരണം.\n'കൂടത്തായി കേസിന് ലഭിച്ച വാർത്താപ്രാധാന്യം കാരണം ഞാൻ ആ പരമ്പരയിലേക്കുള്ള വാഗ്ദാനം മൂന്ന് തവണ വേണ്ടെന്ന് വെച്ചിരുന്നു. എന്റെ കഥാപാത്രമായ ഡോളി അതിക്രൂരയാണ്. പ്രേക്ഷകർ അത് എങ്ങനെ ഏറ്റെടുക്കുമെന്ന് ഉറപ്പില്ലായിരുന്നു', മുക്ത പറഞ്ഞു.\nഎന്നാൽ പിന്നീട് ആലോചിച്ചപ്പോഴാണ് അത്തരമൊരു കഥാപാത്രം താൻ ചെയ്യേണ്ടതുണ്ടെന്ന് തോന്നിയതെന്നും മുക്ത പറഞ്ഞു.\nതാമരഭരണിക്ക് ശേഷം തനിക്ക് ലഭിച്ച ഏറ്റവും മികച്ച വേഷമാണ് കൂടത്തായിയിലേതെന്നും അവർ കൂട്ടിച്ചേർത്തു. കോഴിക്കോട് കൂടത്തായിയിൽ നടന്ന കൊലപാതക പരമ്പരയെ അധികരിച്ചാണ് പരമ്പര നിർമ്മിച്ചിരിക്കുന്നത്. ഗിരീഷ് കോന്നി സംവിധാനം ചെയ്ത പരമ്പര അവസാനഘട്ടത്തിലാണ്.


vazhitharakalil: July 2013\nചില ആളുകള് അങ്ങനെയാണ്, സ്വന്തം ഭ്രാന്തു മറ്റുള്ളവരുടെ തലയില് കെട്ടി വയ്ക്കും. എന്നിട്ട് അവരുടെ നേരെ കൈ ചൂണ്ടി പറയും, “ഭ്രാന്താണ് സൂക്ഷിക്കണം” എന്ന്. ഭദ്രക്കു ഭ്രാന്തു പിടിച്ചതങ്ങനെയാണ്.\n“അവള്‍ക്ക് ഭ്രാന്താണ്”. അവര് കാണുന്നവരോടൊക്കെ പറഞ്ഞു. പറഞ്ഞു പറഞ്ഞു തഴക്കം വന്ന നാവുകൊണ്ട് ഒടുവില് അവര് അയാളോടും പറഞ്ഞു, “അവള്‍ക്കു , നിന്‍റെ കെട്ട്യോള്‍ക്ക് ഭ്രാന്താണ്” എന്ന്.\nഅയാള് മൗനം പൂണ്ടത് അവര്‍ക്ക് സൗകര്യമായി. കാഞ്ഞ വെളിച്ചെണ്ണയില് കടുക് പൊട്ടും പോലെ അവര് പറഞ്ഞുകൊണ്ടേയിരുന്നു, “നല്ല ഡോക്ടറുണ്ട്, കുറച്ചകലെ പോകണമെന്ന് മാത്രം, കൊണ്ട് പോയാലോ”. അയാള് തലയാട്ടികൊണ്ട് പറഞ്ഞു, “അതിന്റെ കാര്യമില്ല, ഇത് കുറച്ചു കഴിയുമ്പോള് കെട്ടടങ്ങും, ഭദ്രക്കിത് ഇടയ്ക്കു പതിവുള്ളതാണ്.”\nഅവള് അത് കേട്ടു. ഭ്രാന്തു നിങ്ങളുടെ മുതുമുത്തശ്ശനെന്നു വിളിച്ചു കൂവാന് തോന്നിയെങ്കിലും അവള് പറഞ്ഞതിപ്രകാരം: “ഉവ്വ്, എനിക്ക് ഭ്രാന്തു തന്ന്യാ...ഒരു ഭ്രാന്തത്തി എന്തൊക്കെ ചെയ്യുമെന്നറിയാമല്ലോ. മിണ്ടരുത്, എല്ലാറ്റിനെയും ഞാന് ശുട്ടിടുവേ..” അയാളും അയാളോടൊപ്പംനിന്ന അവരും വിളറുന്നത് ഭദ്ര ഇടം കണ്ണിട്ടു നോക്കി.\nഅവളോര്‍ത്തു, എപ്പോഴാണ് തനിക്ക് ആദ്യമായി ഭ്രാന്തു വന്നത്?\nഅന്നൊരിക്കല് , ഒരു ത്രിസ്സന്ധ്യക്ക്, താന് ജോലി കഴിഞ്ഞു കയറി വന്ന പാടേ..ആറു മാസം പ്രായമായ തന്‍റെ കുഞ്ഞിനെ വാരിപ്പുണരാന് തുടങ്ങിയപ്പോള് ..അപ്പോഴാണോ? അല്ല..പിന്നെ എപ്പോഴായിരുന്നു?\nകയ്യിലെടുത്ത കുഞ്ഞിനെ താലോലിക്കാന് തുടങ്ങിയപ്പോള് പരുന്തുറാഞ്ചും പോലെ അവര് റാഞ്ചിക്കൊണ്ടു പോയപ്പോള് ..\n“കുളിച്ചിട്ടു തൊട്ടാല് മതി, ദേഹത്ത് പറ്റിയ അഴുക്കൊക്കെ ആ കുഞ്ഞിന്റെ മേലാകും”. ശരിയോ തെറ്റോ...? അവള് പതറി, ആയിരം ഉറുപ്പിക ശമ്പളത്തിന് അങ്ങകലെ ജോലിക്ക് പോയി വരികയാണ്, കുട്ടിയുടുപ്പും ഇങ്കും വാങ്ങാനുള്ള കാശാണ്, വേറെ നിവൃത്തിയില്ല, പോകാതിരിക്കാനാവില്ല. അവര് പറഞ്ഞപോലെ കുഞ്ഞിനെ തിരികെ കൊടുത്തു. പക്ഷേ അടുത്ത ഏതാനും നിമിഷങ്ങളില് അവളുടെ അലര്‍ച്ച കേട്ട് അവരും അയാളും ഓടി വന്നു. പ്രാകൃതമായ ശബ്ദമുണ്ടാക്കി അവള് കരഞ്ഞുകൊണ്ടേയിരുന്നു. അന്നാണ് അവര് പറയുന്നത് അവള് കേട്ടത് “അവള്‍ക്കു ഭ്രാന്താണ്”.\nഏറ്റവും സംശുദ്ധിയോടെ എന്ന ഭാവത്തില് വൃത്തിയില്ലാത്ത കുപ്പിയില് അവര് കുഞ്ഞിനു പാലുകൊടുത്ത് അതിസാരം പിടിപെട്ടപ്പോഴാണ് ഭദ്രക്കു രണ്ടാമത് ഭ്രാന്തു വന്നത്. പട്ടണത്തിലെ മൃഗശാലയില് അഴികള്‍ക്കുള്ളിലെ മരച്ചില്ലകളില് ചാടിനടക്കുന്ന ചുവന്ന പ്ര്ഷ്ടഭാഗമുള്ള കുരങ്ങിനെ ഓര്‍മിപ്പിച്ചു അവളുടെ കുഞ്ഞ്. കുഞ്ഞിനെ ചേര്‍ത്തു പിടിച്ച് ഡോക്ടറുടെ മുന്പിലിരുന്നു വിങ്ങിക്കരഞ്ഞപ്പോഴും അവര് അവളെ അടുത്തിരുന്നു തുറിച്ചു നോക്കി, ഭ്രാന്തു മൂത്തുവോ എന്ന ഭാവത്തില് .\nഒരു നാളില് ജോലി കഴിഞ്ഞ് ആര്‍ത്തിയോടെ ഓടിയെത്തുമ്പോള് മേലാകെ ചെഞ്ചായം കോരിയൊഴിച്ചപോലെ ചുവന്നു വിറച്ച് കരയുന്ന കുഞ്ഞിനെ കണ്ട് അവള് കോരിയെടുത്തു, ദേഹമെല്ലാം ഉറുമ്പ് കടിച്ചു വീര്‍ത്തിരിക്കുന്നു. കിടത്തിയ വിരിയില് ഓടിനടക്കുന്ന കൊച്ചു ചുവന്ന ഉറുമ്പുകള് . എവിടെ, അയാളെവിടെ, ഒരു ആശ്വാസവാക്കിനായി അവള് തിരഞ്ഞു. എല്ലാം അറിയുന്നവന് ഞാന് എന്ന ഭാവത്തില് അയാള് പറഞ്ഞു: “അവരെ പിണക്കാതിരിക്കുന്നതാണ് ഭദ്രേ ബുദ്ധി.” തനിക്ക് ബുദ്ധിഭ്രമം വരല്ലേ എന്ന് പ്രാര്‍ഥിച്ചു കൊണ്ടാണ് ഭദ്ര അന്ന് ഉറങ്ങാന് കിടന്നത്.\nവാചാലയായ ഭദ്രയുടെ ഓരോ വാക്കുകള്‍ക്കും അവര് തൂവലും തൊങ്ങലും ചാര്‍ത്തി യോഗം വിളിച്ചുകൂട്ടി ആത്മനിര്‍വൃതിയടഞ്ഞു. “എന്നാലും ഇത്ര കുലടയോ ഭദ്ര”! യോഗം അത്ഭുതം കൂറി. യോഗത്തിന് വന്നുചേരാത്തവരെ അന്വേഷിച്ചു ചൂടുള്ള വാര്‍ത്തകളുമായി അവര് അവരുടെ വീടുകളിലേക്ക് പോയി. താടിക്ക് കൈ കൊടുത്തും, തലയില് കൈവച്ചും കേട്ടവര് കേട്ടവര് അവരെ പിന്താങ്ങി, ചിലര് സഹതാപത്തോടെയും, മറ്റുചിലര് അനുതാപത്തോടെയും അവരെ പരിരക്ഷിച്ചു.\nകാലങ്ങളോളം ഭദ്ര മഞ്ഞുപോലെ ഉറഞ്ഞു കിടന്നു. “എല്ലാം അറിയുന്നവന് ഈശ്വരന് ” എന്നുള്ളത് “എല്ലാം അറിയുന്നവന് തന്‍റെ കെട്ട്യോന് ” എന്നും “എല്ലാം സഹിക്കുന്നവള് ഭദ്ര” എന്നും തിരുത്തിയെഴുതി.\nമൗനം പൂണ്ട ഭദ്രയെ അവര് വീണ്ടും കുന്തം കൊണ്ട് കുത്തി, “ഇത് നല്ല മിണ്ടാതിരിക്കലല്ല” എന്ന് അവര് വിളംബരം പുറപ്പെടുവിച്ചു. “മിണ്ടാതിരിക്കുന്നതിലും നല്ലതും ചീത്തയുമോ” മൗനം ഭദ്രക്കു ഭീഷണി! ഭദ്രയുടെ ജീവിതം ഒട്ടും ഭദ്രമല്ലാതായി.\nഅതിനുശേഷം പലതവണ ഭദ്ര ഭദ്രകാളിയായി ഉറഞ്ഞു തുള്ളി. അവള് ആക്രോശിച്ചു, “ ഇവിടെ കാലു കുത്തും വരെ എനിക്ക് ഭ്രാന്തില്ലായിരുന്നു, കൊല്ലും ഞാന് എല്ലാറ്റിനെയും...”ചികിത്സ വേണ്ടാത്ത ഭ്രാന്താണ് ഭദ്രക്കെന്നു മനസ്സിലാക്കിയ അയാള് ഇതെല്ലാം കേട്ടിട്ടും ക്ഷമയോടെ കാത്തിരുന്നു. മകന്‍റെ ദുര്യോഗത്തില് ദുഖിതയായി അവര് പല്ലിറുമ്മി വെരുകിനെപ്പോലെ അസ്വസ്ഥയാവുകയും എല്ലാം ഭദ്രമാണെന്ന തോന്നലോടെ ഒരു ഉഗ്ര കാളിയായി ഭദ്ര നിലകൊള്ളുകയും ചെയ്തു.\nPosted by Habby Sudhan at 8:09 PM5അഭിപ്രായങ്ങൾ:


Vellore, First Published 16, Sep 2019, 11:24 AM IST\nജൂലൈ 25നാണ് മകൾ അരിത്രയുടെ വിവാഹ ചടങ്ങിൽ പങ്കെടുക്കുന്നതിന് വേണ്ടി മദ്രാസ് ഹൈക്കോടതി നളിനിക്ക് പരോൾ അനുവദിച്ചത്.\nവെല്ലൂർ: രാജീവ് ഗാന്ധി വധക്കേസിൽ തടവ് ശിക്ഷ അനുഭവിക്കുന്ന പ്രതി നളിനി ശ്രീഹരനെ വെല്ലൂർ സെൻട്രൽ ജയിലിൽ പ്രവേശിപ്പിച്ചു. അമ്പത്തൊന്ന് ദിവസത്തെ പരോൾ കാലാവധി അവസാനിച്ചതോടെയാണ് നളിനിയെ ജയിലിൽ പ്രവേശിപ്പിച്ചത്.\nജൂലൈ 25നാണ് മകൾ അരിത്രയുടെ വിവാഹ ചടങ്ങിൽ പങ്കെടുക്കുന്നതിന് വേണ്ടി മദ്രാസ് ഹൈക്കോടതി നളിനിക്ക് പരോൾ അനുവദിച്ചത്. തുടർന്ന് ഓഗസ്റ്റിൽ പരോള് കാലാവധി കഴിഞ്ഞുവെങ്കിലും മദ്രാസ് ഹൈക്കോടതി മൂന്നാഴ്ചത്തേക്ക് കൂടി നീട്ടി നൽകുകയായിരുന്നു.\nഇതിനിടെ വധക്കേസിലെ ഏഴ് പ്രതികളെയും മോചിപ്പിക്കണമെന്ന് ആവശ്യപ്പെട്ട് നളിനി നൽകിയ ഹർജി മദ്രാസ് ഹൈക്കോടതി തള്ളിയിരുന്നു. പ്രതികളെ മോചിപ്പിക്കണമെന്നാവശ്യപ്പെട്ട് തമിഴ്നാട് സർക്കാർ നേരത്തെ ഗവർണർക്ക് ശുപാർശ നൽകിയിരുന്നു. ഈ ശുപാർശയുടെ തൽസ്ഥിതി തേടാൻ സർക്കാരിനോട് നിർദ്ദേശിക്കണമെന്ന് ഹർജിയിൽ നളിനി ആവശ്യപ്പെട്ടു. എന്നാൽ സർക്കാർ ശുപാർശയിൽ തീരുമാനം കൈകൊള്ളാൻ ഗവർണറോട് നിർദ്ദേശിക്കാനാകില്ലെന്നും തൽസ്ഥിതി തേടാനാകില്ലെന്നും തമിഴ്നാട് സർക്കാർ കോടതിയിൽ വ്യക്തമാക്കുകയായിരുന്നു.\nമുൻ പ്രധാനമന്ത്രിയായിരുന്ന രാജീവ് ഗാന്ധിയെ 1991 മേയ് 21-ന് ചാവേര് സ്‌ഫോടനത്തിലൂടെ വധിച്ച കേസില് ജീവപര്യന്തം തടവ് ശിക്ഷ ലഭിച്ച ഏഴ് പ്രതികളിലൊരാളാണ് നളിനി. ഇരുപത്തിയേഴ് വർഷത്തിനിടെ 2016 ല് പിതാവിന്‍റെ മരണാനന്തര ചടങ്ങിന് വേണ്ടി ഒരു ദിവസം മാത്രമാണ് നളിനി ജയിലിന് പുറത്തിറങ്ങിയിരുന്നത്.\nനളിനിയുടെ വധശിക്ഷ സോണിയ ഗാന്ധിയുടെ അപേക്ഷ പ്രകാരം 2000ലാണ് തമിഴ്‌നാട് സര്‍ക്കാര് ജീവപര്യന്തമായി കുറച്ചത്. 41 പ്രതികളുണ്ടായിരുന്ന കേസിൽ 26 പേർക്കും ടാഡ കോടതി 1998ൽ വധശിക്ഷ വിധിച്ചു. 1999ൽ മുരുഗൻ, ശാന്തൻ, പേരറിവാളൻ എന്നിവരുടെ വധശിക്ഷ സുപ്രീംകോടതി ശരിവച്ചു. റോബർട്ട് പയസ്, ജയകുമാർ, നളിനി, രവിചന്ദ്രൻ എന്നിവരുടേത് ജീവപര്യന്തമായി കുറച്ചു. മറ്റ് 19 പേരെ വെറുതെവിട്ടിരുന്നു.\nLast Updated 16, Sep 2019, 11:24 AM IST


ഹാദിയ കേസ്: വനിത കമ്മീഷന് സുപ്രീം കോടതിയിലേക്ക് – Chandrika Daily\nBy chandrika Sunday September 24, 2017 09:42 am\nഹാദിയ കേസ്: വനിത കമ്മീഷന് സുപ്രീം കോടതിയിലേക്ക്\nതിരുവനന്തപുരം: ഹാദിയ കേസില് സംസ്ഥാന വനിത കമ്മീഷന് സുപ്രീം കോടതിയിലേക്ക്. ഹാദിയക്കു അവകാശങ്ങള് ലംഘിക്കപ്പെടുന്നുവെന്ന എന്ന പരാതിയെ തുടര്‍ന്നാണ് നടപടി. ഹാദിയയെ സന്ദര്‍ശിച്ച് വസ്തുതാന്വേഷണ റിപ്പോര്‍ട്ട് സര്‍പ്പിക്കാനും…\nതിരുവനന്തപുരം: ഹാദിയ കേസില് സംസ്ഥാന വനിത കമ്മീഷന് സുപ്രീം കോടതിയിലേക്ക്. ഹാദിയക്കു അവകാശങ്ങള് ലംഘിക്കപ്പെടുന്നുവെന്ന എന്ന പരാതിയെ തുടര്‍ന്നാണ് നടപടി. ഹാദിയയെ സന്ദര്‍ശിച്ച് വസ്തുതാന്വേഷണ റിപ്പോര്‍ട്ട് സര്‍പ്പിക്കാനും അനുമതി തേടും.\nകോടതി ഉത്തരവിനനുസരിച്ച് മാതാപിതാക്കള്‍ക്കൊപ്പം കഴിയുന്ന ഹാദിയ അവകാശലംഘനം നേരിടുന്നുവെന്ന പരാതി നേരത്തെ ഉയര്‍ന്നിരുന്നു. ഇതുമായി ബന്ധപ്പെട്ട് വനിതാ സംഘടനകളുടെ പരാതികളും ജനകീയ നിവേദനങ്ങളും ലഭിച്ചിരുന്നു. ഈ സാഹചര്യത്തില് സാമൂഹിക അന്തരീക്ഷം കലുഷിതമാക്കാതിരിക്കാനാണ് വനിതാ കമ്മീഷന് ഇടപെടുന്നതെന്ന് വനിതാ കമ്മീഷന് അധ്യക്ഷ എം.സി ജോസ്‌ഫൈന് വ്യക്തമാക്കി. സ്ത്രീപക്ഷ വിഷയങ്ങളില് ഇടപെടേണ്ടത് വനിതാ കമ്മീഷന്റെ ചുമതലയാണെന്നും ഇവര് ചൂണ്ടിക്കാട്ടി. ഇക്കാര്യത്തില് നിയമോപദേശം ലഭിച്ചതിന്റെ അടിസ്ഥാനത്തില് കൂടിയാണ് കോടതിയെ സമീപിക്കുന്നത്.


'കാലാവസ്ഥാമാറ്റം നമ്മളെക്കാൾ വേഗത്തിൽ സഞ്ചരിക്കുന്നു': കേരളത്തിലെ പ്രളയത്തെ പരാമർശിച്ച് ഐക്യരാഷ്ട്രസഭ സെക്രട്ടറി ജനറൽ\n"കാലാവസ്ഥാമാറ്റം നമ്മളെക്കാൾ വേഗത്തിൽ സഞ്ചരിക്കുന്നു": കേരളത്തിലെ പ്രളയത്തെ പരാമർശിച്ച് ഐക്യരാഷ്ട്രസഭ സെക്രട്ടറി ജനറൽ\n11 Sep 2018 10:47 AM GMT\nകേരളത്തിലെ പ്രളയവും പ്യൂട്ടോ റിക്കയിൽ കഴിഞ്ഞ വർ‌ഷമുണ്ടായ ഹരിക്കെയിനും കാലാവസ്ഥാമാറ്റത്തെക്കുറിച്ച് ലോകം ഉയർന്ന ആശങ്ക പ്രകടിപ്പിക്കേണ്ട സമയമായതിന്റെ സൂചനകളാണെന്ന് ഐക്യരാഷ്ട്രസഭ സെക്രട്ടറി ജനറൽ അന്റോണിയോ ഗുട്ടറെസ്. കാലാവസ്ഥാ വ്യതിയാനം കടുത്ത പ്രത്യാഘാതങ്ങളാണ് സൃഷ്ടിക്കാൻ പോകുന്നതെന്ന് ലോകം മനസ്സിലാക്കണം. ഇനിയൊരിക്കലും തിരിച്ചു വരാനിടയില്ലാത്ത തരത്തിലുള്ള മാറ്റങ്ങളാണ് സംഭവിക്കാൻ പോകുന്നതെന്നും അദ്ദേഹം ജാഗ്രതപ്പെടുത്തി.\n"കാലാവസ്ഥാമാറ്റം നമ്മുടെ കാലത്തെ ഏറ്റവും നിർണായകമായ പ്രശ്നമാണ്. നമ്മളിപ്പോഴുള്ളത് ഏറ്റവും നിർണായകമായ സന്ദർഭത്തിലും. നമ്മൾ നിലനിൽപ്പിന്റെ ഭീഷണിയാണ് നേരിടുന്നത്. കാലാവസ്ഥാമാറ്റം നമ്മളെക്കാൾ വേഗത്തിൽ സഞ്ചരിക്കുകയാണ്." -കാലാവസ്ഥാ വ്യതിയാന കർമപദ്ധതിയുമായി ബന്ധപ്പെട്ട് പ്രഭാഷണം നടത്തുകയായിരുന്നു ഗുട്ടറെസ്.\nലോകത്തെമ്പാടും വർധിച്ചുവരുന്ന താപതരംഗങ്ങൾ, കാട്ടുതീകൾ, കൊടുങ്കാറ്റുകൾ, പ്രളയങ്ങൾ എന്നിവ ഗുട്ടറെസ് ചൂണ്ടിക്കാട്ടി. ജനങ്ങളെ മരണത്തിലേക്ക് നടത്തുകയോ അഭയാർത്ഥികളാക്കുകയോ ചെയ്യുന്ന ഇത്തരം പ്രകൃതി ദുരന്തങ്ങളുടെ അളവ് കൂടുകയാണ്. കാലാവസ്ഥാ വ്യതിയാനത്തെ ചെറുക്കാൻ പദ്ധതികൾ അതിവേഗം തയ്യാറാക്കേണ്ട സാഹചര്യം നിലവിലുണ്ട്.\nപ്യൂട്ടോ റികോയിൽ കഴിഞ്ഞ വർ‌ഷമുണ്ടായ മരിയ ചുഴലിക്കാറ്റിൽ 3,000 പേർ കൊല്ലപ്പെട്ടത് ഗുട്ടറസ് ചൂണ്ടിക്കാട്ടി. അമേരിക്ക അതിന്റെ ചരിത്രത്തിൽ കണ്ടിട്ടില്ലാത്തത്രയും വലിയ ചുഴലിക്കാറ്റായിരുന്നു അത്. കഴിഞ്ഞ രണ്ട് ദശകങ്ങളിൽ വൻതോതിൽ അധികരിച്ചു വരുന്നതായി വേൾഡ് മെറ്റീറോളജിക്കൽ അസോസിയേഷൻ പറയുന്നതായും ഗുട്ടറസ് ചൂണ്ടിക്കാട്ടി.\nകാലാവസ്ഥാ വ്യതിയാനത്തെ മറികടക്കാൻ കൂടുതൽ നേതൃത്വം രംഗത്തിറങ്ങേണ്ടതുണ്ടെന്ന് ഗുട്ടറസ് പറഞ്ഞു. രണ്ടു വർഷം മുമ്പുണ്ടാക്കിയ പാരിസ് കരാറിൽ ഒപ്പുവെച്ച രാജ്യങ്ങൾ കരാറിലെ നിബന്ധനകൾ പാലിക്കാനും നടപ്പാക്കാനും കൂടുതൽ പ്രതിബദ്ധത കാണിക്കേണ്ടതുണ്ടെന്നും അദ്ദേഹം സൂചിപ്പിച്ചു. അന്തരീക്ഷ താപനില2ഡിഗ്രി സെൽഷ്യസിന് താഴെയാക്കി നിലനിര്‍ത്താൻ ശ്രമങ്ങളുണ്ടാകണം. ഇതാണ് കാറിലെ പ്രധാന നിബന്ധന. സാധ്യമാണെങ്കിൽ 1.5 ഡിഗ്രിയിലേക്ക് എത്തിക്കണം.\nAntonio Guteress climate change flood floods Kerala floods un


ഇടക്കാല ബജറ്റുമായി ജെയ്റ്റ്ലിയെത്തും: മാധ്യമങ്ങളുടെ വായടച്ചു! കര്‍ഷകര്‍ക്ക് പ്രത്യേക പാക്കേജെന്ന്! | Ailing Arun Jaitley to present interim budget himself, say top finance ministry sources - Malayalam Oneindia\nഇടക്കാല ബജറ്റുമായി ജെയ്റ്റ്ലിയെത്തും: മാധ്യമങ്ങളുടെ വായടച്ചു! കര്‍ഷകര്‍ക്ക് പ്രത്യേക പാക്കേജെന്ന്!\nUpdated: Fri, Jan 25, 2019, 10:52 [IST]\nഇടക്കാല ബജറ്റുമായി ജെയ്റ്റ്ലിയെത്തും | Oneindia Malayalam\nദില്ലി: ഇടക്കാല ബജറ്റ് അവതരണവുമായി ബന്ധപ്പെട്ട് വിശദീകരണവുമായി ധനമന്ത്രി അരുണ് ജെയ്റ്റ്ലി. അസുഖ ബാധിതനായ അരുണ് ജെയ്റ്റ്ലി തന്നെ ഫെബ്രുവരി ഒന്നിന് ഇടക്കാല ബജറ്റ് അവതരിപ്പിക്കുകയെന്നാണ് ധനകാര്യ മന്ത്രാലയ വൃത്തങ്ങളെ ഉദ്ധരിച്ച് ഇന്ത്യ ടുഡേ റിപ്പോര്‍ട്ട് ചെയ്യുന്നത്. അരുണ് ജെയ്റ്റ്ലി ബജറ്റ് അവതരണത്തില് വിട്ടുനിന്നേക്കും എന്ന മാധ്യമ റിപ്പോര്‍ട്ടുകളെ തുടര്‍ന്നാണ് ധനകാര്യ മന്ത്രാലയ വൃത്തങ്ങള് ഇക്കാര്യത്തില് വ്യക്തത വരുത്തുന്നത്. അരുണ് ജെയ്റ്റ്ലി പ്രഭാഷണം നടത്തുമെന്നും മന്ത്രാലയം വ്യക്തമാക്കി. നിലവില് ആരോഗ്യ പരിശോധനക്കായി അരുണ് ജെയ്റ്റ്ലി അമേരിക്കയിലാണുള്ളത്. വൃക്ക രോഗത്തിന് ചികിത്സയിലുള്ള ജെയ്റ്റ്ലി ബജറ്റ് അവതരണത്തിന് മുമ്പായി ചികിത്സ പൂര്‍ത്തിയാക്കി മടങ്ങുമെന്നാണ് ധനകാര്യമന്ത്രാലയം വ്യക്തമാക്കിയിട്ടുണ്ട്.\n2019ലെ ലോക്സഭാ തിരഞ്ഞെടുപ്പിന് മുന്നോടിയായി എന്‍ഡിഎ സര്‍ക്കാര് അവതരിപ്പിക്കാനിരിക്കുന്ന നിര്‍ണായക ഇടക്കാല ബജറ്റാണിത്. ശമ്പള വിഭാഗത്തിന്റെ ഇന്‍കം ടാക്സ് സ്ലാബ് ഉയര്‍ത്തുന്നത് സംബന്ധിച്ചുള്ള പ്രഖ്യാപനങ്ങളും ഇതിനൊപ്പം ഉണ്ടാകുമെന്ന് പ്രതീക്ഷിക്കുന്നുണ്ട്. ലോക്സഭാ തിരഞ്ഞെടുപ്പ് നടക്കാനിരിക്കെ വോട്ടര്‍മാരില് പോസിറ്റീവ് സിഗ്നലുണ്ടാക്കുന്നതിന് വേണ്ടിയാണ് ഇതെന്നാണ് സൂചന.\nഅതേസമയം അരുണ് ജെയ്റ്റ്ലി അവതരിപ്പിക്കാനിരിക്കുന്ന ഇടക്കാല ബജറ്റില് കര്‍ഷര്‍ക്കുള്ള പ്രത്യേക പാക്കേജ് ഉല്‍പ്പെടുത്തുമെന്ന സൂചനകളുണ്ടായിരുന്നു. സാമ്പത്തിക പ്രശ്നങ്ങള് അനുഭവിക്കുന്ന കര്‍ഷകര്‍ക്ക് ഇന്‍സെന്റീവുകള് വിതരണം ചെയ്യുമെന്ന സൂചനകളാണ് പുറത്തുവന്നിട്ടുള്ളത്. ഓരോ കര്‍ഷക കുടുംബത്തിനും 10000 രൂപ വീതം നല്‍കാനാണ് പദ്ധതിയെന്ന് ഇക്കമോമിക്സ് ടൈംസ് റിപ്പോര്‍ട്ട് ചെയ്തിരുന്നു.\narun jaitley finance minister budget us treatment അരുണ് ജെയ്റ്റ്ലി ധനകാര്യമന്ത്രി ബജറ്റ് യുഎസ് ചികിത്സ lok sabha elections 2019


ഭയക്കരുത്, മനഃസാന്നിധ്യമാണ് വേണ്ടത് | Amrithavachanam| fear| composure\nഉണര്‍ന്നിരിക്കുമ്പോഴും സ്വപ്നാവസ്ഥയിലും എന്തിന് ഉറക്കത്തില്‍പ്പോലും ഭയം ഇന്ന് മനുഷ്യനെ വേട്ടയാടുകയാണ്.\nലോകമെമ്പാടുമുള്ള മനുഷ്യരെ അലട്ടുന്ന ഏറ്റവും വലിയ പ്രശ്‌നം ഭയമാണ്. ചിലര്‍ക്ക് ബിസിനസ് നഷ്ടത്തിലാകുമോ എന്നുള്ള ഭയം. മറ്റുചിലര്‍ക്ക് ജോലി നഷ്ടപ്പെടുമോ എന്നുള്ള ഭയം. വേറെ ചിലര്‍ക്ക് പരീക്ഷയില് തോല്‍ക്കുമോ എന്ന ഭയം. എല്ലാവര്‍ക്കും ഭയമാണ്. എന്തെങ്കിലും ചെയ്യാനും ഭയം, എന്തെങ്കിലും ചെയ്യാതിരിക്കാനും ഭയം. ഉണര്‍ന്നിരിക്കുമ്പോഴും സ്വപ്നാവസ്ഥയിലും എന്തിന് ഉറക്കത്തില്‍പ്പോലും ഭയം ഇന്ന് മനുഷ്യനെ വേട്ടയാടുകയാണ്.\nഒരിക്കല് ഒരു രാജാവ് രാജസദസ്സിലിരിക്കുന്ന സമയത്ത് ഒരു സേവകന് മൂന്നുകൂടുകളുമായി അവിടെയെത്തി. ഒന്നില് ഒരു എലിയും രണ്ടാമത്തേതില് ഒരു പൂച്ചയും. മൂന്നാമത്തെ കൂട്ടിലൊരു പരുന്തും ഉണ്ടായിരുന്നു. മൂന്നുകൂടുകളിലും ആ ജീവികള്‍ക്കുവേണ്ട ഭക്ഷണപാനീയങ്ങള് പ്രത്യേകം പാത്രങ്ങളില് വെച്ചിരുന്നു. എന്നാല്, എത്രശ്രമിച്ചിട്ടും മൂന്നുജീവികളും അല്പംപോലും ഭക്ഷിക്കാനോ കുടിക്കാനോ കൂട്ടാക്കിയില്ല.\nരാജാവ് സദസ്സിലെ പണ്ഡിതരോട് ഇതിന്റെ കാരണം വിശദീകരിക്കാന് ആവശ്യപ്പെട്ടു. എല്ലാവരും മൗനമവലംബിച്ചു. അപ്പോള് ഒരു വൃദ്ധപണ്ഡിതന് എഴുന്നേറ്റുനിന്ന് പറഞ്ഞു: 'രാജാവേ, ഇവര് മൂന്നുപേരും ഭയപ്പെട്ടിരിക്കയാണ്. അതുകൊണ്ടാണ് അവര് ഒന്നും കുടിക്കുകയോ കഴിക്കുകയോ ചെയ്യാതിരിക്കുന്നത്. എലി പൂച്ചയെക്കണ്ട് ഭയന്നിരിക്കയാണ്. ഭക്ഷണം കഴിക്കാനായി തല കുനിച്ചാല് ആ നിമിഷം പൂച്ച തന്നെ പിടിച്ചുതിന്നുമെന്ന് എലി ഭയപ്പെടുന്നു. പൂച്ച പരുന്തിനെക്കണ്ട് ഭയപ്പെട്ടിരിക്കുന്നു. എന്നാല്, പരുന്തിനും ഭീതിയുണ്ട്. താന് ഭക്ഷണം കഴിക്കാനായി തല കുനിച്ചാല് ആ നിമിഷം എലിയും പൂച്ചയും രക്ഷപ്പെടുമെന്ന് പരുന്ത് ഭയപ്പെടുന്നു. ഈ മൂന്നുജീവികളെപ്പോലെ മനുഷ്യരെല്ലാവരും ജീവിതത്തില് പലപ്പോഴും ഭയത്തിന് അടിമപ്പെടാറുണ്ട്. ഭയംബാധിച്ച ഒരുവനുപിന്നെ ഒന്നും ചെയ്യാനാവില്ല. അവന്റെ എല്ലാ കഴിവും തത്കാലത്തേക്ക് നഷ്ടമാകും. അതുകൊണ്ട് നമ്മള് ആരെയും ഭയപ്പെടുത്തരുത്. ഈ മറുപടികേട്ട് രാജാവ് സന്തുഷ്ടനായി.\nഈശ്വരന് മനുഷ്യര്‍ക്ക് ഭയം നല്‍കിയത് വെറുതെയല്ല. തെറ്റിലേക്ക് പോകാതിരിക്കാനും അപകടകരങ്ങളായ സാഹചര്യങ്ങളില്‍നിന്ന് രക്ഷപ്പെടാനും ഭയം ഉപകരിക്കുന്നു. അച്ഛനമ്മമാരോടും അധ്യാപകരോടുമുള്ള ഭയംമൂലമാണ് കുട്ടികള് പഠിത്തത്തില് ശ്രദ്ധിക്കുന്നതും തെറ്റുകള് ചെയ്യാതിരിക്കുന്നതും. കൂടുതല് സുരക്ഷ തേടാന് ഭയം ജീവികളെ പ്രേരിപ്പിക്കുന്നു. മരണഭയവും രോഗഭയവും കാരണം ആരോഗ്യബുദ്ധിയോടെ ഭക്ഷണം നിയന്ത്രിക്കുകയും വ്യായാമംചെയ്യുകയും ചെയ്യുന്ന എത്രയോ പേരുണ്ട്.\nഅപ്പോള് ഭയം തികച്ചും ചീത്തയാണെന്ന് പറഞ്ഞുകൂടാ. സ്വരക്ഷയ്ക്ക് സഹായകമായ ഒരു വികാരമാണ് ഭയം. എങ്കിലും ഭയം അമിതമായാല് വിപരീതഫലം ചെയ്യും. ബുദ്ധിയെ അത് മരവിപ്പിക്കും. എല്ലാ ശക്തിയെയും അത് ചോര്‍ത്തിക്കളയും. അതിനാല് ഭയത്തിന് അധീനരാകാതെ ഏത് സാഹചര്യത്തിലും മനഃസാന്നിധ്യം നിലനിര്‍ത്താന് നമ്മള് പരിശീലിക്കണം.\nContent Highlights: Don't be afraid, you need composure forabetter life\nആത്മീയജീവിതത്തില് മുന്നേറാന് അവശ്യംവേണ്ട ഒരു ഗുണമാണ് വൈരാഗ്യം. ഒന്നിനോടും ..


Director Kamal about Shane Nigam | ഷെയിനിന് അയാളോട് മാത്രമാണ് പ്രതിബദ്ധത, നടന്‍മാരുടെ മൂഡും താത്പര്യവുമല്ല പ്രധാനമെന്നും കമല് - Malayalam Oneindia\n2 min ago 13 കാരനെ കൂട്ടബലാത്സംഗത്തിന് ഇരയാക്കി; ബലം പ്രയോഗിച്ച് ലിംഗമാറ്റ ശസ്ത്രക്രിയ നടത്തി\n17 min ago അഴീക്കല് ഹാര്‍ബറിന് 3698 കോടി;മലബാര് ക്യാന്‍സര് സെന്ററിന് 25 കോടി,കണ്ണൂരിന് കൈനിറയെ പ്രഖ്യാപനങ്ങള്\n23 min ago ബജറ്റില് കാസര്‍കോട് വികസന പാക്കേജിന് 125 കോടി; എന്‍ഡോസള്‍ഫാന് ദുരിതബാധിതര്‍ക്ക് 19 കോടിയുടെ സംയോജിത പാക്കേജ്\nUpdated: Sat, Dec 7, 2019, 10:14 [IST]\nകൊച്ചി: ഷെയ്ന് വിവാദത്തില് രണ്ട് തട്ടിലാണ് മലയാള സിനിമ. താരസംഘടന പ്രസിഡന്‍റ് മോഹന്‍ലാല് നടന് പിന്തുണ പ്രഖ്യാപിച്ചിട്ടുണ്ടെങ്കിലും മുതിര്‍ന്ന നടന്‍മാരില് ചിലര് ഷെയിനിനെതിരെ രൂക്ഷമായ വിമര്‍ശനമാണ് ഉന്നയിക്കുന്നത്. ഷെയിനിന്‍റെ രീതി ശരിയല്ലെന്നായിരുന്നു നടന് ദേവന് പറഞ്ഞത്.പണം വാങ്ങിയ ശേഷം അഭിനയിക്കില്ലെന്ന് പറയുന്നത് അംഗീകരിക്കാനാവില്ലെന്നായിരുന്നു നടന് മഹേഷിന്‍റെ പ്രതികരണം.\nഇപ്പോഴിതാ ഷെയ്നിന് പ്രതിബദ്ധതയില്ലെന്ന് പ്രതികരിച്ചിരിക്കുകയാണ് സംവിധായകനും ചലച്ചിത്ര അക്കാദമി ചെയര്‍മാനുമായ കമല്. മനോരമ ന്യൂസിനോടാണ് കമലിന്‍റെ പ്രതികരണം.\nഷെയിന് വിചാരിച്ചിരുന്നുവെങ്കില് പ്രശ്നങ്ങള് പൂര്‍ണമായും ഒഴിവാക്കാന് സാധിക്കുമായിരുന്നുവെന്ന് കമല് പറഞ്ഞു. നടന്‍മാരുടെ മൂഡും താത്പര്യവുമല്ല സിനിമയില് പ്രധാനമെന്നും കമല് വ്യക്തമാക്കി. കമലിന്‍റെ വാക്കുകള് ഇങ്ങനെ-ഒരു സെറ്റില് നടന് എത്തിയാല് അയാള്‍ക്ക് പ്രതിബദ്ധത തന്നോടാവരുത്. ഷെയിനിന് അയാളോടാണ് പ്രതിബദ്ധത. അങ്ങനെയാവരുത്.\nസംവിധായകന്‍റെ കലയാണ് സിനിമ.അതിനെ അംഗീകരിക്കാനുള്ള മനസ് നടന് കാണിക്കണം. എങ്കില് സംവിധായകന് പറയുന്ന രീതിയില് അഭിനയിക്കാന് നടന് തയ്യാറാകും.അത് നിര്‍മ്മാതാവും ആവശ്യപ്പെടും. നിര്‍മ്മാതാവിന്‍റെ ഇടപെടല് സ്വാഭാവികമാണ്. കാരണം ഒരു നിശ്ചിത ബഡ്ജറ്റില് സിനിമ പൂര്‍ത്തിയാക്കുകയെന്നത് അയാളുടെ ഉത്തരവാദിത്തമാണ്.\nഇക്കാര്യങ്ങള് മനസിലാക്കി അഭിനയിക്കാന് തയ്യാറായി വരുമ്പോള് പ്രശ്നങ്ങള് ലഘൂകരിക്കപ്പെടും. തന്‍റെ മൂഡും താത്പര്യങ്ങളുമല്ല സിനിമ എന്ന് തിരിച്ചറിഞ്ഞിട്ടുണ്ടെങ്കില്\nഒരു പ്രശ്നങ്ങളും ഉണ്ടാവില്ല. നിര്‍മ്മാതാക്കളുടെ പ്രശ്നങ്ങള് സംവിധായകര് മനസിലാക്കണം.\nനിലവില് ഷെയിനിന് വലിക്ക് ഇല്ലെന്നാണ് അറിയാന് കഴിഞ്ഞത്. അങ്ങനെ നടനെ വിലക്കാനും സാധിക്കില്ല. ഇനി ഷെയ്നിനെ വിലക്കിയാല് തന്നെ അതിനെതിരെ ആദ്യം പ്രതികരിക്കുക താനാണെന്നും കമല് പറഞ്ഞു. നേരത്തേ ഷെയ്ന് വിവാദത്തിന്‍റെ പശ്ചാത്തലത്തില് മലയാള സിനിമയില് ലഹരി ഉപയോഗം ശക്തമാണെന്ന ആരോപണത്തിലും കമല് പ്രതികരിച്ചിരുന്നു.\nലഹരി ഉപയോഗിക്കുന്ന രീതി\nസിനിമയില് ന്യൂജെന് താരങ്ങള്‍ക്കിടയില് ലഹരി ഉപയോഗം ഉണ്ടെന്നായിരുന്നു സിനിമാ നിര്‍മ്മാതാക്കള് ആരോപിച്ചത്. എന്നാല് പഴയ കാലത്തും ലഹരി ഉപയോഗം ഉണ്ടായിരുന്നുവെന്നും ഇന്ന് അത് ഉപയോഗിക്കുന്ന രീതിയില് മാത്രമാണ് മാറ്റം ഉണ്ടായതെന്നുമായിരുന്നു കമല് വ്യക്തമാക്കിയത്.\nകാരവാന് സംസ്കാരമാണ് ഇന്നത്തെ സിനിമയെ തകര്‍ക്കുന്നതെന്നും തന്‍റെ മാത്രം ആവിഷ്കാരമാണ് സിനിമയെന്ന് നടന് കരുതരുതെന്നും കമല് വ്യക്തമാക്കിയിരുന്നു. അതിനിടെ ഷെയിന് നിഗം കൊച്ചിയില് തിരിച്ചെത്തിയതോടെ ഉടന് വിലക്ക് വിഷയത്തില് പ്രശ്ന പരിഹാര ചര്‍ച്ചകള് നടക്കുമെന്നാണ് സൂചന.\nവിവാദങ്ങളുടെ പശ്ചാത്തലത്തില് രാജസ്ഥാനിലേക്ക് യാത്ര പോയ ഷെയിന് നിഗം വെള്ളിയാഴ്ച ഉച്ചയോടെയാണ് തിരിച്ചെത്തിയത്. ഷെയിന് വിഷയത്തില് പ്രശ്ന പരിഹാരത്തിന് ഇടപെടാന് തയ്യാറാണെന്ന് താരസംഘടന ഷെയിനിന്‍റെ അമ്മ സുനില ഹബീബിനെ നേരത്തേ അറിയിച്ചിരുന്നു. കഴിഞ്ഞ ബുധനാഴ്ചയോ വ്യാഴാഴ്ചയോ മടങ്ങിയെത്തണമെന്നും സംഘടന ആവശ്യപ്പെട്ടിരുന്നു.\nഷെയിനിനോട് ചര്‍ച്ച നടത്തി കഴിഞ്ഞ ശേഷം പ്രൊഡ്യൂസേഴ്സ് അസോസിയേഷനുമായി ചര്‍ച്ച നടത്താമെന്നായിരുന്നു സംഘടന അറിയിച്ചത്. ഷെയിനുമായി ചര്‍ച്ച നടത്തായി താരസംഘടന ജനറല് സെക്രട്ടറി ഇടവേള ബാബുവും കൊച്ചിയില് തുടര്‍ന്നിരുന്നു. എന്നാല് ഷെയിന് നിഗം എത്തിയിരുന്നില്ല. ഇതോടെ ഷെയിന് നേരിട്ടെത്താതെ ഇനി ചര്‍ച്ച നടക്കില്ലെന്ന് ഇടവേള ബാബു അറിയിച്ചിരുന്നു.\nതൊട്ട് പിന്നാലെയാണ് വെള്ളിയാഴ്ചയോടെ ഷെയിന് എത്തിയത്. നടന് താരസംഘടന ഭാരവാഹികളുമായി ഫോണില് ബന്ധപ്പെട്ടുവെന്നാണ് വിവരം. ചര്‍ച്ചയ്ക്കായി കൂടുതല് സമയം തേടിയെന്നും റിപ്പോര്‍ട്ടുകള് ഉണ്ട്. ശനിയാഴ്ച തന്നെ ചര്‍ച്ച നടക്കുമെന്നാണ് വിവരം.\nവെയില് എന്ന സിനിമയുടെ ചിത്രീകരണത്തില് നിന്ന് എന്തുകൊണ്ട് വിട്ടുനിന്നുവെന്നും ഉല്ലാസം എന്ന സിനിമയുടെ നിര്‍മ്മാതാക്കളുമായുള്ള പ്രശ്‌നം എന്താണെന്നും ഖുര്‍ബാനി ചിത്രീകരണം മുടങ്ങിയതിന്‍റെ കാരണമെന്താണെന്നും വ്യക്തമാക്കി ഷെയിന് നിഗം താരസംഘടനയ്ക്ക് നേരത്തേ കത്ത് നല്‍കിയിരുന്നു.ഇനി ഈ മൂന്ന് സിനിമകളിും അഭിനയിക്കാമെന്ന ഉറപ്പിന്‍റെ അടിസ്ഥാനത്തിലാകും ഒത്തുതീര്‍പ്പ് സാധ്യമാകുക.\nനേരിട്ട് ചര്‍ച്ച ഇല്ല\nഅതേസമയം ഒരിക്കല് വിലക്ക് ലംഘിച്ച ഷെയിനുമായി ഇനി നേരിട്ടൊരു ചര്‍ച്ചയ്ക്ക് തയ്യാറല്ലെന്നാണ് പ്രൊഡ്യൂസേഴ്സ് അസോസിയേഷന്‍റെ നിലപാട്. താരസംഘടനയുമായി ചര്‍ച്ചയ്ക്ക് തയ്യാറാണെന്നും അസോസിയേഷന് അറിയിച്ചിട്ടുണ്ട്.\nDirector Kamal about Shane Nigam


പീഡനത്തിനിരയായ പെൺകുട്ടി മൊഴിമാറ്റി.കൊട്ടിയൂർ പീഡന രക്ഷപെടും !പീഡനത്തിനിരയാവുമ്പോൾ തനിക്ക് പ്രായപൂർത്തിയായിരുന്നുവെന്ന് പെൺകുട്ടി.ഉദയസമ്മതപ്രകാരമായിരുന്നു ബന്ധമെന്നും കുഞ്ഞിന്റെ പിതാവ് ഫാദര് റോബിന് തന്നെയാണെന്ന് പെണ്‍കുട്ടി കോടതിയില് | Daily Indian Herald\nAugust 1, 2018 11:54 pm By : Indian Herald Staff\nകണ്ണൂർ:കൊട്ടിയൂര് പീഡനക്കേസ് വിചാരണയിൽ പ്രതിഭാഗത്തിനു അനുകൂലമായ കരുത്തുറ്റ നീക്കം .കൊട്ടിയൂർ നീണ്ടു നോക്കിയിൽ വൈദികൻ റോബിൻ പതിനാറുരിയെ പീഡിപ്പിച്ചു ഗർഭിണിയാക്കിയ കേസിൽ നിർണായക വഴിത്തിരിവാണ് വിചാരണയിൽ ഉണ്ടായിരിക്കുന്നത് . പീഡനത്തിനിരയാവുമ്പോൾ തനിക്ക് പ്രായപൂർത്തിയായിരുന്നുവെന്ന് പെൺകുട്ടി കോടതിയിൽ മൊഴി നൽകി. ഉദയസമ്മതപ്രകാരമായിരുന്നു ബന്ധമെന്നും പെൺകുട്ടി കോടതിയിൽ മൊഴി നൽകി. തന്റെ ജന്മ തീയതിയും പെൺകുട്ടി കോടതിയിൽ മാറ്റി പറഞ്ഞിട്ടുണ്ട്. പ്രതിയായ ഫാദർ റോബിൻ തന്നെയും കുഞ്ഞിനേയും സംരക്ഷിച്ചാൽ മതിയെന്നും പെൺകുട്ടി കോടതിയിൽ പറഞ്ഞു.\nനേരത്തെ കേസിന്റെ വിചാരണ ആരംഭിക്കും മുന്‍പേ തന്നെ മൂന്ന് പേരെ സുപ്രീംകോടതി പ്രതിപ്പട്ടികയില് നിന്നും ഒഴിവാക്കിയിരുന്നു. ഇതിനു പിന്നാലെയാണ് മൊഴി നല്‍കാനെത്തിയ പെണ്‍കുട്ടി പ്രതിഭാഗത്തിന് അനുകൂലമായി സംസാരിച്ചത്. പെണ്‍കുട്ടിയുടെ മൊഴി ശേഖരിക്കുന്ന നടപടി കോടതി നാളെയും തുടരും. പ്രതികള് നല്‍കിയ വിടുതല് ഹര്‍ജി പരിഗണിച്ച സുപ്രീംകോടതി ക്രൈസ്തവ സഭയിലെ വൈദികര് തുടര്‍ച്ചയായി പീഡനക്കേസുകളില് പ്രതിയാവുന്നതില് ആശങ്ക രേഖപ്പെടുത്തിയിരുന്നു. വൈദികര് യുവതിയെ പീഡിപ്പിച്ച കേസ് പരിഗണിക്കുന്ന അതേ ബെഞ്ചാണ് കൊട്ടിയൂര് കേസിലെ പ്രതികളുടെ വിടുതല് ഹര്‍ജിയും പരിഗണിച്ചത്.പീഡനത്തിനിരയാവുമ്പോൾ തനിക്ക് പ്രായപൂർത്തിയായിരുന്നുവെന്ന് പെൺകുട്ടി കോടതിയിൽ മൊഴി നൽകിയാതായി ഏഷ്യാനെറ്റ് റിപ്പോർട്ട് ചെയ്യുന്നു.\nവിചാരണയിൽ പെണ്‍കുട്ടിയെ ബലാല്‍സംഗം ചെയ്തു ഗര്‍ഭിണിയാക്കിയ കേസില് ഒന്നാം പ്രതിയായ നീണ്ടുനോക്കി പള്ളി വികാരി ഫാദര് റോബിനടക്കം പത്തു പ്രതികളും ഹാജരായി.സിപിഎമ്മും ബിജെപി.- ആർ. എസ്. എസ് കക്ഷികളും മുഖാമുഖം നിൽക്കുന്ന രാഷ്ട്രീയ കേസുകളും കൊട്ടിയൂർ പീഡനകേസും വിചാരണ നടക്കുന്നതിനാൽ കനത്ത സുരക്ഷാ വലയത്തിലായിരുന്നു തലശ്ശേരി കോടതി സമുച്ചയം. കൊട്ടിയൂർ പീഡനക്കേസിൽ രഹസ്യ വിചാരണയാണ് നടക്കുന്നത്. ഇത്രയും രാഷ്ട്രീയ കൊലപാതക കേസുകളും ഏറെ വിവാദം സൃഷ്ടിച്ച കൊട്ടിയൂർ പീഡനക്കേസും എത്തിയതോടെ കനത്ത പൊലീസ് ബന്തവസ്സാണ് കോടതിയിലും പരിസരത്തും ഉള്ളത്. രാഷ്ട്രീയ പ്രവർത്തകർ കൂടുതലായി കോടതിയിലേക്ക് എത്തുന്നതുൾപ്പെടെ നിരീക്ഷിക്കാനും സംവിധാനം ഏർപ്പെടുത്തിയിട്ടുണ്ട്.കൊട്ടിയൂർ പീഡനകേസിൽ പെണ്‍കുട്ടിയുടെ രഹസ്യമൊഴി എടുത്തു. തലശ്ശേരി അഡീഷനല് ജില്ലാ സെഷന്‍സ് (ഒന്ന്) കോടതിയിലാണ് വിചാരണ. പീഡനത്തിനിരയായ പെണ്‍കുട്ടിയെയാണ് ആദ്യദിവസം വിസ്തരിച്ചത്. കോടതിയിലെ അടച്ചിട്ട മുറിയിലായിരുന്നു രഹസ്യവിചാരണ. എന്നാൽ പ്രതികള്‍ക്കു വേണ്ടി ഹൈക്കോടതിയിലെ പത്തോളം പ്രഗത്ഭരായ അഭിഭാഷകരാണ് കോടതിയിൽ എത്തിയത്.\nനീണ്ടുനോക്കി സെന്റ് സെബാസ്റ്റ്യന്‍സ് പള്ളിയിലെ മുന് വികാരിയും കൊട്ടിയൂര് ഐജെഎം ഹയര്‍സെക്കന്‍ഡറി സ്‌കൂള് മാനേജരുമായിരുന്ന ഫാദര് റോബിന് വടക്കുംചേരിയാണ് മുഖ്യപ്രതി. കൂടാതെ മറ്റു പ്രതികളായ മാതൃവേദി അംഗം തങ്കമ്മ നെല്ലിയാനി, വയനാട് ക്രിസ്തുദാസ് കോണ്‍വെന്റിലെ സിസ്റ്റര് ലിസ്മരിയ, ഇരിട്ടി കല്ലുമുട്ടി ക്രിസ്തുദാസ് കോണ്‍വെന്റിലെ സിസ്റ്റര് അനീറ്റ, കൂത്തുപറമ്പ് ക്രിസ്തുരാജ ആശുപത്രിയിലെ ഗൈനക്കോളജി ഡോക്ടര് സിസ്റ്റര് ടെസി ജോസ്, ശിശുരോഗ വിദഗ്ധന് ഡോ. ഹൈദരലി, ആശുപത്രി അഡ്മിനിസ്‌ട്രേറ്റര് സിസ്റ്റര് ആന്‍സി മാത്യു, വയനാട് ശിശുക്ഷേമ സമിതി മുന് അധ്യക്ഷന് ഫാദര് തോമസ് ജോസഫ് തേരകം, ശിശുക്ഷേമ സമിതി മുന് അംഗം ഡോ. സിസ്റ്റര് ബെറ്റി ജോസ്, വൈത്തിരി ഹോളി ഇന്‍ഫന്റ് മേരി ബാലികാമന്ദിരം മേധാവി സിസ്റ്റര് ഒഫീലിയ എന്നിവരും പെണ്‍കുട്ടിയുടെ മാതാപിതാക്കളും സഹോദരനും ഹാജരായി.\nഈ മാസം 24 വരെയുള്ള ദിവസങ്ങളില് മൊഴി നല്‍കാനാണ് സാക്ഷികള്‍ക്ക് സമന്‍സ് അയച്ചിട്ടുള്ളത്. അതേസമയം, കൂത്തുപറമ്പ് ക്രിസ്തുരാജ ആശുപത്രിയിലെ ഗൈനക്കോളജി ഡോക്ടര് സിസ്റ്റര് ടെസി ജോസ്, ശിശുരോഗ വിദഗ്ധന് ഡോ. ഹൈദരലി, ആശുപത്രി അഡ്മിനിസ്‌ട്രേറ്റര് സിസ്റ്റര് ആന്‍സി മാത്യു എന്നിവരെ സുപ്രിംകോടതി ഇന്നലെ പ്രതിപ്പട്ടികയില്‍നിന്ന് ഒഴിവാക്കി. ഇവരെ പ്രതിപ്പട്ടികയില് ഉള്‍പ്പെടുത്താനുള്ള തെളിവുകളില്ലെന്നാണ് സുപ്രിംകോടതിയുടെ നിരീക്ഷണം. എന്നാല്, പ്രതിപ്പട്ടികയില്‍നിന്ന് ഒഴിവാക്കണമെന്നാവശ്യപ്പെട്ട് ഫാദര് തോമസ് തേരകം, സിസ്റ്റര് ബെറ്റി ജോസഫ് എന്നിവര് സമര്‍പ്പിച്ച ഹരജി സുപ്രിംകോടതി തള്ളി. ഫാദര് റോബിന് സമര്‍പ്പിച്ച ജാമ്യാപേക്ഷ ഹൈക്കോടതി മേയ് മാസം തള്ളിയിരുന്നു. പ്രായപൂര്‍ത്തിയാവാത്ത പെണ്‍കുട്ടിയുടെ പ്രസവവിവരം മറച്ചുവച്ചെന്നാണ് മറ്റു പ്രതികള്‍ക്കെതിരേ ചുമത്തിയ കുറ്റം.\n2017 ഏപ്രില് 20നാണ് അന്വേഷണ ഉദ്യോഗസ്ഥനായ പേരാവൂര് സിഐ സുനില്‍കുമാര് കുറ്റപത്രം കോടതിയില് സമര്‍പ്പിച്ചത്. ജൂണ് ഒന്നിന് കുറ്റപത്രം വായിച്ച് കേള്‍പ്പിച്ചു. കംപ്യൂട്ടര് പഠനത്തിന് പള്ളിമേടയിലെത്തിയപ്പോഴാണ് പ്ലസ്ടു വിദ്യാര്‍ഥിനി പീഡനത്തിനിരയായതും തുടർന്ന് പെണ്‍കുഞ്ഞിന് ജന്മം നല്‍കിയതും. ഡിഎന്‍എ പരിശോധനയില് കുഞ്ഞിന്റെ പിതാവ് ഫാദര് റോബിനാണെന്നു കണ്ടെത്തി. റോബിന് ഒഴികെയുള്ള പ്രതികള്‍ക്ക് കോടതി ജാമ്യം അനുവദിച്ചിരുന്നു.കഴിഞ്ഞ ഒന്നര വർഷത്തോളമായി കണ്ണൂർ സ്‌പെഷൽ സബ് ജയിലിൽ റിമാന്റിൽ കഴിയുന്ന കേസിലെ മുഖ്യപ്രതി ഫാദർ റോബിൻ വടക്കുഞ്ചേരിയും വൈദികനെതിരെ പീഡന പരാതിയിൽ ഉറച്ചു നിൽകുന്ന വിദ്യാർത്ഥിനിയും മുഖാമുഖമെത്തുന്ന പോക്‌സോ കോടതിയും പൊലീസ് നിരീക്ഷണ വലയത്തിലായിരുന്നു.ഫാ. റോബിന് വടക്കുംചേരിക്ക് പുറമെ കുട്ടിയുടെ പ്രസവം നടന്ന കൂത്തുപറമ്പ് ക്രിസ്തുരാജ ആശുപത്രിയിലെ രണ്ട് ഡോക്ടര്‍മാരും അഡ്മിനിസ്‌ട്രേറ്ററും വയനാട് ചൈല്‍ഡ് വെല്‍ഫെയര് സമിതി മുന് ചെയര്‍മാന്, അംഗം, വൈത്തിരി അനാഥാലയത്തിലെ സിസ്റ്റര്, കോണ്‍വെന്റിലെ അന്തേവാസികള് എന്നിവരാണു പ്രതികള്. പീഡനത്തിനിരയായ പെണ്‍കുട്ടി 2017 ഫെബ്രുവരി ഏഴിനാണ് തൊക്കിലങ്ങാടി ക്രിസ്തുരാജ ആശുപത്രിയില് പ്രസവിച്ചത്. സംഭവം മറച്ചുവച്ചുവെന്നതാണ് മറ്റുള്ളവര്‍ക്കെതിരെയുള്ള കേസ്.അതേസമയം വിചാരണക്ക് ശേഷം വൈദികൻ രക്ഷപെടും എന്നും സൂചനയുണ്ട് .വിചാരണയിൽ കുറ്റം തെളിയിക്കാൻ ആവില്ല എന്നും സാങ്കേതികമായി പോക്സോ കേസ് നിലനിൽക്കില്ല എന്നും വാദമുണ്ട്.\nTags: FR ROBIN VADAKKUCHERY, fr.robin vadakkumchery\nപീഡകരായ വൈദീകരുടെ പേരുകൾ വെളിപ്പെടുത്തുമെന്ന് സിസ്റ്റർ ലൂസി കളപ്പുര !കുമ്പസാരസമയത്ത് യുവസന്യാസിനികളുടെ ശരീരഭാഗങ്ങളിൽ പുരോഹിതൻ കാമാർത്തിയോടെ സ്പർശിച്ചു. യുവതികളായ കന്യാസ്ത്രീകളെ സ്വവർഗ ലൈംഗിക ബന്ധത്തിന് വിധേയരാക്കാക്കും!!


ഉമ്മയെ ഓര്‍ക്കുമ്പോള്.. ~ BADRUISM.COM\n7 ഉമ്മയെ ഓര്‍ക്കുമ്പോള്..\nമൂന്നില് പഠിക്കുമ്പോള്, ഒരു ദിവസം വീട്ടിലുണ്ടായിരുന്ന പുതിയ ബ്ലേഡും എടുത്തു ഞാന് സ്കൂളില് പോകാന് ഒരുങ്ങി. ഉമ്മ വിലക്കി. മൂര്‍ച്ചയുള്ള ബ്ലേഡണ്, കൊണ്ട് പോകേണ്ട എന്ന് പറഞ്ഞു. എന്നാല് ഞാന് വാശി പിടിച്ചു ബ്ലേഡ് കൊണ്ടുപോയി.(ചെറുപ്പത്തില് ഞാന് ഭയങ്കര വാശിക്കാരനായിരുന്നു. ഉധേചിച്ചത് കിട്ടിയില്ലെങ്കില് വാതിലി നോടായിരുന്നു ദേഷ്യം തീര്‍ക്കാര്).\nഅങ്ങനെ സ്കൂളില് എത്തി, എന്റെ സഹപാഠിയായ മന്സൂരിനു ഞാന് ബ്ലേഡ് കാണിച്ചു, എന്നിട്ട് പറഞ്ഞു: "ഇതാ മോനെ പുതിയ ബ്ലേഡ് !" അവന് അത് എന്നോട് വാങ്ങാന് ശ്രമിച്ചു. ഞാന് കൊടുത്തില്ല. അവന് ബലം പ്രയോഗിച്ചു. അതില് ബ്ലേഡ് കൊണ്ട് എന്റെ ഇടത്തെ കൈ മുറിഞ്ഞു. ചോര ഒഴുകി. ചോര കണ്ട ടീച്ചര് പരിഭ്രമിച്ചു. സ്കൂളിന്റെ താഴെ ഉണ്ടായിരുന്ന ടൈലര് ന്റെ അടുത്ത് നിന്ന് തുണി കൊണ്ട് വന്നു എന്റെ കൈ കെട്ടി.എന്നെ വീട്ടില് അയച്ചു. മന്‍സൂറിന് വഴക്കും.\nഇപ്പോഴും എന്റെ ഇടത്തെ കയ്യില് ആ മുറിവിന്റെ പാടുണ്ട്. അത് കാണുമ്പോള് ഞാന് മന്‍സൂറിനെ ഓര്‍ക്കും. പിന്നെ എന്റെ ഉമ്മാനെയും. ഉമ്മ പറഞ്ഞത് കേള്‍ക്കാതതിനുള്ള ശിക്ഷ.\nഉമ്മ യെ ഓര്‍ക്കുമ്പോള് എന്റെ കണ്ണ് നിറയുന്നു. ഞാന് അഞ്ചില് പഠിക്കുമ്പോള് എന്നെ വിട്ടു ഈ ലോകത് നിന്നും വിട പറഞ്ഞു, എന്റെ ഉമ്മ.\nമനസ്സ് തുറന്നു, സ്വബോധത്തോടെ ഉമ്മനെ സ്നേഹിക്കാന് പോലും എനിക്ക് അവസരം കിട്ടിയില്ല.\nഞാന് സമ്പാദിക്കുമ്പോള് അതില് നിന്നും ഉമ്മക്കും നല്‍കാന് എന്റെ മനസ്സ് കൊതിക്കുന്നു.\nനാട്ടില് പോകുമ്പോള് ഉമ്മക്ക് സാദനങ്ങള് വാങ്ങാന് എനിക്ക് ഭാഗ്യമില്ലാതെ പോയല്ലോ..\nചെറുപ്പത്തില് ഉമ്മ എന്നോട് പാല് വാങ്ങി വരാന് പറഞ്ഞ നേരം , ഉറക്കത്തിന്റെ ലഹരിയില് ഞാന് അനുസരിക്കതിരുന്നപ്പോള്, ഉമ്മ തന്നെ പോയി പാല് കൊണ്ടുവന്നത് ഓര്‍ക്കുമ്പോള്, എന്റെ കണ്ണ് നിറയുന്നു.\nഉമ്മയുടെ അനുസരണയുള്ള മോനാകാന്, ഇപ്പോള് ബോധം വന്നപ്പോള്, ഉമ്മ എന്റെ അരികില് ഇല്ലല്ലോ അല്ലാഹ്..\nഅല്ലാഹ്..എന്റെ ഉമ്മാക്കും ഉപ്പാക്കും നീ സ്വര്‍ഗം നല്‍കേണമേ..\nബദര് ഈ പോസ്റ്റും ആ മുര്ച്ചയുള്ള ബ്ലേഡ് പോലെ തന്നെ ...ഹൃദയത്തെ മുറിക്കുന്ന മൂര്ച...ചോരപൊടിയുന്നു മനസ്സിനുള്ളില് ...എനിക്ക് ഉമ്മയില്ലാത്ത ലോകത്തെ ഓര്‍ക്കാന് പോലും വയ്യ ...ഉമ്മാക്ക് വേണ്ടി ദുആ ചെയ്യാം നമ്മള്‍ക്ക് ...മക്കളുടെ പ്രാര്‍ത്ഥന പടച്ചോന് സ്വീകരിക്കും ...അടുത്തുള്ളപ്പോള് നമ്മള് പലരുടെയും വില അറിയാതെ പോകുന്നു ...ഈ സ്നേഹ നൊമ്പരത്തിന് മുന്നില് അശ്രുപുശ്പ്പങ്ങള് മാത്രം\nഅല്ലാഹ്..എന്റെ ഉമ്മാക്കും ഉപ്പാക്കും നീ സ്വര്‍ഗം നല്‍കേണമേ.. ആമീന്\nഒരു മകന്‍റെ യഥര്‍ത്ഥ സ്നേഹം വാക്കുകളില് കാണുന്നു.\nഎടാ തന്‍റെ ബ്ലോഗും ഉണ്ടോ?എന്തെ പരയാതെത്?ഓക്കേ എല്ലാ ഉമ്മമാര്‍ക്കും അല്ലാഹു നല്ലത് വരുത്തട്ടെ...ഇന്നത്തെ കാലത്ത് പെട്ട വയറിനു പുല്ലു വില പോലും കല്‍പ്പിക്കാത്ത സമൂഹം ആണല്ലോ ..അല്ലാഹു കാക്കട്ടെ ആമീന്\nഞാന് കരുതി നിനക്ക് എന്റെ ബ്ലോഗിനെപ്പറ്റി അറിയാമെന്ന്.കാസറഗോഡ് വാര്‍ത്ത നിങ്ങില് ഞാന് ഇതിന്റെ ലിങ്ക് ഇടാറുണ്ട്.\nനൊന്തു പ്രസവിച്ചു വെന്തു വളര്‍ത്തി നെഞ്ചു നീറിക്കഴിഞ്ഞ എല്ലാ ഉമ്മമാര്‍ക്കും എന്റെ ഹൃത്തടത്തില് നിന്നുള്ള പ്രാര്‍ഥന.\nഎന്റെ ചെറിയ മോന് ദുബായിക്ക് പോയി...\nഅവന് ആദ്യം എഴുതിയ കത്ത്....\nഎന്റെ ഉമ്മ ....\nഎന്റെ കണ്ണില് നിന്നു പൊന്നീച്ച പറക്കുന്നു\nഎന്റെ ഉമ്മാനെ ഞാന് ഇത്രക്ക് സ്നേഹിച്ചിരുന്നു എന്നിപ്പോള് ആണ് അറിയുന്നത്..............\nഅവന്2കൊല്ലം നിന്ന മതിയാക്കി പോന്നു..\nഅവന് പറഞ്ഞു...എനിക്കുംമാനേം ഉപ്പാനേം കാണാതെ അവിടെ നില്ക്കാന് പറ്റില്ല\nഞങ്ങളും dua ചെയ്തു....\nഅവന്ന് ഇഷ്ടമില്ലെങ്കില് പോകണ്ട എന്ന്\nവീട്ടില് വലിയ വിഷമാമില്ലതതിനാല് അവന് നാട്ടില് തന്നെ ബിസിനസ് ചെയ്യുന്നു\nഉമ്മാനേം വാപ്പനേം എന്ത് കൊടുത്താലും കിട്ടില്ലല്ലോ?\nമോന് ടീച്ചറെ ഉമ്മാനെപ്പോലെ കാണും എന്ന് കരുതുന്നു...\nസ്നേഹപൂര്‍വ്വം സ്വന്തം ഉമ്മ.....\nതണല്..ഇവിടെ വന്നതിനും എന്റെ വരികള് വായിച്ചതിനും നന്ദി. നിങ്ങളെ ഉമ്മ എന്ന് വിളിച്ചോ എന്ന് പറയുന്നതിലൂടെ നിങ്ങളുടെ സ്നേഹം എനിക്ക് മനസ്സിലാകാന് സാധിക്കുന്നു. ആ സ്നേഹത്തെ ഞാന് ബഹുമാനിക്കുന്നു. നിഗള്‍ക്ക് വേണ്ടി പ്രാര്‍ഥനയോടെ..ബദര്.\nഅമ്മ എന്ന സ്നേഹം


'അവള് എപ്പോഴും പ്രചോദനമായി കൂടെയുണ്ടായിരുന്നു'-പരമ്പര വിജയത്തെക്കുറിച്ച് കോലി പറയുന്നു | Virat Kohli Credits Anushka Sharma for Stunning ODI Form\nഇന്ത്യന് ടീമിന്റെ ക്യാപ്റ്റനായിരിക്കുന്നത് അനുഗ്രഹമായാണ് കരുതുന്നത്\nPublished: Feb 17, 2018, 11:08 AM IST\nസെഞ്ചൂറിയന്: ദക്ഷിണാഫ്രിക്കയ്‌ക്കെതിരായ അവസാന ഏകദിനത്തില് സെഞ്ചുറിയടിച്ച് കളിയിലെ താരവും പരമ്പരയിലെ താരവുമായി മാറിയ ഇന്ത്യന് ക്യാപ്റ്റന് വിരാട് അപാര ഫോമിലാണ്. 96 പന്തില് 129 റണ്‍സുമായി കോലി പുറത്താകാതെ നിന്നു. സെഞ്ചുറി തികച്ചതാകട്ടെ 81 പന്തിലും. ഇങ്ങനെ പരമ്പരയില് സ്ഥിരത പുലര്‍ത്താന് കോലിക്ക് പ്രചോദനമായത് മറ്റാരുമല്ല, ഭാര്യയും ബോളിവുഡ് താരവുമായ അനുഷ്‌ക ശര്‍മ്മയാണ്.\n'പരമ്പരയിലുടനീളം എനിക്ക് പ്രചോദനമായത് ഭാര്യ അനുഷ്‌ക ശര്‍മ്മയാണ്. അവള് കൂടെയുണ്ടായിരുന്നു. എന്നോട് അടുപ്പമുള്ള എല്ലാവരും ഈ വിജയത്തില് പങ്കാളികളാണ്. എന്റെ കരിയറില് ഇനി എട്ടോ ഒമ്പതോ വര്‍ഷമേ ബാക്കിയുള്ളു. അത് നന്നായി വിനിയോഗിക്കണം. ഞാന് ആരോഗ്യത്തോടെയിരിക്കുന്നതും ഇന്ത്യന് ടീമിന്റെ ക്യാപ്റ്റനായിരിക്കുന്നതും അനുഗ്രഹമായാണ് കരുതുന്നത്. ' കോലി കൂട്ടിച്ചേര്‍ത്തു.\nഇന്നത്തെ മത്സരം വളരെ മികച്ചതായി തോന്നി. കഴിഞ്ഞ തവണ അത്ര തൃപ്തിയുണ്ടായിരുന്നില്ല. ലൈറ്റിന് കീഴില് ബാറ്റുചെയ്തത് വളരെ മനോഹരമായായിരുന്നു. അതുകൊണ്ടാണ് ആദ്യം ബൗളിങ് തിരഞ്ഞെടുക്കാന് തീരുമാനിച്ചത്. ലൈറ്റിന് കീഴിലാണ് പിച്ച് കൂടുതല് ബാറ്റിങ്ങിന് അനുകൂലമെന്ന് എനിക്ക് തോന്നി. കോലി മത്സരശേഷം പ്രതികരിച്ചു.\nടീമിലെ എല്ലാവരും മികച്ച രീതിയില് കളിച്ചു. യുവ സ്പിന്നര്‍മാരുടെ പ്രകടനം എടുത്തുപറയേണ്ടതാണ്. ശിഖര് ധവാനും രോഹിത് ശര്‍മ്മയും മുന്നില് നിന്നു. ഇനി ടിട്വന്റി പരമ്പര നേടുകയാണ് ലക്ഷ്യം. കോലി വ്യക്തമാക്കി.\nContent Highlights: Virat Kohli Credits Anushka Sharma for Stunning ODI Form\nആകാശത്തേക്ക് നോക്കി ഞാന് ചോദിച്ചു; സച്ചിന്റെ മകള് എന്റെ ഭാര്യയാണോ? ഇടിമിന്നലുത്തരം നല്‍കി


UP: പന്ത്രണ്ടുകാരനുമായി ബന്ധമെന്നാരോപിച്ച് പതിനൊന്നുകാരിയെ അമ്മാവന് കൊന്നു -aman arrested for allegedly killing his cousins 11 year old daughter on the suspicion that she was having an affair withateenager | Samayam Malayalam\na man arrested for allegedly killing his cousins 11 year old daughter on the suspicion that she was having an affair withateenager\nപന്ത്രണ്ടുകാരനുമായി ബന്ധമെന്നാരോപിച്ച് പതിനൊന്നുകാരിയെ അമ്മാവന് കൊന്നു\nSamayam Telugu | Updated: 19 Sep 2019, 04:26:00 PM\nഅച്ഛന്‍റെ ബന്ധവാണ് കുട്ടിയ്ക്ക് നാട്ടിലെ തന്നെ പന്ത്രണ്ടുകാരനുമായി ബന്ധമുണ്ടെന്നാരോപിച്ച് കൊലപ്പെടുത്തിയത്. ശ്വാസംമുട്ടിച്ച് കൊന്നതിനുശേഷം മൃതദേഹം കെട്ടിതൂക്കുകയായിരുന്നു. കൊലപാതകമാണെന്ന കാര്യം വീട്ടുകാരും ആദ്യം പുറത്തുവിട്ടില്ല.\nപന്ത്രണ്ടുകാരനുമായി ബന്ധമെന്നാരോപിച്ച് കൊലപാതകം\nസംഭവം ഉത്തര്‍പ്രദേശിലെ ഷാജഹാന്‍പൂരില്\nകൊലപ്പെടുത്തിയ ശേഷം മൃതദേഹം കെട്ടിതൂക്കിയ പ്രതിയെ അറസ്റ്റ് ചെയ്തു\nബറേലി: പന്ത്രണ്ടുകാരനുമായി ബന്ധമെന്നാരോപിച്ച് യുപിയിലെ ഷാജഹാന്‍പൂരില് പതിനൊന്നുകാരിയെ അമ്മാവന് ശ്വാസംമുട്ടിച്ചു കൊന്നു. ബേത ഗ്രാമത്തില് കഴിഞ്ഞദിവസമാണ് സംഭവം. കസിന്‍റെ മകളെയാണ് ബന്ധു മറ്റൊരുകുട്ടിയുമായി ബന്ധമുണ്ടെന്നാരോപിച്ച് കൊലപ്പെടുത്തിയത്. ഇയാളെ പൊലീസ് അറസ്റ്റ് ചെയ്തു.\nതൂങ്ങിമരിച്ച നിലയിലായിരുന്നു കുട്ടിയുടെ മൃതദേഹം തിങ്കളാഴ്ച കണ്ടെത്തിയിരുന്നത്. പോസ്റ്റ്‍മോര്‍ട്ടത്തിനുശേഷം മാത്രമാണ് ശ്വാസം മുട്ടിയാണ് കുട്ടിമരിച്ചതെന്ന് മനസിലായതും അന്വേഷണത്തില് പ്രതി വലയിലായതും. പതിനൊന്നുകാരിയായ റോഷ്മീനാണ് ബന്ധുവിന്‍റെ ക്രൂരതയ്ക്കിരയായി മരണപ്പെട്ടത്.\nമകള്‍ക്ക് മാനസികാസ്വസ്ഥം ഉണ്ടായിരുന്നതായും തിങ്കളാഴ്ച കുട്ടി തൂങ്ങി മരിക്കുകയുമായിരുന്നെന്നാണ് കുടുംബം മൊഴി നല്‍കിയതെന്നാണ് പൊലീസ് പറയുന്നത്. എന്നാല് പോസ്റ്റ്‍മോര്‍ട്ടം റിപ്പോര്‍ട്ട് വന്നതോടെ തൂങ്ങിമരണമല്ലെന്നും ശ്വാസം മുട്ടിയാണ് കുട്ടി മരിച്ചതെന്നും വ്യക്തമാവുകയായിരുന്നു. തുടര്‍ന്ന് എഫ്ഐആര് രജിസ്റ്റര് ചെയ്ത പൊലീസ് കൊലപാതകത്തിന് ഐപിസി 302 പ്രകാരം കേസ് രജിസ്റ്റര് ചെയ്ത് അന്വേഷണം ആരംഭിക്കുകയുമായിരുന്നു.\n'അന്വേഷണത്തിനിടെ കുട്ടിയുടെ അമ്മ ഛോതി ബിതിയയാണ് ഭര്‍ത്താവിന്‍റെ കസിനായ മജീദ് എന്നയാള് കുട്ടിക്ക് നാട്ടിലെതന്നെ പന്ത്രണ്ട് വയസുകാരനുമായി ബന്ധമുണ്ടെന്ന് ആരോപിച്ചിരുന്നെന്ന് പറയുന്നത്. കഴിഞ്ഞ കുറച്ചുദിവസങ്ങളായി ഇയാള് അത് പറഞ്ഞുകൊണ്ടിരിക്കുകയായിരുന്നെന്നും ബിതിയ പറഞ്ഞു. തന്‍റെ കണ്ണുകൊണ്ട് കണ്ടാല് മാത്രമെ വിശ്വസിക്കുകയുള്ളൂവെന്നായിരുന്നു കുട്ടിയുടെ അമ്മ മജീദിനോട് മറുപടി പറഞ്ഞത്. തിങ്കളാഴ്ച ഈ ആരോപണം വീണ്ടും ഉന്നയിച്ച മജീദ് കുട്ടിയെ മര്‍ദിക്കുകയും ശ്വാസംമുട്ടിക്കുകയുമായിരുന്നു.' പൊലീസ് ഉദ്യോഗസ്ഥന് പറഞ്ഞു.\nകുട്ടി കൊല്ലപ്പെട്ടപ്പോള് ഇക്കാര്യം പുറത്തുപറയാതിരിക്കാന് ഇവരുടെ ബന്ധുക്കള് മാതാപിതാക്കളെ നിര്‍ബന്ധിക്കുകയായിരുന്നെന്ന് എഎസ്‍പി അപര്‍ണ്ണ ഗൗതം പറഞ്ഞു. മജീദിനെ അറസ്റ്റ് ചെയ്തിട്ടുണ്ടെന്നും കൊലപാതകമാണെന്ന വിവരം മറച്ചുവെയ്ക്കാന് ബന്ധുക്കളെ നിര്‍ബന്ധിച്ചവര്‍ക്കെതിരെയും നടപടിയെടുക്കുമെന്നും പൊലീസ് വ്യക്തമാക്കി.\nആലുവയിൽ ലഹരി സംഘങ്ങൾ ഏറ്റുമുട്ടി ഒരാൾ കൊല്ലപ്പെട്ട സംഭവത്തിൽ പ്രതി അറസ്റ്റിൽ ആര്‍ട്ടിക്കിള് ഷോ\nUP uncle killed girl crime news Crime 11 year old killed\nWeb Title :aman arrested for allegedly killing his cousins 11 year old daughter on the suspicion that she was having an affair withateenager


യോഗവാസിഷ്ഠം നിത്യപാരായണം ദിവസം 623 – ഭാഗം 6.2 നിര്‍വാണ പ്രകരണം ഉത്തരാര്‍ദ്ധം (രണ്ടാം ഭാഗം).\nയഥാ സ്വപ്നേഷു ദൃഷ്ടാനാം ന പ്രാക്കര്‍മ്മ നൃണാം ഭവേത്\nആദിസര്‍ഗ്ഗേഷു ജീവാനാം തഥാ ചിന്മാത്രരൂപിണാം. (6.2/142/40)\nവ്യാധന് ചോദിച്ചു: ഭഗവാനേ, ആരൊക്കെയാണ് പൂര്‍വ്വകര്‍മ്മങ്ങളുടെ ഫലഭോക്താക്കള്? ആര്‍ക്കൊക്കെയാണ് അതില് നിന്നും വിടുതല് കിട്ടുക?\nമുനി പറഞ്ഞു: സൃഷ്ടിയുടെ ആദ്യനിമിഷത്തില് ഉണ്ടായവര്‍ക്ക്- ബ്രഹ്മാവ് മുതലായവര്‍ക്ക് ജനനമോ അതിനാല്‍ത്തന്നെ കര്‍മ്മഫലങ്ങളോ ഇല്ല. അവരില് ദ്വന്ദതയെന്ന ആശയം പോലുമില്ല. അതിനാല്‍ത്തന്നെ സംസാരമില്ല, ധാരണകളില്ല. അവരുടേത് ശുദ്ധബോധം മാത്രമാണ്. തീര്‍ച്ചയായും സൃഷ്ടിസര്‍ഗ്ഗത്തിന്റെ ആരംഭത്തില് ആര്‍ക്കും കര്‍മ്മങ്ങളുടെ കെട്ടുപാടുകള് ഉണ്ടായിരുന്നില്ല. കാരണം അതിനുമുന്‍പ് അനന്തമായ ബോധം മാത്രമേ ഉണ്ടായിരുന്നുള്ളൂ. പരബ്രഹ്മം മാത്രമായിരുന്നു അപ്പോള്.\nസൃഷ്ടി കര്‍ത്താവായ ബ്രഹ്മാവും മറ്റും ഉരുവായതുപോലെ മറ്റനേകം ജീവാത്മാക്കളും അപ്പോള് സംജാതമായി. എന്നാല് അവരില് ചിലര് അവിദ്യമൂലം സ്വയം ബ്രഹ്മേതരരായി കണക്കാക്കിയതോടെ ദ്വന്ദതയുണ്ടായി. അവരുടെ കാര്യത്തില് ജനനനവും കര്‍മ്മവും സ്വയംകൃതമാണ്. കാരണം ഈ ജീവികള് അസത്തിനെയാണ് സ്വത്വമായി കരുതിയത്.\nഎന്നാല് ബ്രഹ്മത്തില് നിന്നും വിഭിന്നമായ ധാരണകള് ഒന്നുമില്ലാത്ത ബ്രഹ്മാ-വിഷ്ണു-ശിവാദികള്‍ക്ക് കര്‍മ്മപാശത്തിന്റെ ബന്ധനമില്ല.\nഅനന്താവബോധം തികച്ചും ശുദ്ധം. ബ്രഹ്മം സ്വയം വിരാജിക്കുന്നു. ജീവനെന്ന ധാരണ ഉയരുന്നതോടെ അജ്ഞാനം ഉണ്ടാവുന്നു. എന്നാല് ഈ അജ്ഞാനവും അതേ ബോധത്തിന്റെ സന്തതിയത്രേ. ഈ സ്വയാവബോധം തന്നെയാണ് ജീവനില് താനെന്നും നിത്യ-ശുദ്ധ-ബുദ്ധ-സ്വരൂപമാണെന്ന തിരിച്ചറിവ് നിറയ്ക്കുന്നതും.\nജലധികളില് അലകളായും ചുഴികളായും നിമിഷനേരത്തേയ്ക്ക് വിരാജിക്കുന്നതും ജലം തന്നെയാണല്ലോ. ബ്രഹ്മം തന്നെയാണ് സൃഷ്ടിജാലങ്ങളായി പ്രകടമാവുന്നത്. സൃഷ്ടിയെന്നത് പ്രത്യക്ഷമായ, പ്രകടമായ ബ്രഹ്മമാണ്. അത് സ്വപ്നമോ ജാഗ്രദോ അല്ല. കാര്യങ്ങള് അങ്ങനെയിരിക്കുമ്പോള് കര്‍മ്മം ആരെ എങ്ങനെയെല്ലാം ബാധിക്കുന്നു? കര്‍മ്മങ്ങള് എത്ര തരമുണ്ട്?\nവാസ്തവത്തില് കര്‍മ്മം എന്ന് പറയുന്നതും സത്തല്ല. ഉള്ളതല്ല. അവിദ്യയും സത്തല്ല.സൃഷ്ടിയും മിഥ്യയാണ്. ഈ ധാരണകള് എല്ലാം ഉണ്ടാവുന്നത് ഒരുവന്റെ അനുഭവത്തിന്റെ രൂപത്തിലാണ്. ബ്രഹ്മം മാത്രമാണ് സൃഷ്ടിയായും വ്യക്തിഗതജീവനായും, കര്‍മ്മങ്ങളായും ജനനാദിധാരണകളായും തോന്നുന്നത്. ഭഗവാന് ഈ അനുഭവങ്ങളെ സ്വാംശീകരിക്കുന്നതിനാല് അവയ്ക്കെല്ലാം യഥാര്‍ഥ്യ പ്രതീതിയുണ്ടാവുകയാണ്.\nസൃഷ്ട്യാരംഭത്തില് ജീവന് യാതൊരു കര്‍മ്മപാശങ്ങളുമില്ല. പിന്നീട് അത് സ്വാംശീകരിക്കുന്ന ധാരണകളനുസരിച്ച് അത് കര്‍മ്മവശഗതമാവുന്നു. എന്താണീ ദേഹം? എന്താണൊരു ചുഴിയുടെ വ്യക്തിത്വം? എന്താണതിന്റെ കര്‍മ്മബന്ധങ്ങള്? തീര്‍ച്ചയായും അത് ജലമാണ്. അതുപോലെ എല്ലാമെല്ലാം ബ്രഹ്മം മാത്രമാണ്.\n“സ്വപ്നത്തില് കാണുന്ന ആളുകള്‍ക്ക് പൂര്‍വ്വ കര്‍മ്മങ്ങള് ഒന്നുമില്ല. അതുപോലെ സര്‍ഗ്ഗാരംഭത്തില് ഉല്‍പ്പന്നമായ ജീവനുകള്‍ക്ക് കര്‍മ്മങ്ങള് ഇല്ല.അവര് ശുദ്ധബോധം മാത്രമാകുന്നു.”\nലോകമെന്ന കാഴ്ചയെ സത്യമെന്ന് കരുതി അതിലുറച്ചുനില്‍ക്കുമ്പോള് മാത്രമേ കര്‍മ്മങ്ങള് ഉയരുകയുള്ളൂ. അങ്ങനെ ജീവന് കര്‍മ്മചക്രത്തില് കറങ്ങി ഇവിടെ അലയുന്നു.\nഎന്നാല് ഈ സൃഷ്ടിയെന്ന് പറയുന്ന കാര്യം തന്നെ സത്യമല്ല എന്നറിഞിട്ട് ബ്രഹ്മം മാത്രമേ സത്തായിട്ടുള്ളു എന്ന് ഉറപ്പിച്ചാല്‍പ്പിന്നെ കര്‍മ്മം എവിടെ? ആര്‍ക്കാണീ കര്‍മ്മം ബാധകമാവുക? ആരുടേതാണ് കര്‍മ്മം?\nഅജ്ഞാനത്തില് മാത്രമേ കര്‍മ്മമുള്ളു. ശരിയായ അറിവുദിക്കുന്ന നിമിഷം കര്‍മ്മപാശമില്ലാതെയാവുന്നു.


Priya Prakash Varrier's New Pictures - Malayalam Filmibeat\n41 min ago മോഹന്‍ലാലിനെ ഒരു നോക്ക് കാണാനായി എത്തിയ ജനസാഗരം! വൈറല് വീഡിയോ കാണാം\n56 min ago പുതിയത് വാങ്ങി വര്‍ഷമൊന്നായില്ല! അപ്പോഴേക്കും 46 കോടിയുടെ വീട് വിറ്റ് പ്രിയങ്കയും നിക്കും\n| Updated: Thursday, August 30, 2018, 11:46 [IST]\nആദ്യ സിനിമയിലൂടെ തന്നെ ശ്രദ്ധേയരായി മാറുന്ന ഒത്തിരിയധികം പുതുമുഖങ്ങള് മലയാളത്തിലുണ്ട്. ആദ്യ സിനിമയില് മാത്രം മിന്നുന്ന പ്രകടനം കാഴ്ച വെച്ച് പലരും പിന്നോട്ട് പോവുന്നതും ഇതിനകം മലയാള സിനിമാ പ്രേമികള് കണ്ട് കഴിഞ്ഞിരിക്കുകയാണ്. എന്നാല് ഒറ്റ ദിവസം കൊണ്ട് ലോകം മുഴുവന് അറിയപ്പെടുന്ന തരത്തിലേക്ക് ഉയര്‍ന്നൊരു നടി മലയാളത്തിലുണ്ട്.\nഒമര് ലുലു തന്റെ പുതിയ സിനിമയിലേക്ക് തിരഞ്ഞെടുത്ത പ്രിയ പ്രകാശ് വാര്യരാണ് ഒറ്റദിവസം കൊണ്ട് ആഗോള ശ്രദ്ധ നേടിയത്. പ്രിയയുടെ ആദ്യ സിനിമയായ ഒരു അഡാറ് ലവിലെ പാട്ടും അതിലെ കണ്ണീറക്കലുമായിരുന്നു നടിയെ തേടി സൗഭാഗ്യമെത്താനുള്ള കാരണം. ഓണ്‍ലൈനില് സജീവമായിരിക്കുന്ന പ്രിയ ഇപ്പോള് വീണ്ടും വാര്‍ത്തകളില് നിറഞ്ഞിരിക്കുകയാണ്.\nപ്രിയ വാര്യരുടെ രാജയോഗം\nഒമര് ലുലുവിന്റെ സംവിധാനത്തിലെത്തുന്ന ചിത്രത്തിലേക്ക് പുതുമുഖങ്ങളെയായിരുന്നു ക്ഷണിച്ചിരുന്നത്. ഓഡിഷനെ കുറിച്ചുള്ള കാര്യങ്ങളെല്ലാം സോഷ്യല് മീഡിയയിലൂടെ സംവിധായകന് തന്നെ പുറത്ത് വിട്ടിരുന്നു. അങ്ങനെ ഒരു അഡാറ് ലവ്വിലേക്ക് നിരവധി പുതുമുഖങ്ങളാണ് തിരഞ്ഞെടുക്കപ്പെട്ടത്. സ്‌കൂള് പശ്ചാതലത്തിലൊരുക്കുന്ന ചിത്രത്തില് കേന്ദ്രകഥാപാത്രങ്ങളെ അവതരിപ്പിക്കുന്ന താരങ്ങള് ഒരുപാടണ്. സിനിമയില് നിന്നും പുറത്ത് വന്ന ആദ്യ പാട്ടിലൂടെയാണ് പ്രിയ പ്രകാശ് വാര്യരുടെ രാജയോഗം തെളിഞ്ഞത്.\nമാണിക്യ മലരായ പൂവി..\nഫെബ്രുവരിയിലായിരുന്നു ഒരു അഡാറ് ലവ്വില് നിന്നും ആദ്യ വീഡിയോ ഗാനം പുറത്ത് വരുന്നത്.്പഴയൊരു മാപ്പിള പാട്ടായിരുന്ന 'മാണിക്യ മലരായ പൂവി' എന്ന് തുടങ്ങുന്ന പാട്ടായിരുന്നു പുറത്ത് വിട്ടത്. റഫീക്ക് തലശ്ശേരിയുടെ വരികള്‍ക്ക് ഷാന് റഹ്മാന് സംഗീതം പകര്‍ന്നപ്പോള് വിനീത് ശ്രീനിവാസനായിരുന്നു ആലപിച്ചത്. റിലീസ് ചെയ്ത ഉടനെ സോഷ്യല് മീഡിയയിലൂടെ വൈറലായി മാറിയ പാട്ട് ആഗോളതലത്തില് ശ്രദ്ധ നേടാന് സഹായകമായത് പ്രിയ പ്രകാശ് വാര്യരിലൂടെയായിരുന്നു.\n'മാണിക്യ മലരായ പൂവി' ഹിറ്റാവനുള്ള പ്രധാന കാരണം പ്രിയ പ്രകാശ് വാര്യരുടെ കണ്ണിറുക്കലായിരുന്നു. ഇതുവരെ അത്തരത്തിലൊരു കണ്ണീറുക്കല് ശ്രദ്ധിക്കപ്പെട്ടിരുന്നില്ല. അതിനാല് തന്നെ നിമിഷ നേരം കൊണ്ടാണ് പ്രിയ വാര്യര് ഇന്റര്‍നെറ്റില് തരംഗമായി മാറിയത്. പലരും ഇത് അനുകരിക്കാനും തുടങ്ങിയിരുന്നു. പ്രിയ വാര്യരെ ഇന്‍സ്റ്റാഗ്രാമില് ഫോളോ ചെയ്യുന്നവരുടെ എണ്ണം ലോകത്തിലെ പല പ്രമുഖരെയും കടത്തിവെട്ടുന്ന തരത്തിലേക്ക് ഉയര്‍ന്നിരുന്നു.\nപ്രിയയ്ക്ക് ലഭിച്ച അനുഗ്രഹം\nആദ്യ സിനിമ റിലീസിനെത്തുന്നതിന് മുന്‍പ് തന്നെ വലിയൊരു അംഗീകാരം തേടി എത്തിയതോടെ പ്രിയയുടെ ജീവിതവും മാറി. ബോളിവുഡ് അടക്കം നിരവധി സിനിമാ ഇന്‍ഡസ്ട്രികളില് നിന്നും വലിയ ഓഫറുകള് പ്രിയയെ തേടി എത്തിയിരുന്നു. ഒരു അഡാറ് ലവ് ചിത്രീകരണം പൂര്‍ത്തിയാക്കിയതിന് ശേഷമേ മറ്റ് സിനിമ ഏറ്റെടുക്കുയുള്ളു എന്നായിരുന്നു നടിയുടെ തീരുമാനം.\nപുതിയ ചിത്രം വൈറല്\nഇന്‍സ്റ്റാഗ്രാമില് ഫോളോവേഴ്‌സ് 6.4 മില്ല്യണ് കഴിഞ്ഞതോടെ പ്രിയയുടെ പോസ്റ്റുകള്‍ക്ക് വലിയ സ്വീകാര്യതയാണ് ലഭിക്കുന്നത്. ചില പരസ്യ കമ്പനികള് ഇത് ലക്ഷ്യം വെച്ചും എത്തിയിരുന്നു. അത്തരത്തില് നെക്‌സ്ലേ മഞ്ചിന്റെ പരസ്യത്തില് പ്രിയ അഭിനയിച്ചിരുന്നു. സോഷ്യല് മീഡിയയിലൂടെ പ്രിയ പങ്കുവെക്കുന്ന ചിത്രങ്ങള്‍ക്ക് ലക്ഷക്കണക്കിന് ലൈക്കുകളും ഷെയറുകളുമാണ് ലഭിക്കുന്നത്. ഇപ്പോള് മറ്റൊരു ചിത്രം കൂടി വൈറലായി മാറിയിരിക്കുകയാണ്.\nപരമ്പരാഗതമായ കേരള സ്‌പെഷ്യല് സാരിയുടുത്ത് നില്‍ക്കുന്ന ഫോട്ടോസാണ് പ്രിയ കഴിഞ്ഞ ദിവസം പങ്കുവെച്ചത്. 'ചില കാര്യങ്ങള് ഒരിക്കലും മാറില്ലെ'ന്ന തലക്കെട്ടും അതിന് കൊടുത്തിരിക്കുകയാണ്. സാരിയില് അതീവ സുന്ദരിയായിരിക്കുന്നെന്നും മറ്റും നിരവധി കമന്റുകളാണ് പ്രിയയുടെ ചിത്രങ്ങള്‍ക്ക് ലഭിക്കുന്നത്.\nലോകശ്രദ്ധ നേടിയ പാട്ടും നായികയുമെല്ലാം ഉള്ള സിനിമ ആയതിനാല് ഒരു അഡാര് ലവിന് വേണ്ടി പ്രതീക്ഷയോടെയാണ് പ്രേക്ഷകര് കാത്തിരിക്കുന്നത്. ചിത്രീകരണം ആരംഭിച്ചിരുന്നെങ്കിലും ഷൂട്ടിംഗ് പല പ്രതിസന്ധികളിലൂടെയും തകര്‍ക്കങ്ങളിലൂടെയുമാണ് കടന്ന് പോയത്. അടുത്ത കാലത്തായി സിനിമയെ കുറിച്ച് കൂടുതല് വിവരങ്ങളൊന്നും പുറത്ത് വരുന്നില്ലായിരുന്നു. എന്നാൽ നവംബറില് റിലീസ് ഉണ്ടെന്നാണ് സംവിധായകൻ ഒമര് ലുലു അടുത്തിടെ പറഞ്ഞിരിക്കുന്നത്.


ബംഗ്ലാദേശില് സ്കൂള് ബസ് തോട്ടിലേക്ക് മറിഞ്ഞ് 33 മരണം\nMonday 11 July 2011 5:25 pm IST\nധാക്ക: ബംഗ്ലാദേശില് സ്കൂള് ബസ് തോട്ടിലേക്കു മറിഞ്ഞ് 33 കുട്ടികള് മരിച്ചു. 20 കുട്ടികള്‍ക്കു പരുക്കേറ്റു. മരണസംഖ്യ ഇനിയും ഉയര്‍ന്നേക്കാം. നിരവധി കുട്ടികള് ബസില് കുടുങ്ങിക്കിടക്കുന്നുവെന്ന് സംശയിക്കുന്നു. വടക്കുകിഴക്കന് തുറമുഖ നഗരമായ ചിറ്റഗോങ്ങിലെ മിരര്‍ഷരായില് 60 കുട്ടികളുമായി പോകുകയായിരുന്ന ബസ് നിയന്ത്രണം വിട്ടു തോട്ടിലേക്കു മറിയുകയായിരുന്നു. ബസ് പൂര്‍ണമായും മുങ്ങിക്കിടക്കുകയാണ്. രക്ഷാപ്രവര്‍ത്തനും തുടരുന്നു\nബംഗ്ലാദേശില് ബസ് അപകടം: 24 മരണം\nപഞ്ചാബില് സ്കൂള് വാനില് തീവണ്ടിയിടിച്ച് അഞ്ച് കുട്ടികള് മരിച്ചു\nബംഗ്ലാദേശില് ബോട്ട് മുങ്ങി 150 പേരെ കാണാതായി\nഇടുക്കിയില് കാര് തോട്ടിലേക്ക് മറിഞ്ഞ് നാലുപേര് മരിച്ചു\nഇറ്റലിയില് ബസ് കൊക്കയിലേക്ക് മറിഞ്ഞ് 37 മരണം\nസ്കൂള് ബസിന് തീപിടിച്ചു; മൂന്നു കുട്ടികള്‍ക്ക് പരിക്ക്\nമിസോറാമില് ബസ് കൊക്കയിലേക്ക് മറിഞ്ഞ് 18 മരണം\nസ്കൂള് ബസ് മറിഞ്ഞ് 20 കുട്ടികള്‍ക്ക് പരിക്ക്


Facebook, trending, malayalam cinema, udayipp vaaram, new, cinema club ഫെയ്സ്ബുക്കില് 'ഉഡായിപ്പ് വാരം'; തട്ടിപ്പുകാരുടെ രാജാവായി മുകേഷ് കഥാപാത്രങ്ങള്\nഫെയ്സ്ബുക്കില് 'ഉഡായിപ്പ് വാരം'; തട്ടിപ്പുകാരുടെ രാജാവായി മുകേഷ് കഥാപാത്രങ്ങള്\nഫെയ്സ്ബുക്കില് ‘ഉഡായിപ്പ് വാരം’; തട്ടിപ്പുകാരുടെ രാജാവായി മുകേഷ് കഥാപാത്രങ്ങള്\nമലയാള സിനിമകളില് തട്ടിപ്പും വെട്ടിപ്പും കൊണ്ട് മലയാളികളെ ചിരിപ്പിച്ച കഥാപാത്രങ്ങളെ ഓര്‍മ്മിപ്പിക്കുകയാണ് ഫെയ്സ്ബുക്ക് ഉപയോക്താക്കള്\nUpdated: March 5, 2019 8:38:09 pm\nപ്രതിദിനം ഫെയ്‌സ്ബുക്കില് ഷെയര് ചെയ്യപ്പെടുന്നത് ലക്ഷകണക്കിന് വിഷയങ്ങളെ അടിസ്ഥാനപ്പെടുത്തിയുള്ള പോസ്റ്റുകളാണ്. ഫെയ്സ്ബുക്കില് ഓരോ സമയത്തും ഓരോ ട്രെന്‍ഡാണ്. രാഷ്ട്രീയം, സിനിമ, സാഹിത്യം, തുടങ്ങി ആകാശത്തിന് കീഴിലുളള എന്ത് വിഷയങ്ങളും ഫെയ്സ്ബുക്കില് ട്രെന്‍ഡിങ്ങായി മാറാറുണ്ട്.\nഫെയ്സ്ബുക്കില് സിനിമാ ഗ്രൂപ്പുകളില് ഇപ്പോള് ട്രെന്‍ഡിങ്ങായി മാറുന്നത് മലയാളത്തിലെ എക്കാലത്തേയും ‘മികച്ച ഉഡായിപ്പ് കഥാപാത്രങ്ങള്’ ആണ്. മലയാള സിനിമകളില് തട്ടിപ്പും വെട്ടിപ്പും കൊണ്ട് മലയാളികളെ ചിരിപ്പിച്ച കഥാപാത്രങ്ങളെ ഓര്‍മ്മിപ്പിക്കുകയാണ് ഫെയ്സ്ബുക്ക് ഉപയോക്താക്കള്. അത്തരം കഥാപാത്രങ്ങളുടെ ഡയലോഗുകള് അതേപടി പകര്‍ത്തി തയ്യാറാക്കി അവതരിപ്പിക്കുകയാണ് ഫെയ്സ്ബുക്ക് പോസ്റ്റുകളിലൂടെ. ‘ഉഡായിപ്പ് വാരം’ എന്ന ഹാഷ്ടാഗോടെയാണ് പോസ്റ്റുകള് പ്രചരിക്കുന്നത്. ഫെയ്സ്ബുക്കിലെ പേരുകേട്ട സിനിമാ ഗ്രൂപ്പായ സിനിമാ പാരഡൈസോ ക്ലബ്ബിലാണ് ഇത്തരം പോസ്റ്റുകള് ആദ്യം പ്രത്യക്ഷപ്പെട്ടത്.\nപിന്നീട് വ്യക്തിഗത ടൈംലൈനുകളിലും പോസ്റ്റുകള് പ്രത്യക്ഷപ്പെട്ടു. ഉഡായിപ്പ് കഥാപാത്രങ്ങളില് മുന്നിട്ട് നില്‍ക്കുന്നത് നടന് മുകേഷാണ്. അദ്ദേഹം അവതരിപ്പിച്ച നിരവധി തട്ടിപ്പ് കഥാപാത്രങ്ങളാണ് സിനിമാ പാരഡൈസോ ക്ലബ്ബിലെ പോസ്റ്റുകളില് നിറഞ്ഞത്. പ്രിയദര്‍ശന്-മുകേഷ്-മോഹന്‍ലാല് ത്രയങ്ങളുടെ ചിത്രങ്ങളിലെ നിരവധി മുഹൂര്‍ത്തങ്ങളും പോസ്റ്റുകളായി വീണ്ടും മലയാളികളുടെ മുമ്പിലെത്തി.\nWeb Title: Facebook trending malayalam cinema udayipp vaaram new cinema club\nമാട്ടുർ; സംസ്കൃതം സംസാരിക്കുന്ന ഗ്രാമം


നിങ്ങളുടെ ഉള്ളം കയ്യില് ഈ അടയാളം ഉണ്ടോ? ഫലം ഇതാണ് നിങ്ങളുടെ ഉള്ളം കയ്യില് ഈ അടയാളം ഉണ്ടോ? ഫലം ഇതാണ്\nനിങ്ങളുടെ ഉള്ളം കയ്യില് ഈ അടയാളം ഉണ്ടോ?....\nPublished on September 14, 2017 at 2:49 pm\nനിങ്ങളുടെ ഉള്ളം കയ്യില് ഈ അടയാളം ഉണ്ടോ? ഫലം ഇതാണ്\nഇന്ത്യയില് പണ്ടുകാലം മുതല്‍ക്കേ ഏറെ പ്രസക്തിയുള്ളതാണ് ഹസ്തരേഖാശാസ്ത്രം. ഇത് ഇവിടെ നിന്നും ചൈന, ഗ്രീസ്, പേര്‍ഷ്യ, വടക്കേ അമേരിക്ക, യൂറോപ്പ് എന്നിവിടങ്ങളിലേയ്ക്കും വ്യാപിച്ചിട്ടുമുണ്ട്.\nഹസ്തരേഖ നോക്കി ഒരാളുടെ ഭാവിവര്‍ത്തമാനഭൂതകാലങ്ങള് വളരെ കൃത്യമായി പ്രവചിക്കാന് കഴിയുന്ന നിരവധി ജ്യോതിശാസ്ത്രഞ്ജന്മാര് ഭാരതത്തിലുണ്ട്. അവരുടെ അഭിപ്രായപ്രകാരം ഒരു വ്യക്തിയുടെ കയ്യിലെ ജീവിതരേഖ, ബുദ്ധിരേഖ, ഹൃദയരേഖ, ഭാഗ്യരേഖ എന്നിവ ചേര്‍ന്ന് ഇംഗ്ലീഷിലെ ‘എം’ എന്ന അക്ഷരം രൂപപ്പെട്ടിട്ടുണ്ടെങ്കില് അത് നല്ല ലക്ഷണമായി കണക്കാപ്പെടുന്നു.\n‘എം’ എന്ന അക്ഷരം കൈരേഖകളില് കാണുന്നത് ആ വ്യക്തിയുടെ ഭാഗ്യത്തേയും ആത്മജ്ഞാനത്തേയും കാണിക്കുന്നതാണത്രേ. ഇവര് നല്ല ബിസ്സിനസ്സ് പങ്കാളികളും, മറ്റുള്ളവരെ എളുപ്പത്തില് ആകര്‍ഷിക്കുന്നവരും, ഭാഗ്യം ഉള്ളവരും, ധനസമ്പത്തിന്റെ കടാക്ഷം ഉള്ളവരും ആയിരിക്കും.\nസ്ത്രീക്കും പുരുഷനും ഒരുപോലെ ‘എം’ ഗുണകരം ആണെന്നാലും സ്ത്രീകള്‍ക്കാണ് കൂടുതലായി ഇതിന്റെ ഫലം ലഭിക്കുക എന്നാണ് ജ്യോതിഷികള് പറയുന്നത്.\nഇത്തരക്കാര് തൊഴില് രംഗത്ത് ഉന്നത പദവിയില് എത്താന് കഠിന പരിശ്രമം നടത്തുന്നവരും, അതില് സമ്പൂര്‍ണ്ണ വിജയം കൈവരിക്കുന്നവരും ആയിരിക്കും. ഭാഗ്യത്തിനുപരിയായി, ഇത്തരക്കാര് ഏത് രംഗത്ത് കൈവച്ചാലും അവിടെ വിജയം കൈവരിക്കും.\nമരിച്ചവരെ സ്വപ്നം കാണുന്നത് എന്തുകൊണ്ട് ..??\nകുടുംബഐശ്വര്യത്തിനു വെറ്റിലയുടെ പ്രാധാന്യം


യുവ ശാസ്ത്രപ്രതിഭകളുടെ കണ്ടുപിടിത്തങ്ങളുമായി ‘തിങ്ക് സയന്‍സ്’ | Madhyamam\nHomechevron_rightSportschevron_rightOther Gameschevron_rightBadmintonchevron_rightയുവ ശാസ്ത്രപ്രതിഭകളുടെ ...\ndate_range 20 April 2013 12:08 PM GMT\nയുവ ശാസ്ത്രപ്രതിഭകളുടെ കണ്ടുപിടിത്തങ്ങളുമായി ‘തിങ്ക് സയന്‍സ്’\nഅബൂദബി: രാജ്യത്തെ യുവ ശാസ്ത്രപ്രതിഭകളുടെ നൂതന കണ്ടുപിടിത്തങ്ങൾ അണിനിരക്കുന്ന പ്രദ൪ശനത്തിന് ഞായറാഴ്ച തുടക്കമാകും. എമിറേറ്റ്സ് ഫൗണ്ടേഷൻ ഫൊ൪ യൂത്ത് ഡവലപ്മെൻറിൻെറ ആഭിമുഖ്യത്തിൽ ദുബൈ വേൾഡ് ട്രേഡ് സെൻററിലാണ് ‘തിങ്ക് സയൻസ്’ എന്ന പരിപാടി നടക്കുക. യു.എ.ഇ വിദേശകാര്യ മന്ത്രിയും ഫൗണ്ടേഷൻ ചെയ൪മാനുമായ ശൈഖ് അബ്ദുല്ല ബിൻ സായിദ് ആൽ നഹ്യാൻെറ മുഖ്യ രക്ഷാക൪തൃത്വത്തിലാണ് പരിപാടി. ഫൗണ്ടേഷൻ മാനേജിങ് ഡയറക്ട൪ സുൽത്താൻ ബിൻ തഹ്നൂൻ ആൽ നഹ്യാൻ ഉദ്ഘാടനം ചെയ്യും.\nവിവിധ എമിറേറ്റുകളിലെ സ്കൂൾ-കോളജ് വിദ്യാ൪ഥികളുടെ 160 കണ്ടുപിടുത്തങ്ങളാണ് ‘തിങ്ക് സയൻസി’ൽ പ്രദ൪ശിപ്പിക്കുക. അധ്യാപകരുടെയും ശാസ്ത്ര വിദഗ്ധരുടെയും മേൽനോട്ടത്തിൽ തയാറാക്കിയതാണ് ഇവ. യുവ പ്രതിഭകളെ പ്രോത്സാഹിപ്പിക്കുന്നതിനുള്ള ഫൗണ്ടേഷൻെറ പദ്ധതികളുടെ ഭാഗമായാണ് പ്രദ൪ശനം ഒരുക്കുന്നതെന്ന് ചീഫ് എക്സിക്യൂട്ടീവ് ഓഫിസ൪ ക്ളെയ൪ വുഡ്ക്രാഫ്റ്റ് പറഞ്ഞു. രാജ്യത്തെ വ്യവസായ-വാണിജ്യ മേഖലക്ക് യുവ പ്രതിഭകളുടെ കഴിവ് തിരിച്ചറിയാനുള്ള വേദി കൂടിയാണ് ഇവിടെ ഒരുക്കുന്നത്. യുവാക്കൾ അത് ഒരു പോസിറ്റീവ് ഊ൪ജം പകരും. ശാസ്ത്ര-സാങ്കേതിക മേഖലയിൽ മികച്ച തൊഴിൽ സാധ്യതകൾ കണ്ടെത്താൻ ഇത് പ്രചോദനമാകും. പ്രതിഭകളെ പ്രോത്സാഹിപ്പിക്കാനായി സ൪വകലാശാലകളും സ്വകാര്യ മേഖലയിൽ നിന്നുള്ള കമ്പനികളും പ്രദ൪ശനത്തിനെത്തുമെന്നും അവ൪ പറഞ്ഞു.\nകണ്ടുപിടിത്തങ്ങൾ പ്രദ൪ശിപ്പിക്കുന്ന ‘തിങ്ക് സയൻസും’ പ്രതിഭകളെ വിവിധ സ്ഥാപനങ്ങളുമായി ബന്ധിപ്പിക്കുന്ന ‘കണക്ടും’ ആണ് നടക്കുകയെന്ന് ചീഫ് പ്രോഗ്രാംസ് ഓഫിസ൪ മായ്ത്ത അൽ ഹബ്സി വിശദീകരിച്ചു. മികച്ച കണ്ടുപിടിത്തങ്ങൾ വിലയിരുത്തി ജേതാക്കളെ നിശ്ചയിക്കാൻ വിവിധ മേഖലകളിൽ നിന്നുള്ള 42 ജഡ്ജുകളുമുണ്ട്. ജേതാക്കൾക്ക് ജൂണിൽ നടക്കുന്ന ചടങ്ങിൽ സമ്മാനങ്ങൾ നൽകുമെന്നും അവ൪ പറഞ്ഞു.\nപ്രദ൪ശനം ഈമാസം 23ന് സമാപിക്കും. എമിറേറ്റ്സ് ഫൗണ്ടേഷൻ ഫൊ൪ യൂത്ത് ഡവലപ്മെൻറ് കഴിഞ്ഞ വ൪ഷമാണ് ‘തിങ്ക് സയൻസ്’ പ്രദ൪ശനം ആരംഭിച്ചത്.


പിണറായി‌ക്കെതിരെ കെ സുധാകരന് മത്സരിക്കണമെന്നാണ് പാര്‍ട്ടിയുടെ ആഗ്രഹമെന്ന് മുല്ലപ്പള്ളി; ‘സുധാകരന്റെ സമ്മതത്തിനായി കാത്തിരിക്കുന്നു’\nപിണറായി‌ക്കെതിരെ കെ സുധാകരന് മത്സരിക്കണമെന്നാണ് പാര്‍ട്ടിയുടെ ആഗ്രഹമെന്ന് മുല്ലപ്പള്ളി; ‘സുധാകരന്റെ സമ്മതത്തിനായി കാത്തിരിക്കുന്നു’\nഇക്കാര്യം രാവിലെ കെസി വേണുഗോപാലുമായും കൂടിയാലോചിച്ചെന്ന് മുല്ലപ്പള്ളി വ്യക്തമാക്കി.\n18 March 2021 12:55 AM GMT\nമുഖ്യമന്ത്രി പിണറായി വിജയനെതിരെ ധര്‍മ്മടത്ത് കെ സുധാകരന് മത്സരിക്കണമെന്നാണ് പാര്‍ട്ടിയുടെ ആഗ്രഹമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. സുധാകരന്റെ മറുപടിയ്ക്കായി കാത്തിരിക്കുകയാണെന്നും അന്തിമ തീരുമാനം ഉടന് പുറത്തുവരുമെന്നും മുല്ലപ്പള്ളി ആലപ്പുഴയില് പറഞ്ഞു.\nപാര്‍ട്ടി ദേശീയ നേതൃവുമായി ഇക്കാര്യത്തില് വിശദമായ ചര്‍ച്ചകള് ഉടനുണ്ടാകുമെന്ന് മുല്ലപ്പള്ളി പറഞ്ഞു. പ്രതിപക്ഷ നേതാവ് രമേശ് ചെന്നിത്തലയും ചര്‍ച്ചകള്‍ക്കായി ഉടനെത്തും. നാമനിര്‍ദ്ദേശ പത്രിക സമര്‍പ്പിക്കാനുള്ള അവസാന ദിവസം നാളെയായതിനാല് ചര്‍ച്ചകള് അധികസമയം നീട്ടിക്കൊണ്ടുപോകില്ലെന്നും മുല്ലപ്പള്ളി കൂട്ടിച്ചേര്‍ത്തു. ഇക്കാര്യം രാവിലെ കെസി വേണുഗോപാലുമായും കൂടിയാലോചിച്ചെന്ന് മുല്ലപ്പള്ളി വ്യക്തമാക്കി.\nപത്രിക സമര്‍പ്പണത്തിന് മണിക്കൂറുകള് മാത്രം ബാക്കിനില്‍ക്കേ ധര്‍മ്മടത്ത് സ്ഥാനാര്‍ഥിയെ പ്രഖ്യാപിക്കാനാകാത്തത് കോണ്‍ഗ്രസിന് തലവേദനയായിരുന്നു. ധര്‍മ്മടത്ത് സ്ഥാനാര്‍ഥിയാകണമെന്ന ആവശ്യവുമായി മണ്ഡലം ഭാരവാഹികളും പ്രവര്‍ത്തകരും സുധാകരന്റെ വീട്ടിലെത്തിയിരുന്നു. മുന്‍പ് വാളയാര് പെണ്‍കുട്ടികളുടെ അമ്മയെ പിന്തുണയ്ക്കാന് കോണ്‍ഗ്രസ് ആലോചിച്ചിരുന്നു. പിന്നീട് പ്രാദേശിക നേതൃത്വത്തിന്റെ എതിര്‍പ്പിനെ തുടര്‍ന്ന് തീരുമാനം മാറ്റുകയായിരുന്നു.